Kylie Ge Aadheyhah Beeru Kanfatheh Dhee, Loabiveriyaa Eynaa Dhookoh Gosfi - Vaguthu\nކޮވިޑް-19: އަދިވެސް އޮތީ ދަތިދުވަސްތަކެއް! - 18 ގަޑިއިރު ކުރިން\nކައިލީގެ އާދޭހަށް ބީރު ކަންފަތެއްދީ، ލޯބިވެރިޔާ އޭނާ ދޫކޮށް ގޮސްފި\n3 އަހަރު ކުރިން ( ފެބުރުއަރީ 17, 2018 )\nކައިލީ އާއިއެކު މިހާރު ލޯބީގެ ގުޅުމެއް ނެތްކަން އޭނާގެ ކުރީގެ ލޯބިވެރިޔާ އަދި މަޝްހޫރު ރެޕާ، ޓީގާ ހާމަކޮށްފިއެވެ.\nދެމީހުން ވަކިވުމަށް ފަހު އެދެމީހުންގެ ގުޅުމާއި ބެހޭ ގޮތުން ވާހަކަ ދައްކަމުން ޓީގާ ބުނީ އޭނާ އާއި ކައިލީ އާއި ދެމެދު މިހާރު އެއްވެސް ކަހަލަ ލޯބީގެ ގުޅުމެއް ނޯންނަ ކަމަށާއި ކައިލީ އުޅެނީ އޭނާގެ ދިރިއުޅުމާއިގެން ކަމަށެވެ.\nޓީގާ މިހެން ބުނެފައިވާ އިރު ކައިލީގެ މިހާރުގެ ލޯބިވެރިޔާ، އުމުރުން 25 އަހަރުގެ ރެޕަރ ޓްރެވިސް ސްކޮޓް އާއި ހަވާލާދީ "ރޭޑަރ އޮންލައިން" ގައި ބުނެފައިވަނީ އޭނާއާއި ކައިލީގެ ގުޅުން މިހާރު ނިމިފައިވާ ކަމަށެވެ. "އަހަރެމެން ދެމީހުންނަކީ އެކީ އުޅުމަށް ގާބިލް ބައެއްނޫން" ޓްރެވިސް ސްކޮޓް ބުނިކަމަށް ވެއެވެ. އެކަމަކު އަބަދުވެސް ކައިލީދެކެ ލޯބިވާނެކަމަށާއި ދަރިފުޅު ދެކެވެސް ލޯބިވާނެކަމަށް އޭނާ ވަނީ ބުނެފައެވެ.\nއެ ދެތަރިންނާ ގާތް ބައެއް ފަރާތްތަކުން ބުނެފައިވާ ގޮތުން، ކައިލީ ވަނީ އޭނާ ދޫކޮށް ނުދިޔުމަށާއި އަލުން އެނބުރި ގުޅުމަށް ޓްރެވިސް އަށް އާދޭސް ކޮށްފައެވެ. "ކައިލީ ބޭނުން ނުވޭ ޓްރެވިސް އޭނާ ދޫކޮށްލިކަމަށް ގަބޫލުކުރާކަށް. އަދި އަބަދު އެކުގައި އުޅުމަށް ޓްރެވިސް ގާތުގައި އެދެމުންދޭ،" ކައިލީ ގެ ގާތް ފަރާތްތަކުން ބުނެފައިވެއެވެ.\nކައިލީ މިހާރު ވިހާފައިވާ އިރު ކައިލީ ވިހާފައި ވަނީ މި މަހުގެ ފުރަތަމަ ދުވަހު ސެންޑައި ސިނައި އެލް އޭ ހޮސްޕިޓަލްގަ އެވެ. ކައިލީ އަށް އަންހެން ކުއްޖަކު ލިބުނު އިރު އެ ކުއްޖާ އަށް ދީފައިވާ ނަމަކީ ސްޓޯމީ ވެބްސްޓަރ އެވެ.\nކައިލީ އަންހެން ކުއްޖަކު ވިހާފައިވާއިރު އެކުއްޖާ ވިހެއި ފަހުން އޭނާގެ މިހާރުގެ ލޯބިވެރިޔާ އުޅެނީ އެހެން ގެއެއްގައެވެ. ކައިލީއާއި ސްކޮޓް ވަކިން އުޅޭތީ ގިނަ ބައެއް ސުވާލު އުފައްދާފައިވާއިރު މިކަމާއި އެދެމީހުން ކުރެ އެކަކުވެސް އަދި މާގިނަ ވާހަކަތަކެއް ނުދައްކައެވެ.\nފެބުރުއަރީ 17, 2018 16:47\nކައިލީގެ މިހަބަރު ކިޔާލުމުން އެބަހީވޭ އަސްވާގު ފައުޒީ އޭ ކައިލީގެ މިހާރުގެ ލޯބިވެރިޔަކީ\nފެބުރުއަރީ 17, 2018 18:48\nދެން އެހެންވީމަ އެގަައުމުގަ ވަރި ގިނައެއް ނުވާނެއެންނު. ލޯބިވެރިޔާ ނަގައިގެން އެކީ ދިރިއުޅެފަ ދަރިން ހޯދާފަ. ކައިވެނި ކުރުމެއް ނޯވޭ. އުޅެން ބޭނުންނެތީމަ ދޫކޮށްލަންވީ. ވަރިކުރެވޭނީ ކައިވެނި ކޮށްގެންތާ.\nފެބުރުއަރީ 18, 2018 08:11\nކައިލީއަކީ ހާދަ ރަގަޅު އަންހެންކުއްޖެއް. ހިތާވާ ކޮންމެ ފިރިހެހެނަކަށް ނހލލ ދަރިަޔކު އެބަ ވިހާދޭ!


Ramadan 2019 – Haftha\nހަފްތާ ބަދިގެ – ފްރުޓް ފަޖް\n1 ދަޅު ފުރުޓް ކޮކްޓެއިލް\n1 ދަޅު ނެސްލޭ ކްރީމް\n1 ޕެކެޓް މާރީ ބިސްކޯދު\n½ ޖޯޑު ދިޔާ ކިރު\nކޮންޓެއިނަރެއްގައި ނެސްލޭ ކްރީމް އަދި ގެރިކިރު ރަނގަޅަށް އެއްކޮށްލާށެވެ.\nބިސްކޯދުތައް ދިޔާކިރުގައި ފޯކުރުމަށްފަހު ޓްްރޭއެއްގައި އަތުރާލާށެވެ. މީގެ މައްޗަށް ކުރިން ތައްޔާރުކުރި ކްރީމް މިކުސް އެޅުމަށްފަހު މީގެ މައްޗަށް ފުރުޓްކޮޅެއް ބުރުވާލާށެވެ. މިގޮތަށް ބިސްކޯދު ލޭޔާރއެއް، ކްރީމް ލޭޔާރއެއް އަދި ފުރުޓް ލޭޔާރ އަޅަމުން ގެންދާށެވެ. އެންމެ މަތީގައި ހުންނަންވާނީ ފްރުޓްކޮޅެވެ.\nފިނިކޮށްލަން ފްރިޖްގައި2ގަޑިއިރު ބަހައްޓާލަން ވާނެއެވެ. މިއީ ފަސޭހައިން ތައްޔާރުކޮށްލެވޭނެ މީރު ފޮނިކާއެއްޗެކެވެ.\nAuthor މުޙައްމަދު އިބްރާހިމްPosted on June 3, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ފްރުޓް ފަޖް\nހަފްތާ ބަދިގެ – ޗީޒީ ޗިކަން ޝަވަރުމާ\nކުކުޅު ކޮޅު ތައްޔާރުކުރުމަށް ބޭނުންވާ ތަކެތި:\n½ ކިލޯ ބޯންލެސް ޗިކަން (ކޮށާފައި)\n½ 1 ސައިސަމުސާ ތެޅި މިރުސް\n2 ސައިސަމުސާ ލޮނުމެދު-އިނގުރު ޕޭސްޓް\n2 މޭޒުމަތީ ސަމުސާ ޕްލެއިން ޔޯގަޓް\n2 ސައިސަމުސާ ލުނބޯ ހުތް\n1 ސައިސަމުސާ ވިނެގާރ\nރަހަލާ ވަރަށް ލޮނު\nކުކުޅުކޮޅު ތައްޔާރުކުރާނެ ގޮތް:\nކޮންޓެއިނަރަކަށް ކުކުޅުކޮޅު، ތެޅި މިރުސް، ރީނދޫ، ލޮނުމެދު-އިނގުރު ޕޭސްޓް، ޔޯގަޓް، ލުނބޯހުތް، ވިނެގާރ އަދި ލޮނު އެޅުމަށްފަހު ރަނގަޅަށް އެއްކޮށްލާށެވެ. އަދި މެރިނޭޓް ކުރުމަށް2ގަޑިއިރު ވަންދެން ފްރިޖްގައި ބެހެއްޓުމަށްފަހު ކުޑަ ތެޔޮކޮޅެއްގައި މި ކުކުޅުކޮޅު ތެއްލާލާށެވެ.\nއިތުރަށް ބޭނުންވާ ތަކެތި:\n2 ޖޯޑު ކެބެޖް (ގާނާފައި)\n1 ކެރެޓް (ގާނާފައި)\n2 ޓޮމާޓޯ (ތުނިކޮށް ފޮތިކޮށްފައި)\n½ 1 މޭޒުމަތީ ސަމުސާ ލުނބޯހުތް\n4 މޭޒުމަތީ ސަމުސާ މަޔޮނައިސް\n3 މޭޒުމަތީ ސަމުސާ ޔޯގަޓް\n3 ލޮނުމެދު (ޗަސްކޮށްފައި)\n1 ޕެކެޓް ކަވާން ފަރާޓާ\n1 ޖޯޑު މޮޒަރެއްލާ ޗީޒް (ގާނާފައި)\nކޮންޓެއިނަރެއްގައި ކެބެޖް، ކެރެޓް، 1 މޭޒުމަތީ ސަމުސާ ލުނބޯހުތް އަދި ލޮނު އެޅުމަށްފަހު ރަނގަޅަށް އެއްކޮށްލާށެވެ. އެއަށްފަހު ކުރިން ތެލުލި ކުކުޅުކޮޅުވެސް މީގެ ތެރެއަށް އަޅައި އެއްކުރުމަށްފަހު އަވަންގައި3މިނެޓް ވަންދެން ހޫނުކޮށްލާށެވެ. ދެން މީގެ ތެރެއަށް ޓޮމާޓޯކޮޅު އަޅައި އެއްކުރުމަށްފަހު އެއްފަރާތެއްގައި ބަހައްޓާލާށެވެ.\nއިތުރު ކޮންޓެއިނަރެއްގައި މަޔޮނައިސް، ޔޯގަޓް، ލޮނު، އަދި ލުނބޯހުތުގެ3ތިކި ޖެހުމަށްފަހު ރަނގަޅަށް އެއްކޮށްލާށެވެ. އެއަށްފަހު އެއްފަރާތެއްގައި ބަހައްޓާލާށެވެ.\nކަވާން ފަރާޓާތައް ތަވާގައި ފިހުމަށްފަހު މީގެ މައްޗަށް ދެންމެ ތައްޔާރުކުރި މަޔޮނައިސް މިކްސްގެ އެތިކޮޅެއް އެޅުމަށްފަހު މީގެ މައްޗަށް ކުރިން ތައްޔާރުކުރި ކުކުޅު އަދި ތަރުކާރީކޮޅެއް އަޅާލާށެވެ. އަދި މީގެ މައްޗަށް ގާނާފައި ހުރި ޗީޒްކޮޅު އަޅައި މި ފަރާޓާ ބާރަށް އޮޅާލުމަށްފަހު އަވަންގައި5މިނެޓް ވަންދެން ހޫނުކޮށްލާށެވެ.\nAuthor މުޙައްމަދު އިބްރާހިމްPosted on June 3, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ޗީޒީ ޗިކަން ޝަވަރުމާ\nހަފްތާ ބަދިގެ – ޗީޒީ ޓޫނާ ޓޯސްޓް\n1 ޕާން (ބޮޑު)\n2 ފިޔާ (ކޮށާފައި)\n2 ދަޅު މަސް (ތެޔޮ)\n1 މިރުސް (ކުދިކޮށް ކޮށާފައި)\n1 ކެޕްސިކަމް (ކުދިކޮށް ކޮށާފައި)\nކުޑަ ރާނބާފަތް ކޮޅެއް\nތަވައަކަށް ފިޔާ، މިރުސް، ހިކަނދިފަތް، ރާނބާފަތް އަދި ކެޕްސިކަމް އެޅުމަށްފަހު މަސްދަޅުގެ ތެޔޮ އަޅައި ފިޔާގަނޑު ރަތްކޮށްލާށެވެ. ފިޔާކޮޅު ރަތްވެ މަޑުވުމުން މީގެ ތެރެއަށް މަސްދަޅުގެ މަސް އަޅައި މަސްތައް ދޭފަތެއް ބޭނުންކޮށްގެން ކުދިކޮށްލާށެވެ.\nމެދު ގިނީގައި މަސްތައް ވެސް ފިޔާތަކާއި އެއްކޮށް ހަލަމުން މީގެ ތެރެއަށް ކުޑަ ލޮނުކޮޅަކާއި އަސޭމިރުސްކޮޅެއް އެޅުމަށްފަހު މަސްގަނޑަށް ހަނާވަންދެން ކައްކާލާށެވެ.\nމަސްގަނޑު ރަނގަޅަށް ހަނާވުމުން ކޮންޓެއިނަރަކަށް މިމަސްގަނޑު އެޅުމަށްފަހު މީގެ ތެރޭގައި ހުރި ހިކަނދިފަތް އަދި ރާނބާފަތްކޮޅު އަތުން ހޮވާލާށެވެ. އެއަށްފަހު މީގެ ތެރެއަށް މަޔޮނައިސްކޮޅު އަޅައި ރަނގަޅަށް އެއްކޮށްލާށެވެ.\nޕާން ފޮއްޗެއް ނަގައި މީގެ މަތީގައި މަސްގަނޑު ފަތުރާލުމަށްފަހު ސްލައިސް ޗީޒް ފޮއްޗެއް ބާއްވައި އިތުރު ޕާން ފޮއްޗެއް މީގެ މަތީގައި ބާއްވާލަށެވެ. އެއަށްފަހު ޓޯސްޓަރެއް ބޭނުންކޮށްގެން ޓޯސްޓްކޮށްލާށެވެ. ބޭނުންނަމަ ސޭންްޑްވިޗެއް ގޮތުގައި ޓޯސްޓުނުކޮށް ވެސް ކާލަން ވަރަށް މީރުވާނެއެެވެ.\nAuthor މުޙައްމަދު އިބްރާހިމްPosted on June 2, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ޗީޒީ ޓޫނާ ޓޯސްޓް\nހަފްތާ ބަދިގެ – ޗޮކޯ ކަސްޓަޑް ޕުޑިންގް\n100 އެމްއެލްގެ ހޫނު ފެން\n2 މޭޒުމަތީ ސަމުސާ ކޮފީ ޕައުޑަރު (ނެސްކެފޭ)\n500 އެމްއެލް ދިޔާ ކިރު\n3 މޭޒުމަތީ ސަމުސާ ކަސްޓަޑް ޕައުޑަރު\n3 މޭޒުމަތީ ސަމުސާ ކޮކޯ ޕައުޑަރު\n½ ޖޯޑު ހަކުރު (ބޭނުންނަމަ އިތުރުކުރެވިދާނެ)\n1 ޖޯޑު ވިޕްޑް ކްރީމް\n2-3 މެޒުމަތީ ސަމުސާ އައިސިންގް ޝުގަރ\n2 މޭޒުމަތީ ސަމުސާ ނިއުޓެއްލާ (ދިޔާކޮށްފައި)\nޓްރޭއެއްގެ ފުލުގައި މާރީ ބިސްކޯދުތައް އަތުރާލާށެވެ.\nކޮންޓެއިނަރެއްގައި ކޮފީކޮޅު އަދި ހޫނުފެން ރަނގަޅަށް އެއްކޮށްލާށެވެ. އެއަށްފަހު ކޮފީކޮޅުން ސަމުސަލެއްގެ މިންވަރު ބެހެއްޓުމަށްފަހު ބާކީބައި ކުރިން ޓްރޭގައި އެތުރި ބިސްކޯދުތަކުގެ މައްޗަށް އަޅާލާށެވެ.\nތަވައެއްގައި ކިރު، ކަސްޓަޑް ޕައުޑަރު، ކޮކޯ ޕައުޑަރު އަދި ހަކުރު ރަނގަޅަށް އެއްކޮށްލުމަށްފަހު މަޑު ގިނީގައި މިމިކުސް އޮލަވަންދެން ކައްކާލާށެވެ. އެއަށްފަހު ހިހޫވަންދެން އެއްފަރާތެއްގައި ބަހައްޓާލާށެވެ. ހިހޫވުމުން ކުރިން ޓްރޭގައި އަތުރާލި ބިސްކޯދުތަކުގެ މައްޗަށް މިމިކުސް ފަތުރާލާށެވެ.\nއިތުރު ކޮންޓެއިނަރެއްގައި ވިޕިންގް ކްރީމް، އައިސިންގް ޝުގަރ އަދި ކުރިން ނަގާފައި ބެހެއްޓި ސަމްސަލެއްގެ ކޮފީ އަޅައި ރަނގަޅަށް ވިޕްކޮށްލާށެވެ. އެއަށްފަހު ޓްރޭގައި ހުރި ކަސްޓަޑްކޮޅުގެ މަތީގައި މިމިކުސް ފަތުރާލާށެވެ. މީގެ މައްޗަށް ދިޔާކޮށްފައި ހުރި ނިއުޓެއްލާކޮޅު އަޅައި ސަމުސަލެއް ބޭނުންކޮށްގެން ކްރީމްގެ މަތީގައި މަޑުމަޑުން ފަތުރާލާށެވެ.\nކެއުމުގެ ކުރިން ސެޓްކޮށްލުމަށް ފްރިޖްގައި2ގަޑިއިރު ބަހައްޓާލަން ވާނެއެވެ.\nAuthor މުޙައްމަދު އިބްރާހިމްPosted on June 2, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ޗޮކޯ ކަސްޓަޑް ޕުޑިންގް\nހަފްތާ ބަދިގެ – ޕާން ޕައި\n6 ފޮތި ޕާން\n2 ދަޅު މަސް\n2 ޓޮމާޓޯ (ފޮތިކޮށް ކޮށާފައި)\n1 ފިޔާ (ކުދިކޮށް ކޮށާފައި)\nހިކަނދިފަތް (ކުދިކޮށް ކޮށާފައި)\nއެންމެ ފުރަތަމަ ޕާން ފޮތިތައް ރޮށިތަމާ އެތިން ދަމާލުމަށްފަހު ތަވައެއްގައި ފަތުރާލާށެވެ. ދެން ކޮންޓެއިނަރެއްގައި ފިޔާ، މިރުސް، ހިކަނދިފަތް، ލޮނު، އަސޭމިރުސް އަދި މަސްކޮޅު އެއްކޮށް މޮޑުމަށްފަހު ފާންފޮތިމަތީގައި ފަތުރާލާށެވެ.\nދެން ޕާންފޮތިތަކުގެ މަތީގައި ޓޮމާޓޯ ފޮތިތައް އަތުރާލުމަށްފަހު އޭގެ މައްޗަށް ބިސްތައް ގިރާލާފައި އަޅާލާށެވެ. އަނެއްކާވެސް މަސް ފަށަލައެއް، ޓޮމާޓޯ ފަށަލައެއް ހަދާލުމަށްފަހު ބާކީހުރި ޕާންފޮތިތައް ވެސް ރޮށިދަމާއެތިން ދަމާލުމަށްފަހު މި މަސްގަނޑުމަތީގައި އަތުރާލާށެވެ.\nއެއަށްފަހު ތަވާފައި މި ތައްޔާރުކުރި ޕައިގެ ދެފުށް ފިހެލާށެވެ.\nAuthor މުޙައްމަދު އިބްރާހިމްPosted on June 1, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ޕާން ޕައި\nހަފްތާ ބަދިގެ – ކްރީމީ ބިސްކަޓް ޕުޑިން\n1 ލީޓަރުގެ ފުލް ކްރީމް (ޗޮކްލެޓް މިލްކު ވެސް ބޭނުންކުރެވިދާނެ)\n2 ސައިސަމްސާ ބަޓަރު\n2 ސައިސަމްސާ ކޯންފުލަރ\nބިހާއި ބަޓަރާއި ކޯން ފްލާރ އަދި ގެރިކިރު އެއްކޮށް މިކްސަރުގައި ގިރާލާށެވެ. އަދި ތެއްޔަކަށް ފުލް ކުރީމް އަޅައި ހޫނުވާން ފެށުމުން ކުރިން ގިރި މިކްސްޗަރ ތެއްޔަށް އަޅައި އެއްކޮށްލާށެވެ. އަދި އޮލަވަންދެން މަޑު ގިނީގައި ކައްކާލާށެވެ.\nއެއަށްފަހު ޓްރޭއެއްގެ ފޫ ފޮރުވޭ ވަރަށް މި ކްރީމް އެޅުމަށްފަހު ބިސްކޯދުތައް އޭގެ މަތީގައި އަތުރާލާށެވެ. މިގޮތަށް ބިސްކޯދުތައް އަތުރާއިރު ކިރަށްލާ ފޯކުރާކަށް ނުޖެހޭނެއެވެ.\nމިގޮތަށް ކްރީމް ލޭއާރ އަކަށްފަހު ބިސްކޯދު ލޭޔާ ހަދާ ރިޕީޓް ކޮށްލާށެވެ. މަތީގައި ހުންނަންވާނީ ކްރީމް ލޭޔާރ އެކެވެ. އަދި ޗޮކްލެޓް ކްރީމްގެ މަތި ފޮރުވޭ ވަރަށް ކެޝޫ ނަޓްސްކޮޅު ކޮށާފައި ބުރުވާލާށެވެ. އެއަށްފަހު ހިހޫވުމުން ފިރަޖަށްލާށެވެ.\nAuthor މުޙައްމަދު އިބްރާހިމްPosted on June 1, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ކްރީމީ ބިސްކަޓް ޕުޑިން\n“ރޯދަ މަހަށްފަހު ވެސް ހެޔޮކަމުގައި ދެމިހުރި މީހަކީ އޭނާގެ ރޯދަ ﷲ ގަބޫލު ކުރެއްވި ކަމުގެ އަލާމާތެއް”\nރަމަޟާން މަސް ނިމުމަށްފަހުގައި ވެސް ހެޔޮކަންތައް ކުރުންމަތީ ދެމި ހުރެއްޖެނަމަ އެއީ އޭނާގެ ރޯދަ ﷲ ގަބޫލު ކުރެއްވި ކަމުގެ އަލާމާތެއް ކަމަށް މިއަދުގެ ހުކުރު ހުތުބާގައި ވިދާޅުވެއްޖެއެވެ.\n“ރަމަޟާންމަހަށް ފަހު ހެޔޮއަމަލުކުރުންމަތީ ދެމިތިބުން” މި މައުޟޫއަށް މިއަދު ރާއްޖޭގައި ދިން ހުކުރު ހުތުބާގައި ވިދާޅުވީ، ބަރަކާތުން ފުރިގެންވާ ރަހްމަތާއި ފާފަފުއްސެވުމާއި ނަރަކައިން ދިންނެވުމުގެ މައްސަރު ހެޔޮގޮތުގައި ހޭދަކުރި މީހަކަށް އުފާވެރިކަމާއި ބާއްޖަވެރިކަން ހުރި ކަމަށެވެ. އަދި ހެޔޮގޮތުގައި ހޭދަ ނުކުރެވުނު މީހަކަށް ބޮޑު ހިތާމައެއް ހުރި ކަމަށެވެ.\nރަސޫލާﷲ صلى الله عليه وسلم ހަދީޡް ކުރެއްވި ކަމަށް އަބޫ ހުރައިރާ ރަޟިﷲ އަންހު ރިވާކުރެއްވި ބަސްފުޅެއްގެ މާނައިގައިވެއެވެ.\n“ރަމަޟާން މަސް އެމީހަކާ ބައްދަލުވެ، އެމަސް ނިމުނުއިރު އެމީހެއްގެ ފާފަ ނުފެއްސެވުނު މީހާ ނިކަމެތިވެ، ގެއްލި ހަލާކުވެއްޖެއެވެ،”\nރަމަޟާން މަސް އަލްވަދާއު ކިޔުމަށް ތައްޔާރުވާއިރު، ރޯދައިގެ ފައިދާ ލިބިގަނެވުނީ ކިހާ މިންވަރަކަށްތޯ އަމިއްލަ ނަފްސުތަކާ ސުވާލުކުރަންޖެހޭ ކަމަށް އިޝާރާތްކުރައްވާ ހުތުބާގައި ވިދާޅުވީ، ރަމަޟާންމަހުގެ ރޯދަ ފަރުޟު ކުރެއްވި ހިކުމަތަކީ އަޅުތަކުން ހާލިގުވަންތަ ﷲއަށް ތަގުވާވެރިވުން ކަމަށެވެ.\nއަދި ﷲގެ އަމުރުފުޅުތަކަށް ކިޔަމަންވެ، އެ ކަލާނގެ ނަހީކުރެއްވި ކަންތައްތަކުން ދުރުހެލިވެ ﷲގެ ކޯފާ އާއި އަޒާބުން ތިމާ ރައްކާތެރިވުން ކަމަށް ވިދާޅުވިއެވެ.\nއެގޮތުން އެކަން ފުރިހަމަ ކުރެވުނުތޯ ބަލައިލެވިދާނެ ގޮތެއް އިލްމުވެރިން ބަޔާންކުރައްވާފައިވާ ކަމަށް ހުތުބާގައި ވިދާޅުވިއެވެ.\n“އެއީ، ރަމަޟާން މަސް ނިމުމަށްފަހު ވެސް ހެޔޮކަންތައް ކުރުންމަތީ ދެމި ހުރުމެވެ. އެހެންވެއްޖެނަމަ އެއީ އޭނާގެ ރޯދަ ﷲ ގަބޫލުކު ކުރެއްވިކަމުގެ އަލާމާތެކެވެ. އެއާ ހިލާފަށް އެ މައްސަރު ނިމި ދިއުމަށްފަހު އަޅުކަމާއި ދުރަށް ދެވޭނަމަ އެއީ އޭނާގެ ރޯދަ ﷲ ގަބޫލު ނުކުރައްވާ ކަމުގެ އަލާމާތެކެވެ.،” ހުތުބާގައި ވިދާޅުވިއެވެ.\nނަމަވެސް މުސްލިމުންގެ ބައެއް މީހުންނަކީ ރަމަޟާންމަހަށް އަޅުކަންކުރާ ބައެކޭ ހީވާ ކަހަލަ ކަމަށާއި އެހެނީ ހަމަ އެ މައްސަރުގައި ނިމި ދިއުމާއެކު ނަމާދާއި، ރޯދައާއި، ﷲގެ މަގުގައި ހޭދަކުރުމާއި ޒިކުރު ކުރުން ފަދަ އަޅުކަންތައް ކުރުން ހުއްޓާލައި ކަމަށް ހުތުބާގައި ވިދާޅުވިއެވެ.\nއަދި ރަމަޟާން މަހު ގިނަ ނަމާދުތަކެއް ޖަމާއަތުގައި މިސްކިތްތަކުގައިކޮށް ދަމުނަމާދު ވެސް ކުރާ އެ މީހުންނަކީ އީދު ނަމާދާއެކު މިސްކިތަށް އަލްވަދާއު ކިޔާ ބައެއް ކަމަށް ވެސް ހުތުބާގައި ވިދާޅުވިއެވެ.\n“ރަމަޟާން މަސް މިވަނީ ތިބާއަށް މުޅި އަހަރުގައި ބޭނުން ކުރެވިދާނެ ރޫހާނީ ހަކަތައެއް ތިބާގެ ކިބައިގައި އުފައްދައިދީފައެވެ. މި ހަކަތަ ބޭނުން ހެޔޮގޮތުގައި ހިފާށެވެ. ރަމަޟާން މަސް ނިމުމާއެކު މި ކަންކަމާ ދުރުހެލި ވެގެން ނުވާނެއެވެ. މުއުމިނުންގެ ސިފައަކީ ހެޔޮ އަމަލު ކުރުން މަތީ ދެމި ތިބުމެވެ،” ހުތުބާގައި ނަސޭހަތްތެރިވެ ވަޑައިގެންފައިވެއެވެ.\nހުތުބާގައި އިތުރަށް ވަނީ، ރަމަޟާން މަހު ﷲގެ ވަޖްހުފުޅު އަދައިގެން ހެޔޮ ގޮތުގައި ރޯދަ ހިފައި، ރޭއަޅުކަން ކޮށް ހެޔޮ އަމަލުތައް ކޮށް އުޅުނުމީހާ އެކަންތައްތަކާ މެދު ބޮޑާވެ ނުގަތުމަށާއި އޭގެ ބަދަލުގައި އެ އަމަލުތައް ގަބޫލު ކުރައްވާތޯ ﷲއަށް ދުއާ ދެންނެވުމަށް ނަސޭހަތްތެރިވެ ވަޑައިގެންފައެވެ.\nދުނިޔޭގައި ލިބިފައިވާ މިވާ ކުޑަ ދުވަސްކޮޅު ހެޔޮ އަމަލު ކުރުމަސް އަވަސްވެގަތުމަށް ގޮވާލާ ހުތުބާގައި ވިދާޅުވީ، ބުއްދިވެރިއަކީ އެމީހާގެ ނަފްސު ކިޔަމަންކޮށް، މަރުވުމަށްފަހު އޮތް ހަޔާތަށް ތައްޔާރުވާ މީހާއެވެ. އަދި ނުކުޅެދުންތެރިއަކީ އެމީހާގެ ހަވާނަފްސު އެދޭހައި ކަމަކަށް އިޖާބަދިނުމަށްފަހު ﷲގެ ހަޟްރަތުން ފޮނި އުއްމީދުތައް ކުރާ މީހާ ކަމަށް ވިދާޅުވިއެވެ.\nAuthor ނަސްވާ ހަސަންPosted on May 31, 2019 May 31, 2019 Categories featured main, ޚަބަރުTags Dheen, Ramadan 1440, Ramadan 2019Leaveacomment on “ރޯދަ މަހަށްފަހު ވެސް ހެޔޮކަމުގައި ދެމިހުރި މީހަކީ އޭނާގެ ރޯދަ ﷲ ގަބޫލު ކުރެއްވި ކަމުގެ އަލާމާތެއް”\nހަފްތާ ބަދިގެ – މޮންގޯލިއަން ބީފް\n½ ބީފް (ތުނިކޮށް ކޮށާފައި)\n2 މޭޒުމަތީ ސަމްސާ ކޯންފުލާރ\n2 މޭޒު މަތީ ސަމްސާ ތެޔޮ\n½ މޭޒު މަތީ ސަމްސާ ލޮނުމެދު (ޗަސްކޮށްފައި)\n1 މޭޒު މަތީ ސަމްސާ އިނގުރު (ޗަސްކޮށްފައި)\n¼ ޖޯޑު ސޯޔާސޯސް\n¼ ޖޯޑު ވިނެގާރ\n¼ ޖޯޑު ބްރައުން ޝުގަރ\n2 ލީކްސް (ކުދިކޮށް ކޮށާފައި)\n¼ ޖޯޑު ފިނިފެން (ފެން)\nބޭނުންނަމަ ސެސަމީ ސީޑްސް ކޮޅެއް\nކޮންޓަނަރަކަށް 1 މޭޒު މަތީ ސަމްސާގެ ކޯން ފްލާރ އަދި ބީފް ކޮޅު އެޅުމަށްފަހު ރަނގަޅަށް އެއްކޮށްލާށެވެ. އަދި ފަސް ވަރަކަށް މިނެޓް ބެހެއްޓުމަށްފަހު މި ބީޗް ކޮޅު ތެއްލާލާށެވެ.\nތަވައެއްގައި ތެޔޮ ކޮޅެއް އެޅުމަށްފަހު މީގެ ތެރެއަށް ލޮނުމެދު އަދި އިނގުރު އަޅައި އޭގެ ވަސް ހިފަންދެން ކައްކާލާށެވެ. ދެން މީގެ ތެރެއަށް ސޯޔާސޯސް، ވިނެގާރ، ބްރައުން ޝުގަރ އެޅުމަށްފަހު ބޮކި ޖަހަންދެން ކައްކާލާށެވެ. އަދި އިތުރު ކޮންޓައިރަކަށް ބާކީ އިން ކޯންފްލާރ ކޮޅު ފެނާ އެއްކުރުމަށްފަހު ތަވާ ތެރެއަށް އަޅާލާށެވެ.\nއެއަށްފަހު ތަވާގެ ތެރެއަށް ކުރިން ތެއްލި ބީފްކޮޅާއިި ލީކްސްކޮޅު އަޅައި ސޯސްގަނޑު ރަނގަޅަށް އޮލަވަންދެން ކައްކާލާށެވެ. މި ބީޗްކޮޅު ގާނިޝް ކޮށްލަން މީގެ މައްޗަށް ބޭނުންނަމަ ސެސަމީ ސީޑްސްކޮޅެއް ބުރުވާލެވިދާނެއެވެ.\nAuthor މުޙައްމަދު އިބްރާހިމްPosted on May 31, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – މޮންގޯލިއަން ބީފް\nހަފްތާ ބަދިގެ – ކެރެޓް ޕިރިނީ\n3/1 ޖޯޑު ހަނޑޫފުށް (ރާޅު)\n½ ކެރެޓް (ގާނާފައި)\n½2ޖޯޑު ފެން\n6 އިންޗި ރާންބާފަތް\n2 ސައި ސަމްސާ ރޯސްވޯޓާރ (ބޭނުންނަމަ އިތުރުކުރެވިދާނެ)\n½ ޖޯޑު ގެރިކިރު\n2 މޭޒުމަތީ ސަމްސާ ހިކި މޭބިސް ކަދުރު (ބޭނުންނަމަ)\n1-2 ސައި ސަމްސާ މުގުރި ފޮނިތޮށި، ކާފުރުތޮޅު\nތެއްޔެއްގައި ފެނާއި ރާންބާފަތް ބޮކި ޖަހައި ކެކެންދެން ކައްކާލާށެވެ. މީގެ ތެރެއަށް ހަނޑޫފުށް އަޅާށެވެ. މަޑު ގިނީގައި ބަހައްޓައިގެން ހަނޑޫފުށްކޮޅު މަޑުވަންދެން ކައްކާލާށެވެ.\nއެއަށްފަހު ކެރެޓްކޮޅާއި ގެރިކިރު ތެއްޔަށް އަޅައި ކެރެޓް ކޮޅު މަޑުވަންދެން ކައްކާލާށެވެ. ދެން ރޯސްވޯޓާރ އާއި ހިކިމޭބިސް ކަދުރު ބޭނުންކުރާނަމަ، މި ދެ އެތި ވެސް ތެއްޔަށް އަޅާ އެއްކޮށްލާށެވެ. އުނދުން ނިވާލުމަށްފަހު ތެލީގައިވާ ތަކެތި ޓްރޭއަކަށް އަޅައި ފުރޭންޏެއް ބޭނުންކޮށްގެން އޭގެ މައްޗަށް މުގުރި ފޮނިތޮށި، ކާފުރުތޮޅު ބުރުވާލާށެވެ.\nAuthor މުޙައްމަދު އިބްރާހިމްPosted on May 31, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – ކެރެޓް ޕިރިނީ\nހަފްތާ ބަދިގެ – އޮރެންޖް ކޭކް\n300 ގ. ފުށް\n250 ގ. ހަކުރު\n300 ގ. މާޖިރިން\n2 ސައި ސަމްސާ ބޭކިން ޕައުޑަރ\n1 ސައި ސަމްސާ ވެނީލާ އެސެންސް\n2 އޮރެންޖް (ދިޔަ ފެލާފައި)\n1 އޮރެންޖުގެ ތޮށި (ގާނާފައި)\nހަކުރު، ބިސް އަދި މާޖިރިން ރަނގަޅަށް ގިރާ އެއްކުރުމަށްފަހު އޮރެންޖުގެ ދިޔަ އަދި އޮރެންޖުގެ ތޮށި އަދި އެސެންސް އެޅުމަށްފަހު މަޑުމަޑުން އެއްކޮށްލާށެވެ.\nދެން ފުށްކޮޅު ބޭކިންޕައުޑަރާއެކު ފުރާނާލުމަށްފަހު ކުރިން ގިރި މިކްސްގެ ތެރެއަށް އަޅާލުމަށްފަހު އެއްކޮށްލާށެވެ.\n150 ޑިގްރީ ސެލްސިއަސްގައި އަވަން ހޫނުކުރުމަށްފަހު ކޭކް ފިހެލާށެވެ. ފިހެވުނުތޯ ބެލުމަށް ކޭކުގެ މެދަށް ޓޫތްޕިކެއް ހަރާލުމަށްފަހު އޭގައި ނުހޭކޭނަމަ އެހެރީ ފިހެވިފައެވެ.\nAuthor މުޙައްމަދު އިބްރާހިމްPosted on May 30, 2019 Categories ރެސިޕީTags Haftha Badhige, Haftha Recipe, Ramadan 1440, Ramadan 2019Leaveacomment on ހަފްތާ ބަދިގެ – އޮރެންޖް ކޭކް\nރިޟްވާން މައްސަލައިގައި މީހަކު ހޯދަން އާއްމުންގެ އެހީއަށް އެދިއްޖެ\nއަހިވައް: ގިނަ ގުނަ ފައިދާތަކެއް، އެކަމަކު ގިނައިން ބޭނުން ކުރުމުން ގެއްލުން ބޮޑު\nއުމުރުން ދުވަސްވާ ވަރަކަށް ފަލަވަނީ ކީތްވެގެންކަން އެނގޭތަ؟\nޓްރަންޕްގެ މޫނު އޮރެންޖް ކުލަވާ ސަބަބު އޭނާ ކިޔައިދީފި\nޝުޖޫން އާއި އަޒްމިރަލްދާ ސްޕްރީމް ކޯޓްގައި މައްސަލަަތައް ބަލަން ފައްޓަވައިފި\nއެމެޖެންސީގައި ފްލައިޓް ޖައްސަން ޖެހުނީ ކެޕްޓަން އަތުން ކޮފީ ތަށި ވެރުމުން\nމި ސަރުކާރާ އިދިކޮޅު އެއްވެސް މީޑިއާއެއް ނޯންނާނެ: ނައިބް ރައީސް\nހަންގަނޑު ރީތިކޮށް ބެހެއްޓުމަށް ކަޅުސައި ވަރެއްނެތް


SunOnline: Unoosha aai Barchy ge ''Udhuhilaa'' huriha kudakudhin ah\nއުނޫޝާ އާއި ބާޗީގެ "އުދުހިލާ" ހުރިހާ ކުޑަކުދިންނަށް\nއައިމިނަތު ލުބާ 08 Aug 2019, 12:20\nއުދުހިލާގެ ކަވާ: މި އަލްބަމް ހާއްސަކޮށްފައިވަނީ ކިޑީގެ ދަރިފުޅަށާއި ހުރިހާ ކުޑަކުދިންނަށް--- ފޮޓޯ/ ފޭސްބުކް\nމަރިޔަމް އުނޫޝާ (ކިޑީ) އަކީ މިވަގުތު ރާއްޖޭގެ މިއުޒިކީ ދުނިޔޭގެ އެންމެ އުހުގައި ފިޔަޖަހަމުން އަންނަ އެއް ތަރިއެ އެވެ. ކިޑީގެ ކޮންމެ ލަވައަކަށް ވެސް އެހުންތެރިން އިންތިޒާރު ކުރެ އެވެ.\nމިފަހަރު ދައްކަން މިއުޅެނީ ލަވަ އަލްބަމެއްގެ ވާހަކައެއްނޫނެވެ. އެކަމަކު ނާނާ އަލްބަމެއްގެ ވާހަކަ އެވެ. މިއީ މިއުޒީޝަން ބާޗީ އާއި ކިޑީގެ ފުރަތަމަ އަލްބަމެވެ. މި އަލްބަމް ހާއްސަކޮށްފައިވަނީ ކިޑީގެ އަލަތު ދަރިފުޅަށާއި ހުރިހާ ކުޑަކުދިންނަށެވެ.\n"އުދުހިލާ" އަލްބަމް އާ ގުޅޭގޮތުން އުނޫޝާގެ ފިރިމީހާ އަދި މެނޭޖަރު އިބްރާހިމް ހަމީޝް (ހަމީ) ބުނީ މި އަލްބަމްގައި ހިމެނޭނީ ހުސްވެސް އަމިއްލަ ރާގުގެ ނާނާތަކެއް ކަމަށާއި އަލްބަމަކީ 100 އިންސައްތަ ދިވެހި އުފެއްދުމެއް ކަމަށެވެ.\n"އަސްލު ގިނައީ އިނގިރޭސި ނާނާތައް. ދިވެހި ނާނާ ވަރަށް މަދު. އެހެންވެ އަސްލު ބޭނުންވީ ދިވެހި ނާނާ އުފައްދަން. މި އަލްބަމްގައި ޖުމްލަ ހަތް ނާނާ ހިމެނޭ،"\nހަމީޝް ބުނީ އަލްބަމް ރިލީޒްކުރާނީ އަންނަ ސެޕްޓެމްބަރު މަހުގެ ތެރޭގައި ކަމަށެވެ.\nމި އަލްބަމްގެ ރިކޯޑިންގެ ގިނަ މަސައްކަތްތަކެއް ކުރިއަށްގޮސްފައިވަނީ އުނޫޝާ އޭނާގެ ދަރިފުޅަށް ބަލިވެ އިން ދުވަސްވަރުގައެވެ. އެހެންކަމުން މި ނާނާތަކުން މަންމައެއްގެ ލޯބި ވަރަށް ފުރިހަމައަށް ސިފަވެގެންދާނެ ކަމަށް އުންމީދު ކުރެވެއެވެ\nމި ހޯމަދުވަހުގެ ރޭ އުދުހިލާގެ ކަވާ އާންމުންނަށް ދައްކާލާފައިވާއިރު ގިނަ ބަޔަކު އަންނަނީ ކިޑީ އާއި ބާޗީގެ މި މަސައްކަތަށް ތައުރީފުކުރަމުންނެވެ.\nދިވެހި ގިނަ ނާނާތަކެއް މިޒަމާނާއި ގުޅޭނެހެން އަޑުއިވިގެންދާނެ އުދުހިލާ އަލްބަމަކީ ސައުންޑް ސްކުއާޑް އަދި ލޫޕްކްރާފްޓްގެ ޕްރޮޑަކްޝަނެކެވެ. އުދުހުލާގެ ކަވާ އަކީ އުނޫޝާ އާއި ލޫޕްކްރާފްޓްގެ ހިޔާލެކެވެ. ކަވާ ތައްޔާކޮށްފައިވަނީ ވެސް ކުޑަކުދިންނަށް އެންމެ އެކަށޭނެ ކޮށެވެ. ކަވާ ތައްޔާރުކުރީ ލޫޕްކްރާފްގެ ޓީމެވެ.\nއަލްބަމްގެ ކަވާގައި ފެނިގެންދަނީ ކުޑަ ފިރިހެން ކުއްޖެއް ދޫންޏެއްގެ މަތީ، ވިލާގަނޑުގެ ތެރޭގައި އުދުހިފައިދާ މަންޒަރެވެ.\nދާދި ފަހުން ކިޑީ ވަނީ މި އަލްބަމްގެ އެއް ނާނާ ރިލީޒްކޮށްފައެވެ. އެ ނާނާ ކިޔާފައިވަނީ އުނޫޝާއާއި އަދި އޭނާގެ މަންމަ އަދި ކުރީގެ މަޝްހޫރު ލަވަކިޔުންތެރިޔާ ޝަފީޤާއެވެ. މި ލަވައިގެ އޮރިޖިނަލް އަކީ 80 އާއި 90ގެ ތެރޭގައި ބޮޑު މަގްބޫލްކަމެއް ހޯދައިފައިވާ ޖޭމު ދޮންކަމަނަ ކިޔާފައިވާ ލަވައެކެވެ. މި ކަވާއަށް ސައުންޑް ކްލައުޑްގައި ބޮޑު ތަރުހީބެއް ލިބިފައިވާއިރު، މި އަލްބަމްގެ ދެން ހުރި ނާނާތައް އަޑުއަހާލުމަށް އަހަރެމެން މިތިބީ ކެތްމަދުވެފައެވެ. .


ހާދިސާ – Iru\nކުކުޅު ކޮށްޓަކުން ހުދު ކުލައިގެ ކުކުޅަކާއި ރަތް ކުލައިގެ ހާލެއް، ވަގަށް ނެގި މައްސަލައިގައި އޭނާ ޖަލަށް ލާން ކުރިމިނަލް ކޯޓުން ހުކުމް ކޮށްފިއެވެ. ކްރިމިނަލް ކޯޓުން...\nބިހުރޯޒް މިސްކިތް ބަލައި ފާސްކުރުމުގައި ނުރައްކާ ޒާތުގެ އެއްވެސް އެއްޗެއް ފެނިފައި ނުވާ ކަމަށް އެމްއެންޑީއެފުން ވިދާޅުވެއްޖެއެވެ. އެމްއެންޑީއެފްއިން ވިދާޅުވީ ބިހުރޯޒް މިސްކިތް ތެރޭގައި ގޮތްނޭނގޭ އެއްޗެއް...\nލ. ގަމު، ތުނޑީ އަވަށު މިސްކިތެއްގައި ދަމު ނަމާދު ކުރަމުން ދަނިކޮށް މިސްކިތަށް ވަދެ މުދިމަށާއި ބައެއް ތަކެއްޗަށް ގެއްލުންދީފިއެވެ. ފުލުހުން ބުނީ ލ. ގަމު ތުނޑީ...\nބްރިޖު މަތިން ދެ ސައިކަލު ޖެހި ދެ މީހަކަށް އަނިޔާވެއްޖެ\nސިނަމާލެ ބްރިޖު މަތިން ދެ ސައިކަލު ޖެހި އެކްސިޑެންޓެއް ހިނގައިފި އެވެ. ފުލުހުން ބުނީ އެ އެކްސިޑެންޓް ހިނގިކަމުގެ މައުލޫމާތު ލިބުނީ މިރޭ 7:45ހާއިރު ކަމަށެވެ. ފުލުހުން...\nވިލިމާލޭ ކުޑަކުދިންގެ ހިޔާގައި އަލިފާނުގެ ހާދިސާއެއް ހިނގައިފި\nވިލިމާލޭގައި ހުންނަ ކުޑަކުދިންގެ ހިޔާގައި އަލިފާނުގެ ހާދިސާއެއް ހިނގައިފިއެވެ. އެމްއެންޑީއެފުން ވިދާޅުވީ މިހާދިސާގައި އެއްވެސް މީހަކަށް ގެއްލުމެއްވެފައިނުވާކަމަށާއި، އެހެން ނަމަވެސް އަލިފާން ރޯވިތަނުގައި ހުރި ތަކެއްޗަށް އެކިވަރުގެ...\nޤަވާއިދާ ޚިލާފަށް މަސްވެރިކަން ކުރަމުން ދިޔަ ބޭރުގެ ފަސް މަސްބޯޓު އަތުލައިގެންފިއެވެ. އެމްއެންޑީއެފް އިން މައުލޫމާތު ދިން ގޮތުގައި، ޤަވާއިދާ ޚިލާފަށް މަސްވެރިކަން ކުރަމުން ދިޔަ މި...\nނ.ވެލިދޫގައި ކަރަންޓީނުގައި ހުރި މީހަކު އަމިއްލައަށް މަރުވެއްޖެއެވެ. ވެލިދޫ ކައުންސިލުން ވިދާޅުވީ ވެލިދޫގައި ކަރަންޓީނުގައި ހުރި މީހަކު ދަންޖެހިގެން މަރުވީ ރޭ ދަންވަރުގެ ވަގުތެއްގައި ކަމަށެވެ. މަރުވެފައިވަނީ...\nފަޅުވެރިއަކަށް ކުއްލި ޞިއްޙީ މައްސަލައެއް ދިމާވެގެން ގަމު ހޮސްޕިޓަލަށް ގެންގޮސްފި\nމަސްދޯންޏެއްގައި ހުރި ފަޅުވެރިއަކަށް ކުއްލި ޞިއްޙީ މައްސަލައެއް ދިމާވެގެން ލ.ގަމު ހޮސްޕިޓަލަށް ގެންގޮސްފިއެވެ. މޯލްޑިވްސް ނޭޝަނަލް ޑިފެންސް ފޯސް (އެމްއެންޑީއެފް) އިން ވިދާޅުވީ، ލ.މާބައިދޫގެ އިރު ދެކުނުން...\nރައްޔިތުން މަަޖިލީހުގެ ރައީސް، ރައީސް މުހައްމަދު ނަޝީދުގެ ގެކޮޅު ގ. ކެނެރީގެ ކައިރިން ކާރަށް އަރާވަޑައިގަންނަވަނިކޮށް އެއްޗެއް ގޮއްވާލައި ރައީސް ނަޝީދަށް އަނިޔާވެއްޖެއެވެ. މި ޙާދިސާ ހިނގާފައިވަނީ...\nފުލުހުންެ ބަންދުގައި ހުރި މީހަކު އަމިއްލައަށް މަރުވެއްޖެ އެވެ. ފުލުހުންގެ މީޑިއާ އޮފިޝަލް ވިދާޅުވީ އަމިއްލައަށް މަރުވެފައިވަނީ ބަންދުގައި ހުރި ބިދޭސީ މީހެއް ކަމަށެވެ. އެމީހާ ބަންދުކޮށްފައި ހުރީ...\nރޭގެ އެެއްވުމުގައި ފުލުހުން ބާރުގެ ބޭނުން ކުރި މައްސަލަ ބަލަނީ\nމަސައްކަތުގެ މާހައުލުގައި ކުރާ ޖިންސީ ފުރައްސާރައާއި ދެކޮޅަށް ރޭ މާލޭގައި ބޭއްވި އެއްވުން ރޫޅާލަން، ފުލުހުން ބާރުގެ ބޭނުން ކުރިގޮތް ޚާއްސަ އިސްކަމެއް ދީގެން ބަލަން ފަށާފައިވާ...\nލޯބީގެ ދަރުބާރު: ކަރީނާ އާއި ޝާހިދު ގެ ލޯބިގެ ނިމުން!\nކަރީނާ ކަޕޫރު އަދި ޝާހިދު ކަޕޫރު ގެ ލަވް ސްޓޯރީއަކީ އާ ވަހަކެއް ނޫނެވެ. މީ ދެހާހުގެ އަހަރުތަކުގައި ބޮލީވުޑްގައި އެންމެ ގަދައަށް ދެކެވުނު އެއް ވާހަކައެވެ....


ހެލްތު މިނިސްޓްރީގެ 20 މަޝްރޫއުއެއް ލާމަރުކަޒީކޮށް ހިންގަން ކައުންސިލްތަކާ ހަވާލުކޮށްފި – Dhen.mv\nހެލްތު މިނިސްޓްރީގެ 20 މަޝްރޫއުއެއް ލާމަރުކަޒީކޮށް ހިންގަން ކައުންސިލްތަކާ ހަވާލުކޮށްފި\nMarch 1, 2020 - 1:08 pm\nހެލްތު މިނިސްޓްރީން ރާއްޖޭގެ ރަށްތަކުގައި ކުރިޔަށް ގެންދަން ނިންމާފައިވާ 20 މަޝްރޫއުއެއް ލާމަރުކަޒީކޮށް ކައުންސިލްތަކާއި މިއަދު ހަވާލުކޮށްފިއެވެ.\nމިއަދު ހެލްތު މިނިސްޓްރީގައި ބޭއްވި ހާއްސަ ރަސްމިއްޔާތެއްގައި އެކަމާ ގުޅޭ އެއްބަސްވުމުގައި ވަނީ ސޮއިކޮށްފައެވެ. އެ އެއްބަސްވުމުގައި ކައުންސިލްތަކުގެ ފަރާތުން ސޮއިކުރެއްވީ ކޮންމެ ރަށެއްގެވެސް ކައުންސިލް މެމްބަރެކެވެ.\nމަޝްރޫއުތައް ހިންގަން ހަވާލުކުރީ، ހއ. މާރަންދޫ، ހއ. ފިއްލަދޫ، ހއ. ވަށަފަރު، ހދ. ވައިކަރަދޫ، ހދ. މަކުނުދޫ، ހދ. ފިނޭ، ނ. ކެނދިކުޅުދޫ، ރ. ހުޅުދުއްފާރު، ރ. ވާދޫ، އއ. ފެރިދޫ، އދ. ދިގުރަށް، އދ. ދަނގެތި، މ. މުލައް، ލ. މާމެންދޫ، ގއ. މާމެންދޫ، ގއ. ދެއްވަދޫ، ގއ. ނިލަންދޫ، ގދ. ފިޔޯރީ، ގދ. މަޑަވެލި އަދި ސ. ހުޅުދޫގެ ކައުންސިލަށެވެ.\nއެ ކައުންސިލްތަކާ ހަވާލުކުރި ގިނަ މަސައްކަތަކީ، ސިއްހީ މަރުކަޒަށް އިތުރުކުރާ ބައި ހެދުމުގެ ކަންކަމެވެ.\nއެ ރަސްމިއްޔާތުުގައި ވާހަކަދައްކަވަމުން ހެލްތު މިނިސްޓަރު އަބްދުﷲ އަމީން ވިދާޅުވީ ސިއްހީ ދާއިރާއިން އިސް ނަގަނީ ރައީސްގެ އުއްމީދުތައް ހަގީގަތަކަށް ހެދުމަށް ނަމޫނާއަކަށް ވުމަށްޓަކައި ކަމަށެވެ. އެ މަޝްރޫއުތައް ކައުންސިލްތަކާ ހަވާލުކުރީ އިއުލާނުކުރެވޭ ހިސާބަށް ގޮސްފައި ކަމަށާއި ލަހެއް ނުވެ އެ މަޝްރޫއުތައް ގެންދާނެކަން ކަށަވަރުކުރާ ކަމަށް ވިދާޅުވި އެވެ.\nލާމަރުކަޒީ ނިޒާމަށް ސަރުކާރުން ގެނެސްފައިވާ އިސްލާހުގައިވާ ގޮތުން ފަސް މިލިއަނަށްވުރެ ކުޑަ މަޝްރޫއުތައް ކައުންސިލް އަށް ކުރިޔަށް ގެންދެވޭނެއެވެ.


Ummeedhu | Safuhaa\nލޯތްބަކީ އަހަރެން ގަބޫލުކުރާ އެއްޗެއް ނޫން! ދިލްޝާތުގެ އެ ފިރިހެންވަންތަ އަޑު ޖެހުމާއެކު އަހަރެންނަށް އޭނާގެ މޫނަށް ބަލައިލެވުނެވެ. އަދި ހިތް ކުދި ކުދި ވީ ކަހަލައެވެ. އެއީ ހަޔާތުގައި ފުރަތަމަ ފަހަރަށް އަހަރެން ލޯބިވީ ހަމައެކެނި ފިރިހެނާއެވެ. އަދި އެލޯބި ނާކާމިޔާބު ވުމުގެ އިހްސާސްތަކެއް ކުރެވެމުން ދިޔަކަހަލައެވެ. ނަމަވެސް އަހަރެންނަކީ ހިތް ބަލި މީހެއް ނޫނެވެ. ހަޔާތުގައި ކިތަންމެ ނާކާމިޔާބީއަކާ ކުރިމަތި ލާންޖެހުނު ކަމުގައިވިޔަސް ފަހަތަކަށް ނުޖެހޭނަމެވެ. ނަމަވެސް ދިލްޝާތުގެ އެނުރުހުމުގެ ބަސްތަށް އަޑުއިވުމުން ދެރަވިއެވެ. ކަރުނައިގެ ތިކިތަކުން ދެކޯތާފަތް ފޯވެގެން ދިޔައެވެ. ހަމަ އެވަގުތު މޫނުމައްޗަށް ފެން ކޯރެއް އޮހިގެން ދިޔަ ކަހަލައެވެ. އާއެނކެވެ. ހަގީގަތުގައިވެސް މުޅި މީހާ ތެމި ފޯވެއްޖެއެވެ. އެވަގުތު ސިއްސައިގެން ދިޔަ ކަހަލައެވެ. ހަމަހޭވެރި ދުނިޔެއަށް އަހަރެން އައީ އަހަރެންގެ އެންމެ ގާތް އެކުވެރިޔާ އާޝީގެ ސަބަބުންނެވެ. އާއެނކެވެ. އެއީ ހިތްދަތި ހުވަފެނެކެވެ. ނަމަވެސް އުފާވިއެވެ. އެއީ ހުވަފެނަކަށް ވުމުންނެވެ. އެވަގުތު ދިލްޝާތުގެ ޚިޔާލުތައް ބޯމަތީގައި އެނބުރެމުން ދިޔައެވެ.\nދިލްޝާތަކީ އަހަރެން ދިރިހުރުމުގެ މަގްޞަދެވެ. އެއީ މީގެ ތިން އަހަރު ކުރިއެވެ. އަހަރެން ކިޔަވައިގެން ޑިގްރީ ޙާޞިލް ކޮށްގެން ވަކީލެއްގެ ގޮތުގައި ނިކުންނަ ދުވަހަކީ އަހަރެންގެ މަންމަ އަބަދުވެސް އެންމެ ދެކޭހިތްވާ ދުވަހެވެ. މަންމަގެ އެ ހުވަފެން ހަޤީޤަތަކަށް ހެދުމުގެ އަޒުމާއެކު އަހަރެން ކިޔަވަން ދިޔައީ ސްރީލަންކާއަށެވެ. މަންމަ ނެތް ދުނިޔޭގައިވެސް މަންމަގެ އެ ހުވަފެން ހަޤީޤަތަކަށް ހެދުމަކީ އަހަރެންގެ އެންމެ ބޮޑު ހުވަފެންކަމުގައި ދެކިގެންނެވެ. 2010 ވަނަ އަހަރުގެ ސެޕްޓެމްބަރ މަހުގައި އަހަރެންގެ ކިޔެވުން ފެށިގެން ދިޔައެވެ. އަހަރެން ހުރީ އަހަރެންގެ ރައްޓެހި ދެ ކުދިންނާއެކު އެޕާޓްމަންޓެއް ހިފައިގެންނެވެ. މުޅިން އާ ޤައުމެކެވެ. އާމީހުންނެވެ. އާ ބަހުރުވައެކެވެ. އުނދަގޫވިއެވެ. ނަމަވެސް ހޭނިއްޖެއެވެ. ރައްޓެހިން ގިނަވެއްޖެއެވެ. އަހަރު ނިމުމާއެކީ އެންމެންވެސް ތެޅިގަތީ ކުލަ ގަދަ ގޮތެއްގައި އާ އަހަރަށް މަރުޙަބާ ކިޔުމަށެވެ. އަހަރެންނާއި އަހަރެންގެ ރައްޓެހިންވެސް ގޭތެރެ ޒީނަތްތެރިކޮށް ތަފާތު ކެއުންތައް ތައްޔާރުކުރުމަށްފަހު އެންމެ ގާތް ރައްޓެހިންނަށް ދައުވަތު އެރުވީމެވެ. އާ އަހަރުގެ މުނާސަބަތުގައި އަހަރެންވެސް ތަފާތު ގޮތަކަށް ހެދުން އެޅުމުގެ ނިޔަތުގައި ސަލްވާރް ނަމަކަށް ކިޔާ ވައްތަރެއްގެ ހެދުމެއް ހޯދީމެވެ. އެއީ ވަރަށްވެސް ޝާހީ ހެދުމެކެވެ. ގަދަ ނޫކުލައިގެ މަހުމަލް ފޮތީގައި އެކިވައްތަރުގެ ޖަވާހިރުން ޒީނަތްތެރި ކޮށްފައިވާ އެހެދުމުގެ ފުރިހަމަކަން އެނގޭނީ އެލައިގެން ހުންނައިރު އެހެންމީހުންނަށެވެ. ދައުވަތު ދިން ހުރިހާ ރައްޓެހިން އަތުވެއްޖެއެވެ. އޭގެތެރޭގައި ރައްޓެހިންގެ ރައްޓެހިންވެސް ހިމެނެއެވެ. މާޙައުލު ވަރަށްވެސް ހިތްގައިމެވެ. މަޑު މަޑު މިއުޒިކާއެކު އެންމެންވެސް ދިޔައީ އާ އަހަރަށް މަރުޙަބާ ކިޔުމަށް އިންތިޒާރުކުރަމުންނެވެ. ގަޑީގެ ވަގުތު ދިޔައީ ހިނގަމުން ނެވެ. ބާރަ ޖަހަން އެއް މިނެޓަށް ވެފައި ހުއްޓައި މުޅި ޞަރަޙައްދުން ކަރަންޓު ކަނޑައިގެން ދިޔައެވެ. ގޭތެރޭގައި ހަޅޭލެވުމުގެ އަޑު ގަދަވެގެން ދިޔައެވެ. އެއްވެސް އަލިކަމެއް ނެތެވެ.\nއެވަގުތު މީހެއްގެ އަތުގައި އަހަންނަށް ހިފުނެވެ. ހިތް ތެޅެން ފެށިއެވެ. ދެމީހުންނަށްވެސް އެއްފަހަރާ އަތަށް ބާރުކޮށްލެވުނެވެ. ގައިން ހީބިހި ނަގައިގެން ދިޔަ ކަހަލައެވެ. ފިނިވިއެވެ. ހަމަ އެވަގުތު ހަވާއެރުވުމުގެ އަޑުފަށް ގަދަވެގެން ދިޔައެވެ. އަޑު އިވުނުލެއް ބާރުކަމުން ލޯމަރާލުމަށްފަހު ކުރިއަށް ޖެހިލެވުނެވެ. ކުއްލިއަކަށް ޖައްވުގައި އެކި ކުލަ ކުލައިގެ އަލި ފެތުރިގެން ދިޔައެވެ. އެވަގުތު މައްޗަށް ބަލާލެވުނެވެ. ފައި ގަނޑުވިއެވެ. ކުރިމަތިން ފެނުނު އަޖައިބެއްގެ ބޮޑުކަމުންނެވެ. ދުނިޔޭގައި ރީތި ފިރިހެނުން އުޅޭ އަޑު އެހީމެއެވެ. ނަމަވެސް ހަމަ ލޮލަށް ފެނުނީ އަދި ކިރިޔާހެން ހީވިކަހަލައެވެ. މަޑު މަޑު ހިނިތުންވުމަކާއެކު އަހަރެންނަށް ބަލަހައްޓައިގެން ހުރި އެފިރެހެނާގެ މޫނުމައްޗަށް އެކި ކުލަތައް ފާޅުވެގެން ދެއެވެ. ހިތައް އެރިއެވެ. އެހިނދުކޮޅު ހުއްޓޭނެ ނަމައެވެ. ކަރަންޓު އަނބުރާ ނާންނާނެ ނަމައެވެ. އެހިނދު އޭނާގެ ޖާދުވީ އަޑު އަހަރެންގެ ކަންފަތުގައި ޖެހުނެވެ.\n" ހެޕީ ނިއު އިޔަރ "!! އެއަޑު އިވުމާއެކު އިތުރަށް ބުނާނެ އެއްޗެއް ނޭނގުނެވެ. އެހިނދު އޭނާ އެބަސް ތަކުރާރުކޮށްލިއެވެ. އަދި ކަރަންޓު އަނބުރާ ލިބިއްޖެއެވެ. މުޅި ތަން އަލިވެގެން ދިޔައެވެ. ހަމައެއާއެކު އޭނާގެ އަތުން އަހަރެންގެ އަތް ދޫވެގެން ދިޔައެވެ. އަދި އޭނާގެ މޫނަށް ބަލައިލެވުނެވެ. އަދި އާ އަހަރުގެ ތަހުނިޔާ އިން އޭނާއަށްވެސް މަރުޙަބާ ކީމެވެ. އިތުރު ވާހަކައެއް ނުދެއްކެނީސް އަހަރެންގެ ރައްޓެހިންތައް އައިސް އަހަރެންގެ ގައިގައި އޮޅުލައިގަތެވެ. އާ އަހަރުގެ ތަހުނިޔާތައް ކިޔަމުންނެވެ. ރުޅިގަދަވެސް ވިއެވެ. އެ ވަގުތުކޮޅަށް ހުރަސް އެޅުމުންނެވެ. އެންމެންވެސް ދިޔައީ ކެއުމުގެ މަޖާ ނަގަމުންނެވެ. އަހަރެން ބޭނުންވީ އެކަހެރި ވެލުމަށެވެ. ކުރިޔަށް އޮތް އާއަހަރުގައި ކުރާނެ ކަމަކާ މެދު ވިސްނާލުމަށެވެ. ގޭގެ މަތީ ފުރާޅު މައްޗައް އެރުމަށް ހަރުގަނޑެއް ހުރެއެވެ. އެއީ ފުރާޅު ސާފުކުރުމަށް އެތަނަށް އެރުމަށް ފަސޭހައަކަށް ބަހައްޓާފައި ހުންނަ ހަރުގަނޑެކެވެ. ނަމަވެސް އެއީ އަހަރެންގެ "ސީކްރެޓް ސްޕޮޓެވެ".\nތައްޓައް ކޮފީ އަޅައިގެން އަހަރެން ހިނގައިގަތީ އެދިމާލަށެވެ. އެވަގުތު ފަހަތުން އަޑެއް އިވުނެވެ. "އެސްކިއުޒް މީ".!! އަހަރެން ހުއްޓުން އެރިއެވެ. އަދި އަވަހަށް އެނބުރި ބަލައިލީމެވެ. އާއެނކެވެ. އެއީ އެ ރީތި ފިރިހެނާއެވެ. އޭނާ އެއަންނަނީ އަހަރެންނާ ދިމާލަށެވެ. ހަދާނެ ގޮތް ހުސްވިއެވެ. އަނެއްކާވެސް އަތާއި ފައި ފިނިވި ކަހަލައެވެ. އެހެންނަމަވެސް ހިތުގައި އަޒުމު ކަނޑައެޅީމެވެ. މިފަހަރު ކެރިގެން ކުރިމަތި ލާނީއެވެ. ނަފްސުގެ ނުތަނަވަސްކަމާ ދެކޮޅަށެވެ. އޭނާ އަހަރެން ގާތަށް އައިސް ވާހަކަ ދެއްކިއެވެ. "އަޅުގަނޑަށް ކިޔަނީ ދިލްޝާތު". އަހަރެން އަހަރެންގެ ނަންވެސް ބުނީމެވެ. އެކަކު އަނެކަކާ ތަޢާރަފްވަމުން އެރޭގެ ތެރެއިން ވާހަކަ ބަދަލުކުރެވި ނަންބަރު ބަދަލު ކުރެވުނެވެ. ހަފްތާއެއް ފާއިތުވެގެން ގޮއްސިއެވެ. އަހަރެންގެ ހިތުގައި ލޯބީގެ ކެކުޅުންތަކެއް އުފެދެން ފެށިއެވެ. އަދި ހަމަ ދިލްޝާތުގެ ހިތުގައިވެސް އެ އިޙްސާސްތައް ދައުރުވެ އަހަރެންމެންގެ ގުޅުން ލޯބީގެ މާތް ގުޅުމަކަށް ބަލަދުވެގެންދިޔައެވެ. އެކަކު އަނެކަކާ ނުލާ ދިރިނޫޅެވޭ ވަރަށް ލޯބި ވެވިއްޖެއެވެ.\nދިލްޝާތު އަކީ ސްރީލަންކާގެ ޓެމިލް އާއިލާއަކަށް ނިސްބަތްވާ މުސްލިމެކެވެ. އޭނާ އަކީ އެ އާއިލާގެ އެންމެ ހަގު ފިރިހެން ކުއްޖާއެވެ. އޭނާގެ މަންމަ އޭނާ ދެކެ ވަރަށް ލޯބިވެއެވެ. ގެއަށް ނައިސް އެއްމިނެޓު ލަސްވިއަސް އެވަރަށް ގުޅައެވެ. ހިތާމަޔަކީ އެ އެއްވެސް ނޫނެވެ. އޭނާގެ މަންމަ ދިވެހިންދެކެ ފޫހިވާ ވާހަކަ ދިލްޝާތު އަހަރެން ގާތު ބުންޏެވެ. އޭނާގެ މަންމަ އަހަރެންމެންގެ ލޯބީގެ މި ގުޅުމަށް އެއްގޮތަކަށްވެސް ނުރުހޭނެއެވެ. އެހެންނަމަވެސް އޭނާ އަހަރެން ދޫކޮށް ނުލާނެކަމުގެ ވަޢުދުވިއެވެ. ޙަޔާތުގެ އެންމެ ފަހު ވަގުތާ ޖެހެންދެންވެސް އަހަރެންގެ މީހެއްގެ ގޮތުގައި ހުންނާނެކަމަށް ވަޢުދުވިއެވެ. ނަމަވެސް އޭނާގެ މަންމަގެ ރުހުމާ ނުލައި ކައިވެނި ކުރާކަށް އަހަރެން ޤަބޫލެއް ނޫނެވެ. އެއީ އަހަރެންވެސް މަންމައެއް ބޭނުންވާތީއެވެ. އަހަރެންގެ މަންމަ އަހަރެންނާ ވަކިވެގެން ދިޔައީ އަހަރެންގެ އުމުރުން 23 އަހަރުގައެވެ. މަންމަގެ ލޯތްބަކީ އުމުރު ނިމެންދެން ކޮންމެ ދަރިއަކުވެސް ބޭނުންވާނެ އެއްޗެކެވެ. އޭނާގެ މަންމައަށް އަޅުގަނޑާ ދިލްޝާތުގެ ގުޅުން ކޮންމެވެސް ވަރަކަށް އެނގެއެވެ. އެހެންކަމުން މަންމަ އަހަރެން ދެކެ އިންތިހާއަށް ނަފްރަތު ކުރެއެވެ. އަހަރެންގެ ބަލިފަޔަކީ އެއީއެވެ. މަންމަގެ ރުހުން ހޯދުމަށް މަސައްކަތް ކުރެވޭނީވެސް އެކަމަށް ފުރުޞަތެއްވެސް ލިބިގެންނެވެ. ހިތްވަރު ދެރަވެއެވެ. އަޒުމު ބަލިކަށިވެއެވެ. ނަމަވެސް އަހަރެންގެ އަތުގައި ހިފުމަށް އަބަދުވެސް ދިލްޝާތު ހުރެއެވެ. އޭނާ ހިތްވަރު ދެއެވެ. ދުޢާ ކުރުމަށް އެދެއެވެ. ހުރިހާ ކަމެއްވެސް އޭގެ ވަގުތު އައިސް ޖެހުމުން ރަނގަޅުވާނެކަމަށް ބުނެއެވެ. ދުވަސްތައް ފާއިތުވެގެން ދިޔައެވެ. އަހަރެންގެ ކިޔެވުން ނިމުމަކާ ހަމައަށް އައެވެ. އެނބުރި ޤައުމަށް ދާ ވަގުތު ޖެހުނެވެ. އެންމެ ފަހު އިމްތިޙާނު ހެދުމަށްފަހު ގެއަށް އައި ދުވަހެވެ. ނަމަވެސް އުފަލެއް ނުވެއެވެ. އެނބުރި ދާހިތެއް ނުވެއެވެ. ދިލްޝާތްއާ ވަކިވާން ޖެހުމުންނެވެ. ވިސްނުމުގެ ތެރެއަށް ގެއްލިފައި އޮތް ވަގުތެވެ. ކޮޓަރީގެ ދޮރު ހުޅުވާލާފައި ވަދެގެން އައީ ދިލްޝާތެވެ. އަޅުގަނޑަށް ފުއްމައިގެން ތެދުވެ އޭނާގެ ގައިގައި އޮޅުލައިގަނެވުނެވެ. ދުވަހަކުވެސް ދޫނުކުރާނަމޭ ހިތާއެވެ. އެވަގުތު އޭނާ އަހަރެންގެ ބުރަކަށީގައި ފިރުމާލައިފައި އަހަރެންނަށް ބަލައިލިއެވެ. އެއަށްފަހު ކުއްލިއަކަށް ރޮއިގަތެވެ. ހިތް ފަޅައިގެން ދިޔަކަހަލައެވެ. އެއީ އޭނާގެ ކިބައިން އަހަރެންނަށް ދުވަހަކުވެސް ފެނުނު މަންޒަރެއް ނޫނެވެ. ވީގޮތެއް އޮޅުން ފިލުވުމަށް އަހަރެން ތެޅިގަތީމެވެ. އޭނާ ރުއިން ހުއްޓާލުމަށްފަހު ވާހަކަ ދެއްކިއެވެ.\nދިލްޝާތުގެ އާއިލާ ކެނަޑާ އަށް ޙިޖުރަކުރަނީއެވެ. އެނާއާއި އޭނާގެ އާއިލާގެ އެންމެންގެ ވިސާ ހަމަޖެހިއްޖެ ކަމަށާއި ދެހަފްތާ ތެރޭގައި ފުރަންޖެހޭ ވާހަކައެވެ. އަހަރެން ހުރިތަނަނަށް ގަނޑުވި ކަހަލައެވެ. ރިހޭ ފައިމައްޗަށް ފޮއި ވެއްޓިގެން ދިޔަ ކަހަލައެވެ. މިފަދަ ހިތްދަތިކަމެއް ދުނިޔޭގެ އެއްވެސް އިންސާނަކަށް އެއްފަހަރާ ކުރިމަތިލާން ނުޖެހޭނެ ނަމައޭ ހިތައް އެރިއެވެ. ނަމަވެސް ދިލްޝާތު އިތުބާރާއެކީ ބުންޏެވެ.\n" އަހަރެން ކަލާ ގެންދާނަމެވެ. ދުނިޔޭގެ ކޮންމެ ތަނެއްގައި ހުރެފައިވެސް އަންނާނެކަމެވެ." އަދި އަހަރެންމެންގެ ލޯތްބަކީ ދެތަނެއްގައި އުޅެން ޖެހުމުން ފަނޑުވާނެ އެއްޗެއް ނޫންކަމަށް ބުނެއެވެ. އެކަން އަހަރެންވެސް ޤަބޫލު ކުރީމެވެ. އޭނާގެ ކުރިއެރުމާ މެދު ވިސްނުމަށް ފަހުގައެވެ. އަދި ބާއްޖަވެރި ދިރުއުޅުމެއް ފެއްޓުމަށް އެޅޭ ފުރަތަމަ ފިޔަވަޅުކަމަށް ދެކިގެންނެވެ. ކިތަންމެ ދުރުގައި ހުއްޓަސް އެކަކު އަނެކަކުގެ އަޑު ނާހާ އެންމެ ދުވަހެއްވެސް ފާއިތު ވެގެން ނުދާނެކަމަށް ދެމީހުންވެސް ވަޢުދު ވީމެވެ. ލިބުނު ހަމައެކަނި އުފަލަކީ ދެމީހުންވެސް އެއްދުވަހަކު ފުރަން އޮތުމުންނެވެ. ދެ ޤައުމަށް ނަމަވެސް ހެޔޮތާއެވެ. އެންމެ ފަހު ވަގުތުގައިވެސް އެކީގައި ތިބެވޭނެއެވެ.\nއޮގަސްޓް މަހުގެ ވިހި ވަނަ ދުވަހެވެ. އެއާޕޯޓްގެ ހަލަބޮލި މާހައުލުން ދިލްޝާތުގެ އިންތިޒާރުގައި އަހަރެން ހުރީމެވެ. އެވަގުތު ފަހަތުން އޭނާ އައިސް އަހަރެންގެ ކޮނޑުގައި ހިފިއެވެ. ލޮލުގައި ފޮރުވިފައިވާ ކަރުނަތައް އޮހުރުވާލަން ބޭނުންވިއެވެ. ނަމަވެސް އެންމެ ކަރުނަ ތިއްކެއްގެ މިންވަރުވެސް ފޭބިޔަނުދޭނެކަމަށް އޭނާ ގާތު އަހަރެން ވަޢުދު ވީމެވެ. އެވަގުތު އެތަނަށް އޭނާގެ މަންމަ އައެވެ. އަހަރެންނަށް ހުއްޓުން އެރިއެވެ. ބިރުގަތެވެ. ނަމަވެސް ސަލާމް ގޮވީމެވެ. މަންމަ ހިނުތުންވެލުމަށްފަހު ސަލާމް ބަލައިގަތެވެ. އިޙްސާސް ކުރަން ދަތިވި ކަހަލަ ގޮތެއް ވިއެވެ. އަހަރެން ދެކެ އެހާ ނަފްރަތު ކުރަމުން އައި އޭނާގެ މަންމަގެ މޫނުމަތިން ފެނުނު އުފާވެރިކަމުގެ ކުލަވަރުތައް ފެނުމުންނެވެ. އޭގެ ފުރަގަހުގައި ފޮރުވިފައިވާނީ ކޮން ފަދަ ކަމެއްބާވައޭ ހިތަށް އެރިއެވެ. ދިލްޝާތުއާ އަހަރެން ވަކިވާތީ އެކަމުގެ އުފާ ފާޅުކުރަނީ ހެއްޔެވެ. ނޫނީ އަހަރެންނާ މެދު އޮތް ނަފްރަތުކަން ފިލުވާލައި އަހަރެންނާ ރުހުނީ ހެއްޔެވެ. އެތަކެއް ސުވާލުތަކެއް ހިތުގައި އުފެދެމުން ދިޔައެވެ. ނަމަވެސް ޖަވާބު ހޯދޭ ކަހަލަ ވަގުތަކަށް ނުވިއެވެ. އަހަރެން ފުރާ ގަޑި ޖެހުނެވެ. އެންމެ ފަހުގެ އަލް ވަދާޢުގެ ސަލާމް ކުރުމަށްފަހު ދިލްޝާތުގެ މޫނަށް ބަލައިލެވުނެވެ. އޭނާގެ އިޙްސާސްތައް ދަނެގަނެވުނެވެ. އޮޅުލައިގަންނަން ބޭނުންވާކަން އެނގެއެވެ. ނަމަވެސް ހިނިތުން ވެލުމަށްފަހު އަހަރެން ދިޔައީމެވެ.\nގެއަށް އާދެވުނީ3ގަޑި އިރު ފަހުންނެވެ. އެނބުރި އެމީހެއްގެ ޤައުމަށް އާދެވުމަކީ ކޮންމެ މީހަކުވެސް އުފާވާނެކަމެކެވެ. ނަމަވެސް އަހަރެން އުފަލެއް ނުވެއެވެ. ފޫހިވިއެވެ. ދިމާވާ މީހުންދެކެ ފޫހި ވިއެވެ. މާޙައުލު ދެކެ ފޫހިވިއެވެ. ހަމައެކަނި ކުރެވެނީ އިންތިޒާރެވެ. އޭނާގެ ފޯނުކޯލަށެވެ. ކާހިތެއް ނުވެއެވެ. ލޮލަކަށް ނިންޖެއް ނާދެއެވެ. ފަތިސް ނަމާދަށް ބަންގި ގޮވުމާއެކީ ނަމާދުކުރުމަށް އަހަރެން އަވަސް ވެގަތީމެވެ. ހިތަށް ހަމަޖެހުމަށް ލިބޭނެތީއެވެ. ފަތިސް ނަމާދު ކޮށްލައިގެން ފޯނަށް ބަލަހައްޓައިގެން އޮތްވައި ނިދިއްޖެއެވެ. ދެން ހޭލެވުނީ މީހާ ތެމި ފޯވެފައި އޮތްވައެވެ. ހަމަޖެހިލާފައި ފޯނަށް އަނެއްކާވެސް ބަލާލެވުނެވެ. ދިލްޝާތުގެ އެއްވެސް ޚަބަރެއް ނުވެއެވެ. ހިތް ތެޅެން ފެށިއެވެ. މިހާރު އޭނާއަށް ދެވޭހާ އިރުވެއްޖެއެވެ. އޭނާ އަހަރެންނަށް ނުގުޅީ ކީއްވެބާއެވެ. ނޫނެކެވެ. އެއްގޮތަކަށްވެސް އެފަދަ ޚިޔާލު ހިތަށް ނާރުވާނަމެވެ. އޭނާ އަހަރެންނަށް ދޯކާއެއް ނުދޭނެއެވެ. އެއީ އަހަރެންގެ ހިތް ވަނީ އޭނާގެ އަތުގައި ކަން އޭނާއަށް އެނގޭނެތީއެވެ. އަދި އޭނާގެ ހިތް މިއޮތީ އަހަރެންގެ އަތުގައެވެ. ނަމަވެސް ބުއްދީގެ ވިސްނުމަކީ ވަރަށް ލާނެތް އެއްޗެކެވެ. ތަފާތު ޚިޔާލުތަށް ބޯމަތީ އެނބުރެމުން ދިޔައެވެ. މި ނުތަނަވަސް ކަންމަތީ ހަފްތާއެއް ފާއިތުވެގެން ހިނގައްޖެއެވެ. ހިތާ ދެކޮޅަށް ނަމަވެސް ހިތްހަމަނުޖެހުމުގެ އިޙްސާސްތައް ކުރެވުނެވެ. އޭނާ އަހަރެން މަތިން ހަނދާން ނެތުނީބާއެވެ. ނުވަތަ އާ ޤައުމަކަށް ދެވުމުން އޭނާ އަހަރެންގެ ހިތް ނަގާ އެއްލާލީބާއެވެ. މި ކެކުޅުންތަކުން ސަލާމަތް ވެވޭނެ އެއްވެސް ގޮތެއް ނުވިއެވެ. ކެއުމާ ދުރަށް ދެވިއްޖެއެވެ. ހަށިގަނޑު ބަލިކަށިވާހެން ހީވިއެވެ. ހެނދުނުގެ ވަގުތެވެ. އެނދުން ތެދުވާހާ ހިތްވަރެއްވެސް ނެތެވެ. ކުއްލިއަކަށް މޭ ބޮޑުވިއެވެ. ހޮޑުލެވެން ފެށިއެވެ. ދުވެފައި ގޮސް ފާޚާނާއަށް ވަދެވުނީ ކިރިޔާއެވެ. ރީނދޫކުލައިގެ އޮލަ އެއްޗެހިތަކެއް ކަރުން ފޭބިއެވެ. އެވަގުތު ހިތް ތެޅެން ފެށިއެވެ. ޙަޔާތުގެ އުޑުމަތި ބަނަވެ އަނދިރިވާން އުޅޭ ފަދަ އިޙްސާސްތަކެއް ކުރެވުނެވެ. އެކުވެރި އާޝީއަށް ވަގުތުން ފޯނުން ގުޅައި އަހަރެންނާ އެކީ ޑޮކްޓަރަށް ދިއުމަށް އެދުނީމެވެ. އަދި ވަގުތުން ހޮސްޕިޓަލަށް ގޮސް ޑޮކްޓަރަށް ދެއްކީމެވެ. ޓެސްޓް ހެދުމަށްފަހު ރިޕޯޓްގެ އިންތިޒާރުގައި އަތް ފިއްތާލައިގެން ހުރެވުނެވެ. އަދި ހަމަ އެވަގުތު ހިތަށް އެރިއެވެ. ދިލްޝާތު ކޮބާ ހެއްޔެވެ. އަހަރެންގެ ދިރިއުޅުން މިހިސާބުން ހުއްޓެނީ ހެއްޔެވެ. އޭނާގެ ވަޢުދުތައް އޮޔާ ދިޔައީ ހެއްޔެވެ. ހިތާމަ ކުރާނެހާ ހިތްވަރެއްވެސް ނެތެވެ. އެވަގުތު އާޝީ އަހަރެންގެ ރިޕޯޓް ގެނެސްދިނެވެ. ރިޕޯޓް ހިފައިގެން ޑޮކްޓަރުގެ ކޮޓަރިއާ ދިމާއަށް ހިނގައިގަތީ ނުތަނަސްކަމާއެކު ބިރުން ހުރެއެވެ. ޑޮކްޓަރު ރިޕޯޓަށް ބެލުމަށްފަހު ކަންބޮޑުވެފައިވާ ނަޒަރަކުން އަހަރެންގެ މޫނަށް ބަލައިލުމަށްފަހު ވާހަކަ ދެއްކިއެވެ.\nބަނޑުގައި ހިލަ އުފެދުމުގެ ސަބަބުން އޭގެ އަސަރު ކިޑްނީއަށް ކުރުމުގެ ސްޓޭޖް އަށް ދައުރުވަމުންދާ ވާހަކައެވެ. އަވަސް ފަރުވާ ނުފަށާ ލަސްވެއްޖެ ނަމަ ދެ ކިޑްނީވެސް ފެއިލްވެގެންދާނެ ކަމަށް ޑޮކްޓަރު ބުންޏެވެ. އަވަހަށް ފަރުވާ ހޯދުމަށް ރާއްޖެއިން ބޭރަށް ފުރުމަށް ޑޮކްޓަރު ލަފާ ދިނެވެ. އެވަގުތު ފުން ނޭވާއެއް ލެވުނެވެ. އަމިއްލަ ނަފްސާ މެދު ރޯކަށް ބޭނުމެއް ނޫނެވެ. ދިރިހުންނަން ބޭނުންވާވަރަށް ވުރެ ހިތްދަތިވީ ދިލްޝާތު ކައިރީގައި ނެތުމުންނެވެ. ހޮސްޕިޓަލުން ގެއަށް ދެވުމާއެކީ އަނެއްކާވެސް ފޯނަށް ބަލައިލެވުނެވެ. ނަމަވެސް އުންމީދެއް ނެތް ކަހަލައެވެ. ދިރިއުޅުމުގެ މިހިސާބުން ގޮތް ހުސްވިކަހަލައެވެ. ނަމަވެސް ކަރުނައިގެ އެންމެ ތިއްކެއްވެސް ލޮލުން ނުފައިބައެވެ. ހިތާ ނަފްސު ގަނޑުވި ފަދައެވެ. އެވަގުތު ކޮޓަރީގެ ދޮރުގައި މީހަކު ޓަކިޖެހިއެވެ. ނަމަވެސް އެކަމާ އަޅާލާކަށް ބޭނުމެއް ނުވިއެވެ. ކޮޓަރީގެ ދޮރު ހުޅުވުމަށްފަހު މީހަކު އެތެރެއަށް ވަތް ހެން ހީވިއެވެ. އެވަގުތު ހިތްގައިމު މަޑު ވަހެއް ނޭފަތުގައި ޖެހުނެވެ. ސިއްސައިގެން ގޮސް ދެލޯ ހުޅުވިއްޖެއެވެ. އެއީ ދަންނަ ވަހެކެވެ. ހަށިގަނޑުގެ ހުރިހާ ޙިއްސުތަކަށް ދިރުން ލިބިގެން ދިޔަކަހަލައެވެ. ފުންމައިގެން ތެދުވެ ބަލައި ލެވުނެވެ. އަހަރެންގެ ކުރިމަތީ ފެންނަން އެހެރީ އަހަރެންގެ ފުރާނައެވެ. ދިލްޝާތްއެވެ. ހަށިގަނޑު އެއްކޮށް ގަނޑުވިކަހަލައެވެ. މީ ހުވަފެނެއްބާއެވެ. ނޫނީ ހިޔާލީ ފޮލައެއްބާއެވެ. އޭނާ ދުވެފައި އަހަރެން ގާތަށް އައެވެ. އަދި އޮޅުލައިގަތެވެ. އާއެކެވެ. އެއީ ޙަޤީޤަތުގައިވެސް އަހަރެން ދުނިޔޭގައި ދިރިހުރުމުގެ ހަމަ އެކަނި އުއްމީދެވެ.\nއެވަގުތު ކަރުނަތައް ފޭބީ ފެންއާރަކުން ފެން ފައިބާ ފަދައިންނެވެ. ނަމަވެސް އެއީ އުފާ ވެރިކަމުގެ ކަރުނަކެވެ. ދިލްޝާތު އަހަންނަށް ބޭވަފާތެރިވީކީ ނޫނެވެ. އޭނާއަށްވެސް އަހަންނާ ދުރުގައި އެންމެ ހިނދުކޮޅަކުވެސް ނޫޅެވޭނެކަން އިޙްސާސްވުމުން އަހަރެން ބަލާ އައީއެވެ. ކައިވެނީގެ މާތް ގުޅުމަށް އަހަރެންމެންގެ ގުޅުން ގެންގޮސް އުފާވެރި ކަންމަތީ އަބަދާއަބަދަށް އެކީގައި ދިރިއުޅުމަށެވެ. އޭނާގެ މަންމަގެ އެދުމުގެ މަތިން އަހަރެން ގޮވައިގެން ފުރުމަށް ހުރިހާ ތައްޔާރީއެއް ކުރުމުގައި އޭނާ ދުވަސްތަކެއް ނެގީ އެހެންވެގެންނެވެ. އަހަރެންނަށް ނުގުޅައި ހުރީ އެ ސަބަބަށްޓަކައެވެ. އެކަމާމެދު އަހަރެންގެ އެއްވެސް ޝަކުވާއެއް ނެތެވެ. އެއީ މި ނިމުމުގެ ފުރިހަމަކަން އެއަށްވުރެވެސް މާ ހިތްގައިމުކަމަށް ވާތީއެވެ. މިއަދު އަހަރެން ހަޔާތް މިވަނީ އުފަލުން ފޮޅިފައެވެ. އެންމެ ލޯބިވާމީހާ އާއެކުގައި ހަޔާތުގެ އެންމެހާ ދުވަސްތައް ހޭދަކުރަން ލިބުމަކީ ކޮންމެ ކޮންމެ މީހަކަށް ލިބޭނެ ނަސީބެއް ނޫނެވެ. މަންމަ ނެތް ދުނިޔޭގައި މަންމައެއްގެ ލޯބި ލިބުންއެއީ ނިޢުމަތެކެވެ. ދިރިއުޅުމުގެ އުއްމީދު އާވިއެވެ. ކޮންމެ އިންސާނަކުވެސް ދަންނާށެވެ. ދުނިޔޭގައި ހެޔޮ ނިޔަތުގައި ކަމަކަށް އެދި ދުޢާ ކުރާ އެއްވެސް އިންސާނަކަށް އެކަލާނގެ ދެރަގޮތެއް މެދުވެރިއެއް ނުކުރައްވާނެއެވެ.


SunOnline: Photo in - Mi meehun ah othee magumathee Roadha veehlun!\nފޮޓޯއިން - މި މީހުންނަށް އޮތީ މަގުމަތީ ރޯދަ ވީއްލުން!\nމުހައްމަދު މުޒައްޔިން ނާޒިމް 19 May 2020, 14:46\nޑިއުޓީގައި ހުރި ފުލުހަކު ރޯދަ ވީއްލަނީ -- ސަން ފޮޓޯ/ މުހައްމަދު މުޒައްޔިން ނާޒިމް\nކޮރޯނާވައިހުގެ އާލަމީ ވަބާއާ އެކު އެތަށް ބައެއްގެ ދިރިއުޅުން އެތަށް ގޮތަކަށް ބަދަލުވެއްޖެ އެވެ. މި ރޯގާގެ ރާޅުތައް އަހަރުމެންގެ ދިރިއުޅުމަށް އަރައި ފައިބައިގެން މިދަނީ، ދިރިއުޅުމުގެ އާދަތައް އެ ފުށް މިފުށަށް ޖަހާލަމުންނެވެ.\nމި ވައިރަހުގެ އެންމެ ނުރައްކާތެރި ހާލަތް ރާއްޖެއިން ކަނޑަތުކުރަމުން މިދަނީ ރޯދަ މަހާ ދިމާކޮށެވެ. ރޯދަ މަހުގައި ދިވެހިން ހިފަހައްޓަމުން ދިޔަ އާދަތައް ކަމަށްވާ، މިސްކިތުގެ ޖަމާއަތުގައި ނަމާދު ކުރުމާއި ތަރާވީސް ކުރުން އަދި ރެސްޓޯރެންޓްތަކުން އާއިލާ އެންމެން ރޯދަ ވީއްލުން ފަދަ ކަންކަން މިވަނީ ހުއްޓިފަ އެވެ. މިއީ ދިވެހިންނަށް ކުރިމަތިވި ތަފާތު ރޯދަމަހެކެވެ.\nއެއްބަޔަކަށް ގޭގައި ތިބެ ރޯދަ ވީއްލުމުގެ ނަސީބު ލިބިފައިވީ ނަމަވެސް އެ ނަސީބުން މަހުރޫމް ވެފައިތިބި ބަޔަކުވެސް އެބަތިއްބެވެ. އެއީ، މި ވައިރަހާ ދެކޮޅަށް ކުރީސަފުަގއި މަސައްކަތް ކުރާ ނުވަތަ، ފްރޮންޓްލައިންގައި މަސައްކަތް ކުރާ މީހުންނެވެ. އޭގެ ތެރެއިން ބައެއް މީހުން ރޯދަ ވީއްލަން ޖެހިފަިއ ވަނީ ވެސް މަގުމަތީގަ އެވެ. ނޫނީ އެމީހަކު ޑިއުޓީކުރާ ޕޯސްޓެއްގަ އެވެ.\nމިއީ ތަފާތު މަންޒަރުތަކެވެ؛ ސަންގެ ޓީމުން އެއް ހަފްތާއެއް ތެރޭ ކުރި މަސައްކަތުން ފްރޮންޓްލައިންގައި މަސައްކަތް ކުރަން ޖެހުމުގެ ސަބަބުން މަގުމަތީގައި ރޯދަ ވީއްލަން ޖެހޭ މީހުންގެ މަންޒަރުތައް މި ވަނީ އެއްކޮށްފަ އެވެ.\nމަތީގައިވާ ފޮޓޯ އިން އެ ފެންނަނީ، އެޗްޕީއޭއިން މޮނިޓަރިންއަށް ލާފައިވާ ބަންގްލަދޭޝް މީހުން ދިރިއުޅޭ ގެއެއްގެ ކުރިމަތީ ޑިއުޓީއަށް ހުރި ފުލުހަކު މަޢްރިބު ނަމާދު ބަންގި ގޮވުމާއެކު އެކު އޭނާ ރޯދަ ވީއްލަން ފެށި މަންޒަރެވެ. ބަންގީގެ އަޑާ އެކު ފުލުސް މީހާ އެންމެ ފުރަތަމަ ވެެސް ސެނިޓައިޒާ ފުޅިއެއް ނަގާ ރަނގަޅަށް އަތް ސާފުކޮށްލި އެވެ. ޖޫސްތައްޓަކުން އޭނާ ރޯދަ ވީއްލީ އެއަށް ފަހު އެވެ.\nމެއި 8، 2020: މިއީ ސޯސަންމަގު ހެންވޭރާ ދިމާލުން ނިމޭ ހިސާބުގައި ހުންނަ ތޮއްޖެހިފައި ތިބި ބަންގްލަދޭޝް މީހުން ދިރިއުޅޭ ގެ ކައިރީ ޕްެޓްރޯލް ކުރުމަށް ހުންނަ ފުލުހެއް --- ސަން ފޮޓޯ/ މުހައްމަދު މުޒައްޔިން ނާޒިމް\nމަތީގައިވާ ފޮޓޯތަކުން ފެންނަ، ސޯސަންމަގު ހެންވޭރުކޮޅުގައި ހުންނަ ބިދޭސީން ތޮއްޖެހިގެން ދިރިއުޅޭ ގެއެެއް ކައިރީ ޑިއުޓީ ފުލުހުން ޕެޓްރޯލް ކުރަމުން އަންނަތާ މިހާރު ދުވަސްކޮޅެއް ވެއްޖެ އެވެ. ރޯދަ ވީއްލާ ވަގުތުގައިވެސް ފުލުހުން އެ ގެ ޕެޓްރޯލް ކުރުން ހުއްޓާ ނުލާ ވަގުތެކެވެ. އެތަނުގައި ޑިއުޓީގައި ހުންނަ ފުލުސް އޮފިސަރު ރޯދަ ވީއްލަނީ އެތަނުގައި ހުރެ އެވެ. ބައެއް ދުވަސް ދުވަހު އެ ފުލުސް މީހާއަށް އެ ސަރަހައްދުގެ ކައިރި ގެތަކުންވެސް ރޯދަ ވީއްލުމަށް ތަކެތި ދޭތަން ފެނެެ އެވެ. އަދި މިގޮތަށް ދޭ ބައެއް ހަދިޔާތައް ބަންދުކޮށްފައި ހުންނަ ބިދޭސީންނަށްވެސް ދޭތަން ފެނެ އެވެ.\nފުލުހުން އަންނަނީ މާލޭ ސިޓީގައި ހުރި މިފަދަ 28 ތަނެއްގެ ސެކިއުރިޓީ ބަލަހައްޓަމުންނެވެ. އެތަންތަނުން އެންމެންގެ ސާމްޕަލް މިހާރު ނަގާފައިވާ ކަމަށް އެންއޯސީ އިން މީގެ ކުރިން ވަނީ ބުނެފަ އެވެ.\nމާލެއަށް ކުރިއަށް އޮތް ދުވަސްތަކުގައި އަންނާނެ ކަމަށް ލަފާކޮށްފައިވާ ސާޖާއެކު ފުލުހުން ވަނީ ސިނަމާލެ ބުރިޖުގެ ސަލާމަތީކަންކަން ވަރުގަދަކޮށްފަ އެވެ. އެތަނުން ދަތުރުކުރާ އުޅަނދުތައް ގަވައިދުން ދަނީ ބަލާ ޕާމިޓް އޮތްތޯ ކަށަވަރުކުރަމުންނެވެ. ބަންގި ގޮވި ގަޑީގައިވެސް އެ ސަރަހައްދުގައި ދެ ފުލުހުން ތިއްބެވެ. އެމީހުންވެސް ރޯދަ ވީއްލާފައިވަނީ އެ ސަރަހައްދުގައި ތޮށިގަނޑު މަތީ އިށީންދެލައިގެން ތިބެ އެވެ.\nމަތީގައިވާ ފޮޓޯއިން އެ ފެންނަ ބިދޭސިންނަކީ އެއާޕޯޓަށް ދިއުމަށްޓަކައި ބަސް އަންނަދެން އެތަނުގައި މަޑުކޮށްލައިގެންތިބި ބައެކެވެ. އެމީހުން ވަނީ އެދުވަހު ހަވީރު 5:15 އަށް އެތަނަށް އައިސްފަ އެވެ. އަދި ބަންގި ގޮވި ގަޑީވެސް އެމީހުން ތިބީ އެތަނުގަ އެވެ.\nއެމީހުން ބުނި ގޮތުގައި އެމީހުން އެތަނުގައި ތިބީ އެއާޕޯޓަށް ދިޔުމަށް ބަސް އަންނާނެތީ ބަހުގެ އިންތިޒާރުގަ އެވެ. ނަމަވެސް އެމީހުން އައުމުގެ ކުރިން ބަސް ދިޔުމުން އެ މީހުންނަށް ބަސްކެޓީ އެވެ. އެމީހުން އެދުވަހު ރޯދަ ވީއްލަން ޖެހުނީ އެތަނުގައި ތިބެއެވެ.\nއެ މީހުންނާ ދެއްކި ވާހަކަތަކުން އެނގެނީ އެމީހުނަށްވެސް އެންމެ ރަނގަޅުގޮތުގައި މައުލޫމާތު ނުލިބޭ ކަމެވެ. އެމީހުން ބޭނުން ވަނީ ވީހާވެސް އަވަހަކަށް އެނބުރު ގައުމަށް ދިޔުމަށެވެ.\nއެންމެ ފަހުން މިދިޔަ އާދިއްތަ ދުވަހު ބަންގްލަދޭޝްގެ 67 މީހަކު ވަނީ ފުރުވާލާފަ އެވެ. އެއީ އެމީހުންނާ ދިމާވި ދުވަހެވެ. އަދި އިއްޔެ އިތުރު 200 މީހުން ފުރާނެ ކަމަށް ރޭ އެންއޯއީސީގެ ތަރުޖަމާނު މަބްރޫ އަޒީޒު ވަނީ ވިދާޅުވެފަ އެވެ. ނަމަވެސް މޫސުން ގޯސްވުމުގެ ސަބަބުން އެ ފްލައިޓް ވަނީ މުއްދަތެއް ނެތް ގޮތަށް މިހާރު ފަސްކޮށްފަ އެވެ.\nމަތީގައިވާ ފޮޓޯގައި ފެންނަ ބިދޭސީން ދިރިއުޅެމުންދާ ތަނުގެ ބެލްކަނީގައި އެކަކު ނަމާދު ކުރަމުން ދިޔަ އިރު އަދިވެސް ބައެއް މީހުން ދިޔައީ ރޯދަ ވިއްލުމުގެ ކަންކަން ކުރަމުންނެވެ. ރޯދަ ވީއްލުމަށްފަހު އޭނާ އަވަސްވެ ގަތީ ވީހާވެސް އަވަހަކަށް ނަމާދު ކުރާށެވެ. މިއީ އެންމެ ގިނަ އަދަދަކަށް ބިދޭސީން ދިރިއުޅޭ އެއް ސަރަހައްދު ކަމަށްވާ އަބައްދަށްފެހި މަގާއި ކަރަންކާ މަގާ ގުޅޭ ގޯޅީގައި ހުންނަ ގެއްގެ ދެވަނަ ބުރީގައި ދިރިއުޅޭ ބިދޭސީންތަކެކެވެ.\nމިހާތަނަށް ރާއްޖެއިން އެއްހާހަށްވުރެ ގިނަ މީހުން ޕޮޒިޓިވްވި އިރު، އޭގެ ތެރެއިން ގިނަ މީހުންނަކީ ބަންގްލަދޭޝް މީހުންނެވެ. އެގޮތުން މިހާތަނަށް ބަންގްލަދޭޝްގެ 554 މީހަކަށް މި ވަނީ މި ވައިރަހަށް ޕޮޒިޓިވްވެފަ އެވެ.\nމެއި 13، 2020: ފެރީއެއްގައި ތިބި ބިދޭސީން ރޯދަ ވިއްލަނީ--- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 13، 2020: ފެރީގައި ތިބި ބިދޭސީން ރޯދަ ވީއްލަނީ -- ސަން ފޮޓޯ/ މުހައްމަދު މުޒައްޔިން ނާޒިމް\nމިއީ ފެރީއެއްގައި މަސައްކަތް ކުރާ ބިދޭސީންތަކެކެވެ. އެ މީހުން އަހަރުމެންނަށް ރޯދަ ވީއްލުމުގެ ދައުވަތެއް ވެސް ދިނެވެ. އެމީހުން ބުނި ގޮތުގައި މީއި އެމީހުންގެ ރޯދަ ވީއްލުމުގެ އާދަ އެވެ.\nމެއިި 14، 2020: މާލޭ ދެކުނު ހާބަރުގައި އަޅާފައި އޮންނަ މަސްދޯނިތަކުގައި ތިބޭ ބިދޭސީން ރޯދަ ވީއްލުމަށް ތައްޔާރުވެ، ބަންގި ގޮވަންދެން މަޑުކޮށްލައިގެން. --- ސަން ފޮޓޯ/ މުހައްމަދު މުޒައްޔިން ނާޒިމް\nދެކުނު ހާބަރުގައި އަޅާފައި އޮންނަ ގިނަ މަސްދޯނިތަކުގައިވެސް ގިނައީ ބިދޭސީންނެވެ. އެ ދޯނިތަކުގައިވެސް ރޯދަ ވިއްލުމަށް ގުރޫޕު ހަދާލާފައި ބަންގި ގޮވާނޭ އިރެއްގެ އިންތިޒާރުގައި މަޑުކޮށްގެން ތިބެ އެވެ. އަދި އެއް ދޯނީގައި ހަދާ އެއްޗެހި އަނެއް ދޯންޏަށްވެސް ދޭތަން ފެނެ އެވެ. މިވެސް ތަފާތު މަންޒަރުތަކެވެ.\nއިމާދުއްދިން ސްކޫލް މިހާރު ބޭނުން ކުރަމުން އަންނަނީ ތޮއްޖެހިގެން އުޅުނު ބިދޭސީން ބޭތިއްބުމަށް ބޭނުން ކުރާ ވަގުތީ ހިޔާއެއްގެ ގޮތުގަ އެވެ. އެތަނުގައި ހުންނަ ސެކިއުރިޓީ ގާޑްވެސް ރޯދަ ވީއްލަނީ އޭނާ ފޯރިމަރަން ހުންނަ ގޮޑީގައި އިށީންދެލައިގެން އިދެ އެވެ.\nމެއި 8، 2020: ބަންގި ގޮވުމަށް ކުޑަތަންވެފައި ވަނިކޮށް އާސަހަރާގައި ހަރަކާތްތެރިވަމުން ދިޔަ ސިފައިން ރޯދަ ވީއްލުމަށް ތައްޔާރު ވަނީ--- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 8، 2020: ބަންގި ގޮވުމަށް ކުޑަތަންވެފައި ވަނިކޮށް އާސަހަރާގައި ހަރަކާތްތރިވަމުން ދިޔަ ސިފައިން ރޯދަ ވީއްލުމަށް ތައްޔާރު ވަނީ--- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 14، 2020: މަސްވެރިންގެ ޕާކްގައި ގައިމްކޮށްފައިވާ އެންއޯއީސީގެ ސެންޓަރުގައި ސިފައިންގެ މީހަކު ރޯދަ ވީއްލަނީ --- ސަން ފޮޓޯ/ މުހައްމަދު މުޒައްޔިން ނާޒިމް\nމެއި 2020: ފުލުހުންގެ މައި އިދާރާ، ޝަހީދު ހުސައިން އާދަމް ބިލްޑިން ކުރިމަތީ ފޯރިމަރަން ހުންނަ ފުލުސް އޮފިސަރު ރޯދަ ވީއްލަނީ - ސަން ފޮޓޯ/ މުހައްމަދު މުޒައްޔިން ނާޒިމް\nއެންމެ ގިނައިން މަގުމަތީގައި ރޯދަ ވީއްލަ ޖެހިފައިވަނީ ސަލާމަތީ ހިދުމަތްތަކުގެ ބޭފުޅުންނެވެ. ވެވޭހޭ ވާރޭއަކަށް ދޭ އަތްވަކަށް ބެލުމެއް ނެތި އެމީހުން މަސައްކަތް ކުރަމުން އެދަނީ ރައްޔިތުންގެ ސަލާމަތާއި ރައްކާތެރިކަން ކަށަަވަރުކުރުމަށެވެ.\nމި ހުރިހާ ފޮޓޯތަކަކީވެސް އެކި ދުވަސްމަތީން އަހަރުމެންގެ ޓީމުގެ ފޮޓޯ ޖާނަލިސްޓުން އެއްކުރި ފޮޓޯތަކެވެ. މި ފޮޓޯތަކުން ބުނެދެނީ އެތައް ބައެއްގެ ގުރުބާނީގެ ވާހަަކަތަކެވެ. ގޭގައި އާއިލާ އެކު ރޯދަ ވީއްލުމުގެ އުފަލުން އެ މީހުން މަހުރޫމްވެގެން އެ ތިބީ އެންމެންގެ ސަލާމަތަށެވެ. އަހަރުމެންގެ ތެރެއިން ގިނަ މީހުން ކިހާ ނަސީބު ރަނގަޅު ހެއްޔެވެ؟ އާއިލާ އެކު ގޭގައި މަޖަލުގައި ރޯދަ ވީއްލެ އެވެ. އެކަމަކު އެ ނަސީބުން މަހުރޫމްވެފައިވާ ކިތައް ކިތަތައް މީހުން އުޅޭނެ ހެއްޔެެވެ؟\nމެއި 17، 2020: ކޮވިޑް ޖެހިގެން ހާއްސަ ފަރުވާދެމުން އަންނަ ދަރުމަވަންތަ ހޮސްޕިޓަލްގެ ގަޑީން 6:31--- ސަން ފޮޓޯ/ މުހައްމަދު މުޒައްޔިން ނާޒިމް\nމި މީހުންނަށް މަގުމަތީ ރޯދަ ވީއްލުން!


JSC Akee Raajje Gai Oi Ehmme Siyaasee Muahssasaa: Ali Hussain - Vaguthu\nޖޭއެސްސީ އަކީ ރާއްޖޭގައި އޮތް އެންމެ ސިޔާސީ މުއައްސަސާ: އަލީ ހުސައިން\nމަޖިލިސް މެންބަރު އަލީ ހުސައިން – ފޮޓޯ: މަޖިލިސް\nޖުޑީޝަލް ސާވިސް ކޮމިޝަން (ޖޭއެސްސީ) އަކީ ރާއްޖޭގައި އޮތް އެންމެ ސިޔާސީ މުއައްސަސާ ކަމަށް ކެންދޫ ދާއިރާގެ މެމްބަރު އަލީ ހުސެއިން ވިދާޅުވެއްޖެއެވެ.\nއަލީ ހުސައިން ކުރެއްވި ޓްވީޓެއްގައި ވިދާޅުވީ ޖޭއެސްސީ އަކީ ރާއްޖޭގައި އޮތް އެންމެ ސިޔާސީ މުއައްސަސާ ކަމަށާއި އެއީ ސިޔާސީ ކަށި އޮއިވަރު ދެމޭ ސިޔާސީ ނުފޫޒު އިންތިހާޔަށް އެގޮތް މިގޮތަށް ހިންގޭ ގޮތަށް އެކަށަ އެޅިފައިވާ ތަނެއް ކަމަށެވެ.\nޖޭ. އެސް. ސީ އަކީ ދިވެެހިރާއްޖޭގައި އޮތް އެންމެސިޔާސީ މުއައްސަސާ. އެއީ ސިޔާސީ ކަށި އޮއިވަރު ދެމޭ ސިޔާސީ ނުފޫޒު އިންތިހާޔަށް އެގޮތް މިގޮތަށް ހިންގޭގޮތަށް އެކަށަ އެޅިފައިވާ ތަނެއް. https://t.co/ldncSfPOuR\n— Ali Hussain (@AleeVoice) August 5, 2020\nއަލީ ހުސައިން މިފަދައިން ވިދާޅުވެފައިވާއިރު ޖޭއެސްސީގައި ސިޔާސީ މީހުން ތިބެގެން މައްސަލަތައް ބެލުމަކީ އިންސާފުވެރި ކަމަކަށް ނުވާނެ ކަމަށް އިދިކޮޅު ފަރާތްތަކުން އަންނަނީ ބުނަމުންނެވެ. އެއަށް ރައްދު ދެއްވާ މަޖިލީހުގެ ރައީސް، ރައީސް މުހައްމަދު ނަޝީދު ވަނީ ޖޭއެސްސީގައި އިންނަވާ މަޖިލިސް ރައީސަކީ ކުޑަކޮށް ވެސް ސިޔާސީ ބޭފުޅެއް ނޫން ކަމަށް ވިދާޅުވެފައެވެ.\nޖޭއެސްސީ އެކުލެވިގެންވަނީ 10 މެމްބަރުންގެ މައްޗަށެވެ. ސުޕްރީމް ކޯޓުގެ ފަނޑިޔާރަކާއި ހައި ކޯޓުގެ ފަނޑިޔާރަކާއި ދަށު ކޯޓުތަކުގެ ފަނޑިޔާރުންގެ ތެރެއިން އިންތިޚާބު ކުރާ ފަނޑިޔާރަކާއި ރައްޔިތުންގެ މަޖިލިސްގެ ރައީސާއި މަޖިލީހުގެ މެމްބަރަކާއި އާންމުންގެ ތެރެއިން ކުރިމަތިލާ މީހުންގެ ތެރެއިން މަޖިލީހުން ކަނޑައަޅާ މީހަކާއި ސިވިލް ސާވިސް ކޮމިޝަން (ސީއެސްސީ) ގެ ރައީސާއި ބަންޑާރަ ނައިބުގެ އިތުރުން ރައީސުލް ޖުމްހޫރިއްޔާ އައްޔަން ކުރާ މެމްބަރެއް އަދި ވަކީލުންގެ ތެރެއިން އިންތިޚާބު ކުރާ މީހެކެވެ.\nމިހާރު ސަރުކާރުގައި ތިއްބެވި ބޭފުޅުން އިދިކޮޅުގައި ތިބިއިރު ޖޭއެސްސީ އެކުލެވިގެންވާ ގޮތް ބަދަލުކުރަންޖެހޭ ކަމަށް ދިޔައީ ތަކުރާރުކޮށް ވިދާޅުވަމުންނެވެ. އެހެންނަމަވެސް އެ މައްސަލާގައި މިހާރު ސަރުކާރަށް އައުމަށްފަހު ހަނު ތިބޭތީ ގިނަ ފަރާތްތަކުން ސަރުކާރުގެ ވެރިންނަށް އަންނަނީ ފާޑު ކިޔަމުންނެވެ.\nއޮގަސްޓް 5, 2020 16:46\nހެޔޮކޮށްތިބުނީ. ޖޭއެސްސީ އެކުލެވޭގޮތް ބަދަލުކުރަން ވަޢުދުވެގެން ވެރިކަމަށް އާދެވުނު މީހުންނަށް އެގޮތްމާބޮޑަށްވެސް ރަނގަޅުވެ ބަގުޑިބައްދައިގެން އެތިބީ.\nއޮގަސްޓް 5, 2020 16:58\nދެންއޮންނަ ރިޔާސީ އިންތިޚާބެއްގައި ޖޭއެސްސީ އިން ރައީސްކަމަށް ކުރިމަތިލާންވާނެ.\nއޮގަސްޓް 5, 2020 18:07\nވަރަށް ހަގީގަތް އެކުލެވިގެންވާ ވާހަކައެއް ތިޔަ ވިދާޅުވެވުނީ. ޖޭއެސްސީ އަކީ ސިޔާސީ ތަނެއް. ނަޝީދު ރުހުނަސް ނުރުހުނަސް. ސަރުކާރަށް ތާއީދު ކުރަން. އެކަމަކު ކޮސް ސިޔާސަތު ތަކަކަށް ސަނާ ނުކިޔޭނެ.\nއޮގަސްޓް 5, 2020 19:09\nއައްޔާ. ލަދެއްނުގަނޭތަ ފަހެ. ކަލޭ ދެފަޔަށް ހިނިއަރައިގެން ތެޅުނުހެންހީވީ ވެރިކަން ބަދަލުނުކުރެވިގެން. މިހާރު ތިބި ސިޔާސީ މީހުންގެ ތެރެއިން ރައްޔިތުންސީދާ ނިކަނެތިކޮށް އެމީހުން ބިކަކޮށްލުމަށް އެންމެ ބޮޑަށް ފޫގަޅާފަހުރި މީހަކީ.ޢަލީ ޙުސައިން. އެއްފަސްކުރުމާ ރައްޔިތުންނަށް ވަޒީފާގެ ފުރުސަތުން މަހުރޫމްކޮށްލަން ނިކުމެތިހުރީ. ވަކިވަކި ރަށްރަށުގަ ގަނަތެޅެން ދާން ތިގޮވާބާލަނީ. މާތްﷲ ނިިކަމެތި ގޮތަކަށް ތިމީހާ ނިމިދޭތޯ ރައްޔިތުން ދުޢާކުރޭ. ަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަަ\nއޮގަސްޓް 5, 2020 19:14\nއޮގަސްޓް 5, 2020 19:59\nޖޭއެސްސީ އަކީ އަދި އެމްޑިޕީ އަކީރައިތުންގެ ހަޅާކް\nއޮގަސްޓް 5, 2020 20:08\nޖޭ އެ ސ ސް ސ ސީ މިހާރުން މިހާރަށް އުވާލައި އާ މެނބަރުން\nއައްޔަންކުރުމަށް ސަރުކާރަށް ގޮވާލަމެވެ\nއޮގަސްޓް 5, 2020 20:37\nޖޭއެއްސީ ގައި އެކިޚިޔާލާ އެކި އެކި ކުލަތަކުގެ މީހުންތިބިކަމުގައިވިއަސް ރައްޔިތުންނަށް ޚިދުމަތް ދޭންވާނީ އިންސާފުން ކުލައަށް ވަހަށް ރަހަޔަށް ބެލުމުން ޤައުމު ނިކަމެތިވާނެ\nއޮގަސްޓް 5, 2020 20:59\nބޭފުޅާއަށް ކޮޅެއް ނުދިނީމަތޯ ، ބަލަ އައްޔަމެންވެސް ދޫހެލޭތީ އަނގަތަޅަނީ ، އެތަން ސިޔާސީ އޭ ދިވެހިން ކިޔާތާ ކިހާދުވަހެއްވެއްޖެ ، އައްޔަމެންކޮބާ ؟ ޢައްޔަމެން ހީކުރަނީ މިސަރުކާރު ކުރާ ގޯސްކަންކަން ފާހަގަކޮށް ފާޑުކިޔަނީ އިދިކޮޅު މީހުންނޭ ، ސިޔާސީ ވާދަވެރިންނޭ\nއޮގަސްޓް 5, 2020 21:33\nއޮގަސްޓް 5, 2020 21:56\nއެތަން ސިޔާސީކުރަން ވޯޓްދީފައި ދެންކޮން ވާހަކައެއްތޯ؟ ވެރިމީހާއާއި އެނާގެ ތިންކުދިން އެތާ އެތިބީ! ދެންވެސް އަންނާނީ އޭނާގެ މީހެއްކަމަށް ވަނީ!


Bashundhara ge thafaathakahvee Argentina forward: Shaazly | Mihaaru\nބަޝުންދުރާގެ ތަފާތަކަށްވީ އާޖެންޓީނާ ފޯވާޑް: ޝާޒްލީ\nޓީސީ ސްޕޯޓްސްގެ ކޯޗު ޝާޒްލީ ރާއްޖޭގެ މެޗެއްގައި އިރުޝާދު ދެނީ. --ފޮޓޯ: ނިޝާން އަލީ/ މިހާރު\n12 މާޗް 2020 - 13:40\nއޭއެފްސީ ކަޕުގައި އިއްޔެ ބަންގްލަދޭޝްގެ ބަޝުންދުރާ ކިންގްސް އަތުން 5-1 އިން ބަލިވި އެއް ސަބަބަކީ ބަޝުންދުރާގެ އާޖެންޓީނާގެ ފޯވާޑް ހެނާން ބާކޯސްގެ ތަފާތު ކަމަށް ޓީސީ ސްޕޯޓްސްގެ ކޯޗު މުހައްމަދު ޝާޒްލީ ބުނެފި އެވެ.\nއާޖެންޓީނާ ގައުމީ ޓީމަށް 2012 ވަނަ އަހަރު ލިއޮނަލް މެސީއާ އެކު ކުޅެފައިވާ ބާކޯސް ގެނައީ މި މުބާރާތަށް ހާއްސަކޮށްގެން މަހަކު 20،000 ޑޮލަރުގެ މުސާރައަކަށް 10 މަހުގެ ކޮންޓްރެކްޓެއްގެ ދަށުންނެވެ. އޭނާ ވަނީ ބަޝުންދުރާ އަށް ކުޅުނު ފުރަތަމަ މެޗުގައި އިއްޔެ ހަތަރު ގޯލް ޖަހައިފަ އެވެ. އަނެއް ގޯލް ޖެހީ ބަޝުންދުރާގެ ކެޕްޓަން، ކޮސްޓާ ރީކާ ގައުމީ ޓީމުގެ ފޯވާޑް ޑެނިއަލް ކޮލިންޑްރެސް އެވެ.\nޝާޒްލީ ބުނީ މި ގްރޫޕުގެ އެހެން ޓީމުތަކާ ބަޝުންދުރާއާ ހުރި ތަފާތަކީ ބިދޭސީ ފޯވާޑްކަމަށް މެޗުގެ ކުރިން ވެސް ބުނެފައިވާނެ ކަމަށާއި އެކަން މެޗުގައި ފެނިގެން ދިޔަ ކަމަށެވެ. އަދި އޭނާ ހުއްޓުވަން ފަސޭހަނުވާނެ ކަން ވެސް އެނގޭ ކަމަށް ވެސް ޝާޒްލީ ބުންޏެވެ.\nއެކަމަކު ޝާޒްލީ ބުނީ މެޗު އެނބުރިގެން ދިޔައީ ބަޝުންދުރާ 2-1 އިން ކުރީގައި އޮއްވާ މެޗު 2-2 އިން އެއްވަރުކުރަން ޓީސީ އަށް ލިބުނު ފުރުސަތު ގެއްލި އޭގެ ފަހުން ބަޝުންދުރާ އިން ޕެނަލްޓީ ކާމިޔާބުކޮށް 3-1 އަށް ނަތީޖާ ބަދަލުކުރުމުން ކަމަށެވެ.\nއަދި އެ ހިސާބުން އޭނާ ވިސްނީ މަދުވެގެން ޕޮއިންޓެއް ހޯދުމަށްޓަކައި އޯލް އައުޓް އެޓޭކަށް އަރަން ކަމަށާއި އެ ރިސްކު ކާމިޔާނުބުވެ ބައިކޮޅަށް އިތުރު ގޯލްތަކެއް ވަނީ ކަމަށް ޝާޒްލީ ބުންޏެވެ.\n"ބަޝުންދުރާ 2-1 އިން، 1-0 އިން، 3-1 އިން ނުވަތަ 5-1 އިން މޮޅުވިޔަސް އަހަންނަށް ތަފާތެއް ނޯންނާނެ. އެހެންވެ 3-1 އިން ބަޝުންދުރާ ކުރި ހޯދީމާ އަހަރެމެން ދެން ވިސްނީ ޕޮއިންޓެއް ހޯދަން. އެހެންވެ އަހަރެން ޑިފެންޑަރުން ކުރިއަށް ޖައްސައި ގޭމް ޗޭންޖްކޮށްލީ ޕޮއިންޓެއް ހޯދަން. އަހަރެން ގޭމް ޗޭންޖްކުރުމަކީ ރިސްކެއް. އެއާ އެކު ވެސް ތަފާތު ބޮޑުކޮށް ބަލިވި ސަބަބަކީ ބޭރު ކުޅުންތެރިޔާ އަކީ މޮޅު ކުޅުންތެރިޔަކަށް ވެފައި އޭނާ މޮޅަށް ކުޅުމުން،" ޝާޒްލީ ބުންޏެވެ.\nބާކޯސް އިސްކޮޅުން ދިގުވުމަކީ ޓީސީ އަށް ލިބުނު ޑިސްއެޑްވާންޓޭޖެއްތޯ ބަންގްލަދޭޝް ނޫސްވެރިޔަކު ސުވާލުކުރުމުން ޝާޒްލީ ބުނީ ތަފާތަކީ އޭނާގެ ފެންވަރު ކަމަށެވެ. އަދި ބާކޯސްގެ ވީޑިއޯތައް ބެލި ނަމަވެސް ބަޝުންދުރާއާ އެއްކޮށް އޭނާ މެޗެއް ކުޅެފައިނުވަތީވެ އެ ޓީމާ އެކު އޭނާގެ ކޮމްބިނޭޝަން ކުޅުން ހުންނާނެ ގޮތެއް ވަޒަންކުރަން ނޭގުން ޑިސްއެޑްވާންޓޭޖަކަށްވި ކަމަށް ޝާޒްލީ ބުންޏެވެ.\nމި ގްރޫޕުގެ އަނެއް މެޗުގައި ރޭ ރާއްޖޭގެ މާޒިޔާ އާއި އިންޑިއާގެ ޗެންނާއީ ސިޓީ އެފްސީ ވަނީ ޗެންނާއީގައި ކުޅެ 2-2 އިން އެއްވަރުވެފަ އެވެ.\n5 ކޮމެންޓް, 16 ރިއެކްޝަންސް\nޜާއްޖޭ ގެ ޓީ މް ތަކައް ތިފެންވަރުގެ ކުޅުން ތެރިން ނުގެނެވެނީ ކީއްވެބާ ، ދެން ކޮބާ ދަނގަޑޭ ، އެސޮރައް ކަ މެއް ނުކުރެވުނު ތާ ދޯ\nދަގަނޑޭގެ ރަންޒަ މާން ހިނގައްޖެ. އޭނަގެ ޕީކްގައި ހުރިނަ މަ މިސަރަހައްދުގެ އެއްވެސް ޓީ މަކަށް ނުހިފެއްޓޭނެ.\nއާޖަންޓީނާ ކުޅުންތެރިއަކީ މޮޅުކުޅުންތެރިއެއްކަން އެގޭއިރު، އޭނައަށް ލިބޭބޯޅަ މަދުރަން، ރަގަޅަށް މާކުކުރަން، ކީއްވެ ފުލް ޑިފެންސިވއް ގޭމެއް ނުޖެއްސީ، މިމެޗުން ކޮންމެހެން މޮޅުވާކަށް ނުޖެހޭ، ހޯމްމެޗް އެބައޮތް، މިހާރު މިހެދި އެއްޗަކުން ހޯމް މެޗްގަވެސް ކުރެވޭނެ މާބޮޑުކަމެއްނެތް. ކިހިނެއް އެމީހުންކޮޅާށް ގަލޮޅު ދަނޑުގަވިޔަސް5ލަނޑު ޖަހާނީ. ގެންގުޅުނު ޓެކްޓިކްސް ގޯހީ އޭބުނެވޭނީ!\nމިދުވަސްވަރު ކޮމެންޓްވެސްކުރުން ރަގަޅެއްނޫން.


Covid-19: Italy gai maruvi meehunge adhadhu 800 aa kairivumaa eku...\nކޮވިޑް-19: އިޓަލީގައި މަރުވި މީހުންގެ އަދަދު 800 އާ ކައިރިވުމާއެކު ފިޔަވަޅުތައް ވަރުގަދަކޮށްފި\nކަމާބެހޭ ފަރާތްތަކުން ދޭ އިރުޝާދުތަކަށް ރައްޔިތުން ތަބާނުވާތީ އޮފިޝަލުން ވަނީ ކަންބޮޑުވުން ފާޅުކޮށްފައި\nއޮފިޝަލުން ބުނަނީ މަރުވެގެން ރިކޯޑް ކުރަމުންދަނީ ރަނގަޅު އަދަދުތަކެއް ނޫންކަމަށް\nކ. މާލެ 22 މާރޗް 2020 | އާދީއްތަ 07:04 18,588\nއިޓަލީ- ހަލުވިމިނުގައި ކޮވިޑް-19 އަންނަނީ ފެތުރެމުން - އަލްޖަޒީރާ\nހަލުވިކަމާއެކު ކޮވިޑް-19 މުޅި ދުނިޔެއަށް ފެތުރެމުންދާއިރު މިވައިރަސް ހަލުވިކަމާއެކު ފެތުރެމުންދާ އެއް ގައުމަކީ އިޓަލީ އެވެ. އިޓަލީގައި ވައިރަސް ޖެހުނު މީހުންގެ އަދަދު 53000 އަށްވުރެ މަތިއިރު މަރުވި މީހުންގެ އަދަދު 4000 އަށް ވުރެ މައްޗަށް އަރައެވެ. ދުވާލަކު އެގައުމުން މަރުވެގެން ރިޕޯޓްކުރާ މީހުންގެ އަދަދު އުޅެނީ ހަތަރުސަތޭކަ އަށްވުރެ މަތީގައެވެ. ފާއިތުވާ ކޮންމެ ދުވަހަކާއެކު އިޓަލީ އަންނަނީ މަރުވާ މީހުންނާއި ވައިރަސްޖެހޭ މީހުންގެ އަދަދުގެ ރިކޯޑްތައް މުގުރަމުންނެވެ. އެގޮތުން ފާއިތުވި 24 ގަޑިއިރު އިޓަލީގައި މިވައިރަސް ޖެހިގެން މަރުވި މީހުންގެ އަދަދު 800 އާ ކައިރިކުރެއެވެ. އެއީ މިހާތަނަށް އެންމެ ގިނަ މީހުން އެއްދުވަހާ މަރުވިކަމަށް ރިކޯޑް ކުރެވުނު ދުވަހެވެ. ނަމަވެސް މިއަދަދު އެއަށްވުރެ މަތިވާނެކަމަށް އިޓަލީގެ ކަމާބެހޭ އޮފިޝަލުން ބުނެއެވެ.\nމިވައިރަސް އެންމެ ހަލުވިކަމާއެކު ފެތުރެމުންދާ ބާގަމޯގެ މޭޔަރ ވިދާޅުވީ އެސަރަހައްދުން މަރުވެގެން މިހާތަނަށް ރިޕޯޓްކޮށްފައިވާ އަދަދުތަކަށްވުރެ ހަތަރު ގުނަ އިތުރަށް މީހުން މަރުވެފައިވާނެ ކަމަށެވެ.\nމަރުވާ ގިނަ މީހުންނަކީ މުސްކުޅިން. އެމީހުން ތިބީ އެމީހުންގެ ގެތަކުގައި ނުވަތަ ދުވަސްވީ މީހުން ބަލަހައްޓާ ގެތަކުގައި. އެމީހުން މަރުވުމުގެ ކުރިންވެސް އަދި ފަހުންވެސް އެމީހުންގެ ގައިގައި ވައިރަސް ހުރިތޯ ޓެސްޓް ކުރެވިފައެއް ނެތް\n~ ޖޯރޖިއޯ ގޯރި/ މޭޔަރ\nމޭޔަރ ވިދާޅުވީ އެހެން ސިޓީތަކުގެ މޭޔަރުންވެސް މިމޭރުމުން ވާހަކަ ދައްކާފައިވާކަމަށެވެ. އެހެންކަމުން މަރުވެގެން ރިޕޯޓް ކުރަމުންދާ އަދަދުތައް މިއަށްވުރެ މަތިވާނެކަމަށް މޭޔަރ ވިދާޅުވި އެވެ.\nވައިރަސް އެންމެ ހަލުވިމިނުގައި ފެތުރެމުންދާ ސަރަހައްދުތަކުގައި ވައިރަސް ފެތުރުން ކޮންޓްރޯލް ކުރުމަށްޓަކައި މިހާރު ވަނީ ހޮނިހިރު ދުވަހުން ފެށިގެން ހުރިހާ ޕާކުތަކެއް ބަންދުކޮށްފައެވެ. އަދި ކަސްރަތުކުރެވޭނީ އެމީހަކު ދިރިއުޅޭ ގެ ކައިރީގައިކަމަށް މިހާރު ވަނީ ހަމަޖައްސާފައެވެ.\nވައިރަސް އިން ރައްކާތެރިވުމަށް އަހަރުމެން ކުރަންޖެހޭ މަސައްކަތްތައް އަދިވެސް ވަރަށް ގިނަ. މީހުންގެ އުޅުން ވަރަށްބޮޑަށް ބަދަލުކޮށްގެން ނޫނީ އަހަރުމެންނަށް މިކަން ކާމިޔާބެއް ނުކުރޭވެނެ.\n~ އިޓަލީގެ ހެލްތު މިނިސްޓަރ ރޮބާޓޯ\nއިޓަލީގައި ބޭރަށް ނިކުމެ އުޅުން މަނާކޮށް އިތުރު ފިޔަވަޅުތަކެއް އަޅާފައިވީނަމަވެސް އެފިޔަވަޅުތަކަށް ބޯނުލަނބާ މީހުން ބޭރުގައި އުޅެމުންދާތީ އިޓަލީގެ ކަމާބެހޭ ފަރާތްތަކުން ވަނީ ކަންބޮޑުވުން ފާޅުކޮށްފައެވެ. އެހެންކަމުން ކަމާބެހޭ ފަރާތްތަކަށް މަޖުބޫރުވެފައިވަނީ ފިޔަވަޅުތައް ވަރުގަދަކުރުމަށެވެ. އެންމެފަހުން އެޅި ފިޔަވަޅުތަކުގެ ތެރޭގައި ހިމެނެނީ ބައިސްކަލު ދުއްވުމާއި ޖޮންގިން އަށް ދިޔުން މަނާކުރުމެވެ. އަދި ގޭތެރޭގައި ކަސްރަތު ކުރުމަށް ވަނީ އަންގާފައެވެ.\nއެތައް ސަތޭކަ ބަޔަކު ދުވާލަކު މަރުވަމުން ދާއިރުވެސް އިޓަލީގެ މީހުން ކަމާބެހޭ ފަރާތްތަކުން އަންގާ އެންގުންތަކަށް ކިޔަމަން ނުވުމަކީ އިޓަލީގައި މިވައިރަސް ކޮންޓްރޯލްކުރުމަށް މަސައްކަތްކުރާ ފަރާތްތަކަށް މިވަގުތު ދިމާވެފައިވާ އެންމެ ބޮޑު ގޮންޖެހުމެވެ.\nކޮންމެ ދުވަހަކު އެތައް ސަތޭކަ ބަޔަކު މިދަނީ މިވައިރަސް ޖެހިގެން މަރުވެގެން. ކިތައް މީހުން މަރުވީމާ މީހުންނަށް ވިސްނޭނީ މިއީ ކިހާ ސީރިއަސް ކަމެއްކަން؟\n~ ސާރޖިއޯ / ކޮރޯނާވައިރަސް ރެސްޕޯންސްޓީމުގެ ހެޑް\nއިޓަލީ- ހަލުވިމިނުގައި ކޮވިޑް-19 ފެތުރެމުންދާތީ ރައްކާތެރިކަމުގެ ފިޔަވަޅުތައް ވަނީ އަޅާފައި\nޗައިނާއަށް ވުރެ ހާލަތު ގޯސް:\nމިދިޔަ ބުރާސްފަތި ދުވަހު އިޓަލީގައި މިވަނީ ޗައިނާގައި މިވައިރަސް ޖެހިގެން މަރުވި މީހުންގެ އަދަދަށް ވުރެ ގިނައިން މަރުވެގެން ރިކޯޑްކޮށްފަ އެވެ. ހުކުރު ދުވަހުގެ ކުރިން އިޓަލީންވަނީ ދުވާލެއްގެ މައްޗަށް 400 ވުރެ ގިނަ މީހުން މަރުވެގެން ރިޕޯޓްކޮށްފަ އެވެ.\nވައިރަސް އެންމެ ހަލުވިމިނުގައި ފެތުރެމުންދާ ލޮމްބާޑީގެ ލޮކްޑައުންގެ ކަންކަން ޚަރުދަނާކޮށް ކުރިޔަށް ގެންދިޔުމަށް އިތުރު 100 ސިފައިން ފުލުހުންނާއި ގުޅޭނެކަމަށް އިޓަލީން ބުނެއެވެ. އަދި ލޮމްބާޑީން ވަނީ މައި ސަރުކާރުން އަޅަމުންދާ ފިޔަވަޅުތައް ވަރުގަދަކޮށް މީހުން ގޭގައި ތިބޭނެކަން ކަށަވަރުވާފަދަ ފިޔަވަޅުތައް އެޅުމަށް ގޮވާލާފަ އެވެ.\nއޮފިޝަލުން އެންމެ ކަންބޮޑުވުން ފާޅުކޮށްފައިވާ އެއް ސިޓީއަކީ ލޮމްބާޑީގެ މައި ސިޓީކަމަށްވާ މިލާންގެ ހާލަތާމެދު އެވެ. އިޓަލީގެ މައި ސިޓީތަކަށް މިވައިރަސްގެ އަސަރު އަދި އެހާބޮޑަށް ކޮށްފައިނުވިނަމަވެސް މިލާންގައި މިހާތަނަށް މިވައިރަސް 3804 މީހަކަށް ވަނީ ކޮށްފަ އެވެ. މިލާން އަކީ އިޓަލީގެ އިގްތިޞާދީ މައި ހަބެވެ. ލޮމްބާޑީ ނެގުމަށްފަހު އެއްދުވަހާ އެންމެ ގިނަ ކޭސް ރިޕޯޓް ކޮށްފައިވަނީވެސް މިލާން އިންނެވެ.\nއެހެންކަމުން ކަމާބެހޭ އޮފިޝަލުން މިވަގުތު ތިބީ ހާސްކަމުގެ ތެރޭގައެވެ. ވައިރަސް ފެތުރުން ކޮންޓްރޯލްނުވެ އަދިވެސް ކުރިޔަށްދާތީ އެމީހުންގެ ކަންބޮޑުވުން ވަނީ އިތުރުވެފަ އެވެ.\nއިޓަލީގެ ސަރުކާރުން ފާއިތުވި ހަފްތާގައި ވަނީ ރެސްޓޯރެންޓްތަކާއި ފިހާރަތައް މަރޗް މަހުގެ 25 ވަނަ ދުވަހާ ހަމައަށް ބަންދުކޮށްފަ އެވެ. އަދި ސްކޫލްތަކާއި ޔުނިވަރސިޓީތައް ބަންދުކޮށް އޭޕްރީލްމަހުގެ3ވަނަ ދުވަހާ ހަމައަށް ގޭގައި ތިބުމަށް ވަނީ އަންގާފަ އެވެ. ނަމަވެސް ވައިރަސް އަދިވެސް ކޮންޓްރޯލްވެފައިނުވާތީ އެގައުމުގެ ބޮޑުވަޒީރު ބުރާސްފަތި ދުވަހު ވިދާޅުވެފައިވަނީ އަޅާފައިވާ ފިޔަވަޅުތައް ވަރުގަދަކޮށް އިތުރަށް ދިގު ދައްމާލަންޖެހޭ ކަމަށެވެ. ނަމަވެސް އޭގެ ތަފްސީލެއް އަދި ހާމައެއް ނުކުރައްވަ އެވެ.\nއިޓަލީގެ ރައްޔިތުން އެއްބައިވަންތަކޮށް މިވަގުތު އެއް ބައެއްގެ ގޮތުގައި މިވައިރަސް އާ ދެކޮޅަށް މިކުރާ ކަންކަމުގައި ބައިވެރިވުމަށް އިޓަލީގެ ހުރިހާ ރޭޑިއޯ ސްޓޭޝަންތަކުން ވަނީ އެގައުމުގެ ގައުމީ ލަވަ އެކިފަހަރުމަތިން ގެނެސްދީފަ އެވެ. އަދި ގައުމީ ޝުއޫރު ފާޅުކުރާ އެކިލަވަތައް އެގައުމުގެ ހުރިހާ ރޭޑިއޯ ތަކުން އަންނަނީ ގެނެސްދަމުންނެވެ.


27 ސެޕްޓެމްބަރ 2020 - 08:20 72 comments\n"އަހަރުމެން އިނދެގެން އުޅެން ނަޝްފާ އެއްބަސް ނުވެއްޖެއްޔާ މާދަމާ އަހަރެން ވަރިކޮށްދޭނަންތަ؟" ރިފާ ސުވާލުކުރިއެވެ.\n"ނަޝްފާ އެއްބަސް ވާނެ،" ޔަގީންކަމާ އެކުގައި މިހާދު ބުންޏެވެ. "ނުވެއްޖެއްޔާ އަހަންނަކަށް ނޯންނާނެ އެހެން ގޮތެއް. އަހަރެން ރިފާ ދޫކޮށްލާނަން. އެކަމަކު، އަހަރެން ދުއާކުރާނަން އެހެން ނުވޭތޯ. ދުއާކުރާނަން މި ދުނިޔޭގެ ހުރިހާ އުފަލެއް އަހަންނަށް ދެއްވާތޯ! ރިފާ ރަނގަޅަށް އަޑުއަހާ. ނަޝްފާގެ ރުހުން ލިބިއްޖެއްޔާ، އެއް ހާސް މިސްކީނުންނަށް އަހަރެން ކާންދޭނަން."\nރިފާގެ ތުންފަތަށް ވެރިވި ލުއި ހިނިތުންވުމާ އެކުއެކީގައި ކަހަލަ ގޮތަކަށް، ރިފާގެ ދެ ލޮލަށް ކަރުނަ ވެސް ޖަމާވިއެވެ. މިހާދު ހާ ލޯބިވާ މީހަކު ރިފާއަކަށް ނުލިބޭނެއެވެ. އެ ކަމަކާ ރިފާ ޝައްކެއް ނުކުރެއެވެ. ބުނާނެ އެއްޗެއް ނޭނގިފައި އެތައް އިރަކު މިހާދަށް ބަލަހައްޓައިގެން ރިފާ އިނެވެ. ހިތުގައި ސުވާލު އުފެދިފައެވެ. އަހަރެން ދެކެ މީނަ މި ވަރަށް ލޯބިވަނީ ކީއްވެގެން ހެއްޔެވެ؟\nނަޝްފާ އިން ޓެކްސީ މިހާދުގެ ގެއަށް މަޑުކޮށްލިއެވެ. ޑުރައިވަރަށް އުޖޫރަ ދީފައި ނަޝްފާ ކާރުން ފޭބިއެވެ. ރީތި، އުސް ގޭގެ އެންމެ ކުރިއަށް ބަލައިލައިފައި ދޮރުގެ ރަނގަބީލު ޖެހިއެވެ. ދޮރު ހުޅުވީ ރިފާއެވެ. އުފަލުން ފޮޅިފައިވާ މޫނުކައިގެންނެވެ. ދަރިފުޅު ގައިގައި ބައްދައިލައިފައި ރިފާ އެތެރެއަށް ހިނގައިގަތެވެ. ގޭތެރޭގެ މުއްސަނދިކަމާއި ރީތިކަމަށް ނުބަލަން ނަޝްފާ ހިތްވަރުކޮށްގެން ހުއްޓަސް ނުބަލައެއް ނަޝްފާއަކަށް ނުހުރެވެއެވެ.\n"ވާއޮ!" މަޑުމަޑުން ނަޝްފާއަށް ބުނެވުނެވެ. "ހީވަނީ ޕެލަސްއެއްހެން."\n"ކަމުދޭ؟" ރިފާ ސުވާލުކުރިއެވެ. "އަދި ހިނގާބަލަ ތަނެއް ދައްކާލާނަން."\nދަރިފުޅު އަތުގައި ހިފައިގެން ގޮސް ރިފާ ކޮޓަރިއެއް ހުޅުވައިލިއެވެ. ހީވަނީ އަގު ބޮޑު ހޮޓަލެއްގެ އަގު ބޮޑު ކޮޓަރިއެއް ހެންނެވެ. ހުދު ކުލައިގެ ބޮޑު ކޮޓަރީގައި ހުރިހާ ފަރުނީޗަރެއް ވެސް ހުރީ ހުދުންނެވެ. ބޮޑު ސިންގާ އެނދުގައި އުސް ގޮދަޑިއެއް އޮތެވެ. ރީތި ސަނދުވާއަކާއި، ހުވަފެނީ މަދިރިގެއަކާއި، ބޮޑެތި ބާލީސްތަކެކެވެ. އެނދު ކައިރީގައި ލިޔާ މޭޒަކާއި ހިތްފަސޭހަ ގޮނޑިއެއް ހުއްޓެވެ. އޭރު ވެސް އޭސީ ހުރީ ޖައްސައިފައެވެ.\n"ހާދަ ސަޅި ތަނެކޭ!" ސިއްރުސިއްރުން ނަޝްފާ ބުންޏެވެ. "ކާކު މި ތާ ނިދަނީ؟"\n"ބޭނުންތަ މި ތާ ނިދާލަން؟" ސަމާސާ ރާގަކަށް ރިފާ އެހިއެވެ.\n"ވަރަށެއްނު!" އެ ކަހަލަ ނަސީބެއް އަހަންނަށް ލިބޭނީ ކިހިނެއްހޭ ބުނާ ކަހަލަ މާނައެއްގައި ނަޝްފާ ބުންޏެވެ.\nހެމުން ވާހަކަދައްކަމުން އައިސް ރިފާ ވަނީ ރިފާގެ ކޮޓަރިއަށެވެ. އެ ތަން ނަޝްފާއަށް މާ ރީތިވިއެވެ. މަޑުމަޑުން އައިސް އެނދުގައި އިށީނދެލިއެވެ. އެހާ އަރާމު އެނދެއްގައި ނަޝްފާ ދުވަހަކު ވެސް ނީށީނދެއެވެ. ނަޝްފާ ފަހަތަށް ވެއްޓިގަތެވެ.\n"ނުވޭ ދޯ ތެދުވާ ހިތް ވެސް؟" ނަޝްފާ ގާތުގައި އޮށޯވެލަމުން ރިފާ އެހިއެވެ.\n"އެނގޭތަ؟" ފަންގިފިލައަށް ނަޒަރު ހުއްޓާލައިގެން އޮވެ ނަޝްފާ ބުންޏެވެ. "އިއްޔެ ވެސް ބައްޕަ ކައިރީގަ މާމަ ބުނި، ދެން މަންމައެއް ނާންނާނެޔޯ! ކާކުހޯ އެ ކަހަލަ ގެއަކުން ނުކުންނަން ބޭނުންވާނީ. އެހާ އަގު ބޮޑު ހެދުންތަކާ، މީރު ކާއެއްޗެހި ޒާހިރު ކިހިނެއް ހޯ ހޯދައިދޭނީ. ދެން އަހަންނަށް ދޯ ދެނީ."\n"ކީކޭ ދަރިފުޅު ބުނީ؟" ރިފާ ސުވާލު ކުރިއެވެ.\n"އަހަރެން ބުނީ މަންމަ އޮތީ އަންނާނަމޭ ބުނެފައޭ،" ވަރަށް ޔަގީންކަމާ އެކުގައި ނަޝްފާ ބުންޏެވެ. "މަންމަ އަންނާނޭ."\nއެ ވާހަކަ އަޑު އިވިފައި ރިފާގެ ހިތަށް ފުން އަސަރެއް ކުރިއެވެ. އެނދުން ތެދުވެގެން ގޮސް ނަޝްފާއަށް ގެނައި ހަދިޔާތައް ދިނެވެ. ރީތި ހެދުމާއި ބޫޓެވެ. ލިޕްސްޓިކާއި ފައިވާނެވެ. ސެންޓާއި ޗޮކުލެޓެވެ. ނަޝްފާ އިނީ އުފަލުން ބުނާނެ އެއްޗެއް ނޭނގިފައެވެ.\n"ބައްޕައަކަށް އެއްޗެއް ނުގެންނަން؟" ނަޝްފާ އެހިއެވެ.\nމިހާދު ގަނެދިން ގަމީސް ރިފާ ދައްކާލިއެވެ. އޭގެ އިތުރަށް ރިފާ ގަތް ދެ ޓީޝާޓު ވެސް ދިނެވެ.\n"ވަރަށް ބައްޕަ!" ހުރިހާ އެއްޗެއް ނިއުޅުވައިލައިފައި ނަޝްފާ ބުންޏެވެ. "މަންމަގެ އިނގިލި ކިހިނެއް؟"\nރިފާ އަތް ދައްކައިލިއެވެ. ކުޑަކޮށް އަތް ތަޅުވައިލައި، ތަދު ނުވާކަން އަންގައިލިއެވެ.\n"އެކަމަކު އަދި ވެސް ހީވޭ ކުޑަކުޑަކޮށް ތަދުވާހެން،" ވާހަކަ ގެންދަން ބޭނުންވި މިސްރާބަށް ރިފާ އަމާޒު ހިފިއެވެ. "ދަރިފުޅު ދެން މަންމައަށް ފަސޭހަ ކޮށްދޭން މި ގޭގައޭ ހުންނަންވީ. އެއްކަލަ ކޮޓަރީގަ."\nކުއްލިއަކަށް ނަޝްފާގެ މޫނުގެ ކުލަވަރު ބަދަލުވެގެން ދިޔަ ތަން ރިފާއަށް ފެނުނެވެ. ނަޝްފާ ވަގުތުން އެނދުން ތެދުވިއެވެ. ވީ ގޮތް އެނގުނު ކަމަކަށް ރިފާ ނަހަދައެވެ.\n"ކިހިނެއްވީ؟" ރިފާ އެހިއެވެ.\nމަންމަގެ މަގުސަދު ނަޝްފާއަށް ވިސްނުނެވެ. ނަސްފާ އެ ގެއަށް އައީ އެ ފަދަ އުންމީދެއް ކޮށްގެނެއް ނޫނެވެ. އެންމެ ހިތްދަތި އިހުސާސެއް ނަޝްފާއަށް ކުރެވުނީ، މާމަ ދެއްކި ވާހަކަ ހަގީގަތަކަށް ވީމައެވެ.\n"މަންމައަށް އެނގޭތަ މަންމަ ދެކެ ބައްޕަ ކިހާ ލޯބިވާކަން؟" އެ ހިސާބަށް ބުނި އިރު ނަޝްފާއަށް ރޮވިއްޖެއެވެ. "މަންމަ ހަނދާންވާ ވަރުން ބައްޕައަކަށް ނުވެސް ނިދޭ! ނުވެސް ކެވޭ! އަހަންނަށް އެނގޭ ބައްޕަ ކިހާ ދެރަވާކަން. ކިތަންމެ ސިއްރުން ރުޔަސް އަހަންނަށް އެނގޭ ބައްޕަ ކިހާ ވަރަކަށް ރޯކަން. ބައްޕަ ހީކުރަނީ ބައްޕަ މަތިން މަންމަ ހަނދާން ނެތެނީއޭ! ބައްޕައަށް ކިރިޔާ ވެސް ހިތްވަރު ލިބޭ އެއްޗެއް ބުނަނީ އަހަރެން އެކަނި. ދެން މިހާރު އަހަރެން ކީކޭ ބައްޕަ ކައިރީގަ ބުނާނީ؟ މަންމަ ނާންނާނެކަން ބައްޕައަށް އެނގޭ ދުވަހު ބައްޕަ ހިތް ހުއްޓިގެން މަރުވާނެ. ހެޔޮ ނުވާނެ ބައްޕައަށް އެހެން ހަދަން."\nނަޝްފާ ރޮމުންރޮމުން ދުއްވައިގަތެވެ. އެތައް ފަހަރަކު ރިފާ ގޮވިއެވެ. ނަޝްފާއެއް ނުހުއްޓުނެވެ. ރިފާ ދިން އެއްވެސް ހަދިޔާއެއް ނަޝްފާ ނުގެންދެއެވެ. ދިޔަ ގޮތަށް ނުކުމެގެން ދިޔައީއެވެ. ރިފާ ދުވަހަކު ވެސް ނަޝްފާ ހިތަކު ނުޖައްސައެވެ. ނުރޮއްވައެވެ. ހުރިހާ ދުވަހަކަށް ވާ ވަރަށް އެ ދުވަހު ނަޝްފާ ރޯނެކަން އެނގުމުން ރިފާގެ ހިތް ކުދިކުދިވި ކަހަލައެވެ. ކޮންމެ އެތިކޮޅެއް އެތައް އެތިކޮޅު ތަކަކަށް ފުނޑުފުނޑުވި ކަހަލައެވެ. ރިފާއަށް އިހުސާސް ކުރެވުނީ ރިފާއަކީ އަމިއްލަ އެދުން ބޮޑު، ލޯބީގެ އަގު ވަޒަން ނުކުރާ މީހެއް ކަމުގައެވެ. ބަހުގެ އިތުބާރެއް ނެތް، ފައިސާއަށް ހެއްލޭ މީހެއް ކަމުގައެވެ. މިހާދާ އިން އިރު ރިފާ ދެއްކި ހުރިހާ ވާހަކައެއް ރިފާގެ ހަނދާނަށް އަލުން އެނބުރި އައެވެ. އެ ވާހަކަތައް ކޮބައި ހެއްޔެވެ؟ އަމިއްލަ ހިތާ ރިފާ ސުވާލުކުރިއެވެ. ޒާހިރަކީ ކިހާ ލޯބިން ރިފާ އިން މީހެއް ހެއްޔެވެ؟ ރިފާއަށް ޓަކައި ޒާހިރު ނުކޮށްދެނީ ކޮން ކަމެއް ހެއްޔެވެ؟ ދެން ރިފާއަށް ފެނުނީ، މަގުގެ އަނެއް ފަރާތުގައި ހުރި މިހާދެއެވެ. މިހާދު ދޫކޮށްލައިފައި ރިފާ ހިނގައްޖެއްޔާ މިހާދަށް ވާނީ ކިހިނެއް ހެއްޔެވެ؟ ރިފާއަކީ އެންމެ މީހެކެވެ. އެ ހަށިގަނޑުގައި ވަނީ އެންމެ ހިތެކެވެ. އެ ހިތް ދެ ފަޅި ކުރާނެ ގޮތެއް ރިފާއަކަށް ނުވިސްނުނެވެ. ދެ މީހުންނަށް ހެޔޮކޮށް ހިތާނެ ގޮތެއް ވެސް ނޭނގުނެވެ. މޭގައި ލައްކޮށްލަންވީ ކާކުކަމެއް، ދުރަށް ކޮއްޕައިލަންވީ ކާކުކަމެއް ވެސް ރިފާއަކަށް ނުނިންމުނެވެ. އެކަމަކު އެއް ކަމެއް ޔަގީންވިއެވެ. ދަރިފުޅުގެ ލޮލުން ކަރުނަ ހިކެން ޖެހޭނެއެވެ.\n"ކޮން ކަހަލަ މާބޮނޑިއެއް ގެންދަންވީ؟" ރިފާއަށް ލިބުނީ މިހާދުގެ މެސެޖެކެވެ.\nނަޝްފާގެ ފައްސި ޖަވާބަކަށް އުންމީދު ކޮށްގެން ހުރި މިހާދުގެ ލޮލުން އުތުރު އަރަމުން ދިޔައީ ލޯތްބެވެ. ރިފާ ދެކެ މިހާދު އިންތިހާއަށް ލޯބިވެއެވެ. މިހާދު ހިތަށްއެރިއެވެ. މިހާދުގެ އަންބެއް ގޮތުގައި ހުރެއްޖެ ނަމަ، ރިފާގެ ފައިތިލައިގައި ތަނަވަސްކަމާއި އުފާވެރިކަން ބޮސްދޭނެއެވެ. ދުވަހަކު ވެސް މީހަކު ނުވާ ވަރަށް ރިފާ ދެކެ މިހާދު ލޯބިވާނެއެވެ. ރިފާގެ ލޯބިވާ ދަރިފުޅަށް ބާއްޖަވެރި މުސްތަގުބަލެއް ލިބޭނެއެވެ. ނުވާ ތާކަށް މިހާދު ނަދުރެއް ވެސް ބުނެފިއެވެ. ވީމާ، މިހާދު މާޔޫސްވާކަށް ނުޖެހޭނެއެވެ. ބޯމަތިވަމުން އައި ހިތްދަތިކަމުގެ ކަޅު ވިލާތަކެއް މިހާދަކަށް ނުފެނެއެވެ. ފޯނަށް ބަލަހައްޓައިގެން ހުރި ރިފާއަށް މިހާދަށް ގުޅާނެ ހިތްވަރެއް ނުލިބުނެވެ.\n"އަހަރެން ވަރިކުރޭ!" ރިފާ ކުރު މެސެޖެއް ލިޔުނެވެ. "ސޮރީ މިހާދު!"\nއެ މެސެޖު ފޮނުވައިލަން ރިފާގެ ހަށިގަނޑުގައި ހުރި ހުރިހާ ހަކަތައެެއް ބޭނުން ކުރުމުން ވެސް ރިފާއަކަށް "ސެންޑް" އަކަށް ނުފިއްތުނެވެ. މާބޮނޑި ހިފައިގެން މިހާދު އައި އިރު ވެސް ރިފާ އިނީ ފޯނު އަތަށް ލައިގެންނެވެ. މިހާދު ކޮޓަރިއަށް ވަނުމުން ރިފާ އިސް އުފުލައިލިއެވެ. އޭގެ އެއް ދުވަސް ކުރިން ލޯބީގެ ވިދުވަރު ބަބުޅަމުން ދިޔަ ރިފާގެ ދެ ލޮލުން މިހާދަށް ފެނުނީ ނާއުންމީދެވެ. ވީރާނާކަމެވެ. ކޮންމެވެސް ގޯހެއް ހިނގައިފިއެވެ. އެ ކަން މިހާދަށް ޔަގީންވިއެވެ. އެއްޗެއް ނޭހިގެން އުޅެނިކޮށް މިހާދުގެ އަތުން މާބޮނޑި ދޫވިއެވެ. ތަޅުންގަނޑު މަތީގައި ޖެހި، ބިއްލޫރިގަނޑެއް ފަދައިން މިހާދުގެ ހިތް ކުދިކުދިވި ކަހަލައެވެ. ނޭވަޔަށް ދަތިވެ ފުން ނޭވައެއް އެތެރެއަށް ދަމައިލަން މިހާދަށް މަޖުބޫރުވިއެވެ. ރިފާއަކަށް ދުރަކު ނީނދެވުނެވެ. ދުވެފައި އައިސް މިހާދު ގައިގައި ބައްދައިލިއެވެ. ވެލަވަރު ތެރޭގައި ފަހު ފަހަރަށް މީހަކު ހައްޔަރުކޮށްލާހެން މިހާދު ހައްޔަރު ކޮށްލިއެވެ. މިހާދަށް ވެސް ވީ އެ ވަރެވެ.\n"ހާދަ ދެރައޭ މި ވީ ގޮތް،" ކުރެހިފައިވާ އަޑަކުން މިހާދު ބުންޏެވެ. "ހާދަ ދެރައޭ!"\n"އަހަރެން ބޭނުމެއް ނޫން ދާކަށް،" މަޑުމަޑުން ރިފާ ބުންޏެވެ. "އެކަމަކު އަހަންނަކަށް ނެތް ހުރެވޭކަށް."\nދެން ދިޔައީ ހަމަހިމޭން ވަގުތުކޮޅެކެވެ. މިހާދުގެ ލޯ ކުރިމަތީގައި ސިފަވެގެން ދިޔައީ، ރިފާއާ އެކުގައި ހޭދަކުރެވުނު މަދު ދުވަސްކޮޅުގެ ފޮނި ހަނދާންތަކެވެ. ހަމަ އެ ފޮޓޯތައް ރިފާ ކުރިމަތީގައި ވެސް ފިޔަޖަހަމުން ދިޔައެވެ.\n"އެކަމަކު އަދި އެއް ޗާންސް ދީ!" މިހާދު އެ ތަނުން އެ ތަނަށް ގޮތެއް ނިންމިއެވެ. "އަހަރެން ބޭނުން ނަޝްފާޔާ ވާހަކަދައްކަން. ވާހަކައެއް ނޫން ދައްކާނީ. އާދޭސްކުރާނީ. ސަލާންޖަހާނީ. އެކަމަކު ރިފާ ހުއްދަ ދީފިއްޔާ!"


Rape Kurikan Saabithuve, Kureege3Kulhuntheriakah 38 Aharuge Jalu Hukumeh - Vaguthu\nރޭޕްކުރި ކަން ސާބިތުވެ، ކުރީގެ3ކުޅުންތެރިޔަކަށް 38 އަހަރުގެ ޖަލު ޙުކުމެއް\nސްޕެއިންގެ ތިންވަނަ ޑިވިޝަންގައި ކުރިން ކުޅުނު ތިން ކުޅުންތެރިއެއްގެ މައްޗަށް ރޭޕްގެ މައްސަލައެއް ސާބިތުވެ، ކޮންމެ މީހެއްގެ މައްޗަށް 38 އަހަރު ދުވަހުގެ ޖަލު ޙުކުމެއް އެޤައުމުގެ ކޯޓަކުން އިއްވައިފިއެވެ.\nސްޕެއިންގެ ތިންވަނަ ޑިވިޝަންގެ ޓީމު، އަރަންޑީނާ އެފްސީ އަށް ކުޅުނު މި ކުޅުންތެރިންގެ މައްޗަށް ދަޢުވާ ކޮށްފައިވަނީ އެމީހުން ސްޕެއިންގެ އުތުރުގައި އޮންނަ އަވަށެއް ކަމަށްވާ އަރަންޑާ ޑި ޑުއޭރޯގައި ފްލެޓެއް ނަގައިގެން އުޅުނު ދުވަސްވަރު 15 އަހަރުގެ އަންހެން ކުއްޖަކު އެމީހުން އުޅުނު އެޕާޓްމެންޓަށް ގެންގޮސް، އެތަނުގެ ލައިޓް ނިއްވުމަށްފަހު އެ ކުއްޖާ ރޭޕްކުރި މައްސަލައެއްގައެވެ.\nއެ މައްސަލައިގައި 38 އަހަރުގެ ޖަލު ޙުކުމް އައިސްފައިވަނީ؛ 24 އަހަރުގެ ކާލޮސް ކުއަޑްރާޑޯ، 22 އަހަރުގެ ވިކްޓާ ރޮޑްރިގޭޒްގެ އިތުރުން 19 އަހަރުގެ ރައުލް ކަލްވޯގެ މައްޗަށެވެ. އަރަންޑީނާ އެފްސީ އިން ވަނީ އެ މައްސަލައިގެ ތުހުމަތަށް މި ތިން ކުޅުންތެރިން 2017 ވަނަ އަހަރުގެ ޑިސެމްބަރު ތެރޭގައި ހައްޔަރު ކުރެވުމާ އެކު، އެމީހުން ޓީމުން ވަކިކޮށްފައެވެ.\nސްޕެއިންގެ ދުވަހު ނޫސް، 'އަލް ޕައިސް' އިން މަޢުލޫމާތު ދޭގޮތުގައި އެ ކުއްޖާ އަށް އެމީހުންގެ އެޕާޓްމެންޓަށް އައުމަށް ދަޢުވަތު ދިން އިރު، އެކަހަލަ އެއްވެސް ކަމެއް އެ ކުއްޖާގެ ޙިޔާލަށްވެސް ގެނެސްފައި ނުވާ ކަމަށެވެ. މި ތިން މީހުންވެސް ވަނީ އެ މައްސަލައިގައި އެމީހުންގެ މައްޗަށް ކުރި ދަޢުވާ ތަކަށް އިންކާރު ކޮށްފައެވެ. އަދި އެ ކުއްޖާ އަކީ 15 އަހަރުގެ ކުޑަ ކުއްޖެއް ކަން އެމީހުންނަށް އެނގިފައިނުވާ ކަމަށް އެމީހުން ވަނީ ބުނެފައެވެ.\n38 އަހަރުގެ ޖަލު ޙުކުމެއް އަޔަސް، މި ތިން މީހުން އެންމެ ގިނަވެގެން ވެސް ޖަލުގައި ތިބެން ޖެހޭނީ 20 އަހަރަށެވެ. ސަބަބަކީ ސްޕެއިންގައި ހެދިފައިވާ ޤާނޫނުގެ ދަށުން ޖިންސީ ގޯނާގެ މައްސަލަތަކަށް ކަނޑައެޅިފައި އޮންނަ އެންމެ ބޮޑު އަދަބަކީ 20-15 އަހަރާ ދެމެދުގެ ޖަލު ޙުކުމެއް ކަމަށް ވާތީ އެވެ.\nރޭޕްް މައްސަލައެއްގެ ހުކުމް: އަވަށު ހުރިހާ އަންހެނުންގެ އަންނައުނު ދޮވޭ!\nފަރުބަދައެއް ގޮވުމާއިއެކު ސްޕޭންގެ ރަށަކަށް އަލިފާން ފައިބަން ފަށައިފި


Midhiya mahu dhaulathah libunu aamdhanee 25 percent dhah vejje - Hali News\nމިދިޔަ މަހު ދައުލަތަށް ލިބުނު އާމްދަނީ 25 ޕަސެންޓު ދަށްވެއްޖެ\n12 September 2021, 17:37\nމީރާ މެދުވެރިކޮށް ދައުލަތަށް މިދިޔަ މަހު ލިބުނު އާމްދަނީ މިދިޔަ އަހަރުގެ މި މުއްދަތާ އަޅާ ބަލާއިރު 25 ޕަސެންޓު ދަށްވެއްޖެއެވެ.\nމީރާގެ ތަފާސް ހިސާބުތައް ދައްކާގޮތުން މިދިޔަ މަހު މީރާ އަށް ވަނީ 1.27 ބިލިއަން ރުފިޔާ ބަލައިގެންފައެވެ. މި އަދަދަކީ ވޭތުވެދިޔަ އަހަރުގެ މި މުއްދަތުގައި ލިބުނު އާމްދަނީއަށްވުރެ 25.4 ޕަސެންޓް ދަށް އަދަދެކެވެ. އަދި، އޮގަސްޓު 2021 ގައި ލިބޭނެ ކަމަށް އަންދާޒާކޮށްފައިވާ އަދަދަށްވުރެ ތިން ޕަސެންޓް ދަށް އަދަދެކެވެ.\nމީރާއިން މައުލޫމާތު ދޭ ގޮތުގައި، އޮގަސްޓު 2020 ގައި ލިބުނު އާމްދަނީއާ އަޅާ ބަލާއިރު އޮގަސްޓު 2021 ގައި ލިބިފައިވާ އާމްދަނީ ދަށްވުމުގެ މައިގަނޑު ސަބަބަކީ، ކޮވިޑް-19 ގެ ސަބަބުން ދިމާވެފައިވާ ހާލަތެވެ.\nމިގޮތުން، 2020 ވަނަ އަހަރު ވިޔަފާރިތަކަށް ލިބިފައިވާ އާމްދަނީ ދަށްވެފައިވުމުން އިންކަމް ޓެކްސްގެ ގޮތުގައި ލިބިފައިވާ އާމްދަނީ ވަނީ ދަށްވެފަ އެވެ. އަދި 2020 ވަނަ އަހަރުގެ އޮގަސްޓު މަހުގައި ރިސޯޓުތަކުގެ ކުލީގެ މުއްދަތު އިތުރުކުރުމުގެ ފީގެ ގޮތުގައި އާމްދަނީ ލިބިފައިވުމަކީ އޮގަސްޓު 2020 ގައި ލިބުނު އާމްދަނީ އާ އަޅާބަލާއިރު، އޮގަސްޓު 2021 ގައި ލިބިފައިވާ އާމްދަނީ ދަށްވެފައިވާ އިތުރު ސަބަބެއް ކަމަށް މީރާއިން ފާހަގަކުރެ އެވެ. މި ފީ އޮގަސްޓު 2021 ގައި ލިބިފައި ނުވެއެވެ.\nއޮގަސްޓު 2021 ގައި މީރާއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 685.41 މިލިއަން ރުފިޔާ އެވެ. ދެން އެންމެ ބޮޑު އާމްދަނީއެއް ލިބިފައިވަނީ އިންކަމް ޓެކްސް އިންނެވެ. އެއީ 305.27 މިލިއަން ރުފިޔާ އެވެ.\nލޯނުތަކާ ބެހޭ މައުލޫމާތު ދަނޑުވެރިންނާ ހަމައަށް ނުފޯރާ\nބިން ހަމަޖައްސައިދޭން މަސައްކަތް ކުރާނަން: ރައީސް\nބޭރު ގައުމުތަކަށް ހުޅުވާލައިގެން ރޯވިން މުބާރާތެއް ބާއްވަނީ


މަސްވެރިންގެ ދުވަހުގެ ޖަލްސާ ކުރިއަށްދާ އިރު އިހަވަންދޫގައި މުޒާހަރާ — Ihavandhoo.com\n16 ޑިސެމްބަރު 20174މުހައްމަދު އަކްރަމް\nމި އަހަރުގެ މަސްވެރިންގެ ދުވަހުގެ ރަސްމީ ޖަލްސާ ހއ. އިހަވަންދޫ އޯޕަން ސްޓޭގައި މިހާރު ކުރިޔަށްދާއިރު، އިދިކޮޅު ސިޔާސީ ފަރާތްތަކާއި ބައެއްމަސްވެރިން ނުކުމެ މުޒާހަރާކުރަން ފަށައިފިއެވެ. ސިޔާސީ ބައެއްކަންކަމާއި ގުޅުހުންހުރި ޝުއޫރުތަކާއި މަސްވެރިންނަށް ހުރި ދަތިތައް ސަރުކާރުން ފިލުވައިނުދޭ ކަމަށް ބުނެ މުޒާހަރާ ކުރަމުންދާއިރު، މުޒާހަރާ ކުރަމުންދާ ސަރައްދު ކޮންޓްރޯލްކުރަން ގިނަ އަދަދެއްގެ ފުލުހުން ހަރަކާތްތެރިވަމުން އެބަދެއެވެ.\nމައުލޫމާތު ލިބިފައިވާގޮތުގައި މުޒާހަރާކުރަމުންދާ މީހުންގެ ތެރެއިން ދެ މީހަކު މިހާރުފުލުހުންވަނީ ހައްޔަރުކޮށްފައެވެ. އެ މުޒާހަރާގެ ތެރޭގައި ހުންނެވި އިހަވަންދޫ ދާއިރާގެ "ކުރީގެ" މެމްބަރު މުހައްމަދު އަބްދުﷲ (މުހައްމާ) ވިދާޅުވީ އެރަށުގެ މަސްވެރިންނަށް ބޮޑެތި ދަތިތަކެއް އެބަހުރި ކަމަށާއި މަސްވެރިންގެ ދުވަހެއް އެރަށުގައި ފާހަގަ ކުރުމަށް ލަދުގަންނަން ޖެހޭނެ ކަމަށެވެ. އަދި އެރަށުގައި މަސްވެރިންގެ ދުވަސް ފާހަގަ ކުރަމުންދަނީ މަސްވެރިންނަށް ދައުވަތު ނުދީ ކަމަށާއި މަސްވެރިންގެ ދުވަހުގެ ޖަލްސާގައި މަސްވެރިންނަށް އެމީހުންގެ ޝުއޫރު ފާޅު ކުރުމަށް ވެސް ފުރުސަތު ނުދޭ ކަމަށެވެ. އިހަވަންދޫ ރަށު ކައުންސިލުގެ ބައެއްމެމްބަރުން ހިންހަމަނުޖެހުން ފާޅުކޮށް ބުނީ މަސްވެރިންގެ ދުވަސް ފާހަގަ ކުރުމަށްޓަކައި ފިޝަރީޒް މިނިސްޓަރު ޑރ. މުހައްމަދު ޝައިނީ އެރަށަށް ވަޑައިގަންނަވާތީ ކައުންސިލުންވީ ތައްޔާރުވެފައި ވަނިކޮށް އެކަމަށް ނުބައްލަވައި މިނިސްޓަރު ކަންކަން ކުރެއްވީ އެރަށުގެ އެހެން ބަޔަކު އެދުނު ގޮތަށް ކަމަށެވެ.\nއިހަވަންދޫ ކައުންސިލް މެމްބަރުންވެސް މުޒާހަރާގައި ބައިވެރިވަމުންދާއިރު، ކައުންސިލް މެމްބަރު އަހުމަދު ރިޞްވާން ވިދާޅުވީ ކައުންސިލް މެމަބަރުންނަށް މަސްވެރިންގެ ދުވަހުގެ ރަސްމީ ޖަލްސާއަށް ދައުވަތުދީފައި ނުވާކަމުގައެވެ.\njalsaage ehves habareh genes nudhevunu.. dhuvahu hingunu ehves harakaatheh nugenevunu.. bayaku muzaaharaaeh kohllee genevunu...\n– 16 ޑިސެމްބަރު 2017 1 0\nމަސްވެރިންގެ ދުވަހުގެ ޖަލްސާއެއް ބާއްވާއިރު ރަށުގެ ވެރިންނަށް ދައުވަތު ނުދޭ․ ރަށުގައި ތިބި މަސްވެރިންނަށް ދައުވަތު ނުދޭ․ ޖަލްސާގަ ގިނައީ ކުޑަކުދިން․ މެމްބަރު މުހައްމަދު އިސްމާއިލް އަރާވަޑައިގެން ހަޅާފުޅު ލައްވަނީ․ ކުޑަކުދިން ތިބީ ސިހި ސިހި․ ޖަލްސާއަށް ދިޔަ ބަޔަކު ދިޔައީ އެއީ ގައުމީ ކަމެއްކަމަށް ހީކޮށް، އެކަމަކު އެހެންނެއް ނޫން އެވީ، ޖަލްސާ އަކީ ސިޔާސީ ޖަލްސާއެއް․ ޕީޕީ އެމް އިން ހިންގާ ކޮންމެ ސިޔާސީ ހަރަކާތެއް ގައުމީ ޓީވީން ލައިވް ކުރާނެ․ ރޭވެސް ލައިވް ކުރި\n– 17 ޑިސެމްބަރު 2017 1 0\nPhoto in ehves masveriyaku nufeney poh\n– 17 ޑިސެމްބަރު 201700\nދައިވަތު ދޭންތިބި މީހުންތިބީ މުޒާހަރާގަ․․ ދެން ކިހިނެއް ދައުވަތެއް ދޭނީ މީހަކަށް․․․\n– 18 ޑިސެމްބަރު 201700


SunOnline: MIRA ah 10 aharu: Kuru muhdhathegge thereygai zamaany taxge nizaameh\nމީރާއަށް 10 އަހަރު: ކުރު މުއްދަތެއްގެ ތެރޭގައި ޒަމާނީ ޓެކުހުގެ ނިޒާމެއް\nއަހުމަދު މިޒްޔާލް 02 Aug 2020, 19:40\nރާއްޖޭގެ ޓެކުހުގެ ނިޒާމަކީ ކުރު މުއްދަތެއްގެ ތެރޭގައި ދުނިޔޭގެ ފެންވަރުގައި ވެސް ފާހަގަކޮށްލެވޭ ފަދަ ކާމިޔާބީތަކެއް ހޯދާފައިވާ ނިޒާމެއް ކަމަށް ކޮމިޝަނާ ޖެނެރަލް އޮފް ޓެކްސޭޝަން ފަތުހުﷲ ޖަމީލް ވިދާޅުވެއްޖެ އެވެ.\nމީރާގެ 10ވަނަ އަހަރީ ދުވަހާ ގުޅިގެން ޓެކްސް ކޮމިޝަނަރު ފަތުހުﷲ ވިދާޅުވީ މީރާގެ 10ވަނަ އަހަރީ ދުވަހާ ބައްދަލުވީ ރާއްޖެއާއި މުޅި ދުނިޔެވެސް ކޮވިޑް19 ސިއްހީ ކާރިސާގެ ތެރޭގައި ވަނިކޮށް ކަމަށެވެ.\nކޮވިޑާ ގުޅިގެން ރާއްޖޭގެ ޓޫރިޒަމް ސިނާއަތް ހުއްޓި، މާލެ ފުރަބަންދުގެ ހާލަތަށް ގެނެސް، ދަތުރުފަތުރު ކުރުން ބޮޑުތަނުން މަދުވިކަން ފާހަގަކުރައްވައި ފަތުހުﷲ ވިދާޅުވީ މިކަންކަމުގެ އަސަރު ވިޔަފާރިތަކަށާއި އާންމު ދިރިއުޅުމަށް ވަރަށް ބޮޑަށް ފޯރާފައިވާ ކަމަށެވެ.\nއެއާއެކު މި ދަތި ހާލަތުން އަރައިގަތުމަށްޓަކައި ޓެކްސް ދައްކާ ފަރާތްތަކުން ކުރަމުންދާ މަސައްކަތްތަކަށް މީރާއިން އެހީތެރިވެދީ، ގާނޫނުގެ ތެރެއިން ޓެކްސްގެ ނިޒާމުން ލުއިތައް ދިން ކަމަށް ފަތުހުﷲ ވިދާޅުވި އެވެ.\nއެގޮތުން ފުރަބަންދުގެ ދުވަސްވަރަކީ މަސައްކަތް ކުރަން ދަތި ދުވަސްވަރަކަށް ވުމާއެކު ޓެކުހާ ގުޅޭ ހުރިހާ ސުންގަޑިތަކެއް ފަސްކޮށްދީ، އެއްފަހަރާ ފައިސާ ދައްކަން ދަތި ފަރާތްތަކަށް ބަހާލައިގެން ފައިސާ ދެއްކުމުގެ ފުރުސަތު ވެސް ދިން ކަމަށް ފަތުހުﷲ ވިދާޅުވި އެވެ.\nމީގެ އިތުރުން ޓެކްސް ނުދެއްކޭ ފަރާތްތަކާ މެދު އަޅަމުންދިޔަ އެންފޯސްމަންޓް ފިޔަވަޅުތައް މަޑުޖައްސައި، ޓެކުހާގުޅޭ ޖޫރިމަނާ ވެސް މާފުކޮށްދިނުމުގެ އިތުރުން ވިޔަފާރިތަކަށް ކަންކަން ފެސިލިޓޭޓު ކޮށްދިނުން އިތުރުކޮށްދީފައިވާ ކަމަށް ވިދާޅުވި އެވެ.\nއިގްތިސާދީ ހީނަރުކަމުގެ އަސަރަކީ ވިޔަފާރިތަކާ އެއްގޮތަށް އާންމުންނަށާއި ދައުލަތަށް ވެސް ކުރާނެ އަސަރެއް ކަން ފާހަގަކުރައްވައި ފަތުހުﷲ ވިދާޅުވީ ޒިންމާދާރުކަމާއެކު އެބައެއްގެ ވާޖިބު އަދާކުރުމަކީ މުހިންމު ކަމެއް ކަމަށެވެ.\nއެގޮތުން ހާލަތުގެ ބޭނުން ނޭދެވޭ ގޮތުގައި ހިފައި، ޓެކުހަށް މަކަރު ހެދުން ފަދަ ކަންކަމަކީ ބަލައިގަނެވޭނެ ކަންކަން ނޫން ކަމަށާއި އެ ފުރުސަތު ނުދެވޭނެ ކަމަށް ވެސް ފަތުހުﷲ ވިދާޅުވި އެވެ.\nރާއްޖޭގެ ޓެކުހުގެ ނިޒާމު ވަށާޖެހޭ ނިޒާމަކަށް ހެދުމުގެ މަގްސަދުގައި މިދިޔަ އަހަރުގެ ޑިސެމްބަރު މަހު އާމްދަނީން ޓެކްސް ނެގުމުގެ ގާނޫނު ތަސްދީގުކޮށް، މިއަހަރުގެ ފެށިގެން އެ ގާނޫނަށް ވަނީ އަމަލުކުރަން ފަށާފަ އެވެ.\nފަތުހުﷲ ވިދާޅުވީ ޓެކްސްގެ ނިޒާމަށް ގެނުވުނު މި ބަދަލާއެކު މި ނިޒާމުގައި މިހާރު ހުރިހާ އާމްދަނީއެއްވެސް ހިމެނި، ވަށާޖެހޭ ނިޒާމަކަށް މި ނިޒާމު ވެފައިވާ ކަމަށެވެ. އަދި މި ގާނޫނު ތަންފީޒު ކުރުމުގެ މަސައްކަތް ކުރަން މީރާއަށް ލިބުނީ މިފަދަ މަސައްކަތަކާ އަޅާބަލާއިރު ވަރަށް ކުރު މުއްދަތެއް ކަމަށް ވެސް ފާހަގަކުރެއްވި އެވެ.\nމީރާއަށް 10 އަހަރު ފުރި، 11ވަނަ އަހަރަކަށް ކުރިމަތިލާއިރު، ކާމިޔާބު މުއައްސަސާއެއްގެ ގޮތުގައި ކުރިއަށްގެންދިއުމަށް މީރާގެ މުވައްޒަފުންކުރަމުންދާ މަސައްކަތާއި ޓެކްސް ދައްކާ ފަރާތްތަކާއި އާންމުންގެ ފަރާތުން ލިބެމުންދާ އެއްބާރުލުމަށް ފަތުހުﷲ ވަނީ ޝުކުރު އަދާކުރައްވާފަ އެވެ. އަދި މީރާގެ އަހަރީ ދުވަހުގެ ތަހުނިޔާ އެންމެހައި މުވައްޒަފުންނާއި ޓެކްސް ދައްކާ ފަރާތްތަކަށް އަރިސްކުރެއްވި އެވެ.


ތިޔަ ލޯތްބަށް އެދެމޭ –5| Esfiya - Dhivehi Vaahaka Site\nއުފެއްދުންތެރި ލިޔުން އެހެނިހެން ލޯބި March 7, 2021\nތިޔަ ލޯތްބަށް އެދެމޭ – 5\nސަނާ ކޮޓަރި ސާފު ކުރުމުގައި އަވަދިނެތި އުޅެނިކޮށް މީހަކު ގެދޮރުގައި ޓަކި ޖަހާ އަޑު އިވުނެވެ.” މިއޮށް ފަދަ ގަޑީގައި ކާކުބާ.. ” ސަނާ ފޮޅުން ހުއްޓާލާފައި ވާހަކަ ދެއްކިއެވެ. އަދި ދޮރާއި ދިމާއަށް ހިނގައިގަތެވެ. މިގަޑީގައި ކުރަން ހުރި މަސައްކަތްތައް ހުއްޓާލާފައި އަންނަން ޖެހުމުން ކުދި ކިޔަމުންނެވެ. ދޮރު ހުޅުވާލި ތަނާ ސަނާއަށް ލޯ ބޮޑުކޮށްލެވުނެވެ.\nކުރިމަތީގައި ހުރީ އަޒާމްއެވެ. ސަނާ އުފަލުން އަޒާމް ގައިގައި ބައްދާލިއެވެ. އަޒާމް ވެސް ހުރީ ނުހަނު އުފަލުންނެވެ.” ކީއްވެ އެހާ އަވަހަށް ތިއައީ… ބުނީ މާދެން އަންނަ ވާހަކަނުން.. ” ސަނާ ޝަކުވާ ކޮށްލިއެވެ.” ސަޕްރައިޒް ކޮށްލީއޭ.. ކޮބާ އިލޫ.. ” އަޒާމް ސަނާ އަތުގައި ހިފާލަމުން އަހާލިއެވެ.” ވެއްޖެ މަޔާން މެން ގެޔަށް ގޮސް… އެމީހުން އެއުޅެނީ ވާދޫއަށް ދާންށޯ.. ” ސަނާ އުފަލުން ބުންޏެވެ.” އޭނ.. ކީއްކުރަން އެ އަތޮޅަށް ފޮނުވަނީ.. އަނެއް މަންޖެވީ އެ އަތޮޅުގަ.. ދެމީހުން ދިމާ ވިއްޔަ ކިހިނެއް ހަދާނީ.. ” އަޒާމް ކަންބޮޑުވިއެވެ. ސަނާ މޫނު މަތިން ވެސް ކަންބޮޑުވުން ފާޅުވިއެވެ.\n” އިލޫއަށް އަށާރަ އަހަރު އެވަނީ.. އެ މަންޖެއަށް އިނގެން ޖެހޭނެ ކަންނޭނގެ މިހާރު… ” ސަނާ ހާސްވިއެވެ.” އާނ ދެން އިނގެން ވެސް ޖެހޭނެ.. އަހަރެމެން ނުބުންޏަސް އިނގޭނެ… އަބަދަކު ސިއްރެއް ގޮތުގައެއް ނޯންނާނެ.. ” އަޒާމް ނުތަނަވަސް ވިއެވެ. އެވަގުތު އިލްޔާ ވަދެގެން އައެވެ.” ބައްޕާ؟؟ ” އިލްޔާ ހުރީ އުފަލުން ކިރިޔާ ނުރޮވިއެވެ. ވަގުތުން ދުވެފައި ގޮސް އަޒާމް ގައިގައި ބައްދާލިއެވެ.\n” ބައްޕަ ސުވާލެއް އަހާލަންތަ..؟؟ ” އަޒާމް އިލްޔާ ބައިންދަމުން ފުން ނޭވާއެއް ލިއެވެ. އިލްޔާ ބޯ ޖަހާލުމުން އަޒާމް ވާހަކަ ދެއްކިއެވެ.” ދަރިފުޅު ކީއްކުރަން ރާ އަތޮޅަށް ދާން ތިއުޅެނީ.. އެހެން އަތޮޅެއް ހަމަ ނެތީތަ ދާން.. ” އަޒާމް އަހާލިއެވެ. އިލްޔާ ހައިރާން ވެފައި ސަނާ އާއި ދިމަ ބަލާލިއެވެ.” ބައްޕާ ކިހިނެއްވީ… ހަމަ ދާ ހިއްވީ..” އިލްޔާ ވާހަކަ ދެއްކިއެވެ.” އެންމެ ރަނގަޅު ދިޔަޔަސް… އަވަހަށް އަންނަން ވާނެ އެކަމް.. ” އަޒާމް ތެޅި ތެޅި އޮތް ހިތަކާއި އެކު ހުއްދަ ދިނެވެ.\nއެ ކުޑަ އާއިލާ އެކީގައި ވާހަކަ ދައްކަން ތިބެފައި ކައިގެން އަރާމު ކޮށްލަން ކޮޓަރިއަށް ވަނީ ރޭގަނޑު ވީ ފަހުންނެވެ. މިރޭ އަޒާމް ގޭތެރޭގައި އިންނާތީ އިލްޔާ ނިންމީ ކުޑަދޮރުން ބޭރަށް ދާންށެވެ. ކަޅު ކުލައިގެ އަތްދިގު ޓީޝާޓަކާއި ކަޅު ކުލައިގެ ޖީންސް އެއް ލައިގެން އިލްޔާ ބޭރަށް ދާން ތައްޔާރުގައި އިނެވެ. އަޅައިފައި އިން ބުރުގާވެސް ގޮތަކަށް ރީތިކޮށްލާފައި އިނެވެ. ފޯނު އަތަށްލާ ބާރު ކޮށްލަމުން އިލްޔާ ކުޑަދޮރުން ފުންމައިލީ މަޔާން މިރޭ ފޫހިވާތީ ބީޗަށް ދާން ބުނެފައި އޮތުމުންނެވެ.\nބީޗަށް ދިޔައިރު މަޔާން އިނެވެ.” ވޯވް ލޯބީ.. ޔޫ ލުކް ބިއުޓިފުލް.. ” މަޔާން އެއްލޯ މަރައިލިއެވެ.” ލޮލް ލޮލް .. މަޖާ.. ” މަޔާން ހިނިގަނޑެއް ޖަހާލިއެވެ. އިލްޔާ އުނަގަނޑުގައި އަތް ވިއްދާލައިގެން ހުއްޓުނެވެ. މަޔާން ކިހިނެއްވީތޯ އަހާލިއެވެ.” ބައްޕަ އައިއްސި… އެހެންވެ މާދަން ހެނދުނު ފުރާނީ.. ” އިލްޔާ މަޔާން ކައިރީގައި އިށީނެވެ.” އޯހ… އޮކޭ.. ނަސީބެއްދޯ މިއަދު ޕެކް ކުރެވުނުކަން.. ” މަޔާން ހީލިއެވެ.\n” އިލޫ.. ސުވާލެއް އަހާލަންތަ..؟ ” މަޔާން ސީރިއަސް ވެލާފައި ބުންޏެވެ. އިލްޔާ ބޯ ޖަހާލިއެވެ.” މަށާ ރައްޓެހިވެފާނަން؟؟ ” މަޔާން އެހި ސުވާލަކަށް އިލްޔާ ފާޑަކަށް މަޔާން އާއި ދިމަ ބަލައިލިއެވެ.” ސާބަހޭ.. ” އިލްޔާ ލޯ ހަނި ކޮށްލިއެވެ.” ޖަވާބު ދީބަލަ ދޯ.. ” މަޔާން ދުރު ބަލާލީ ހެވެން ފެށުމުންނެވެ. ” އާރ ޔޫ ސީރިއަސް ޔާން..؟؟ ” އިލްޔާ ދެބުމަ ގޮއްޖަހާލިއެވެ. އެހެން ބުނުމާއެކު މަޔާން ހިނިގަނޑު ފަޅައިގެން ދިޔައެވެ.” މި ޔާން ވެސް… ” އިލްޔާ މަޔާން ކޮއްޕާލިއެވެ. ދެމީހުން ދެން ފެށީ ސަކަރާތް ޖަހާށެވެ.\n” ދެން ހެޔޮ.. ދޭ ނިދަން.. ހެނދުނު ދަންޏާ ނިދަން ޖެހޭނެ ދޯ އަވަހަށް… ” މަޔާން ގައިން ވެލި ފޮޅާލަމުން ބުންޏެވެ.” އޯކޭ.. ޔާން އާދޭ އިލޫ ގެއަށް ލާން.. ” އިލްޔާ ފައިވާނަށް އެރިއެވެ. އަދި މަޔާން އާއި އެއްކޮށް ހިނގައިގަތެވެ. މަގުމަތީގައި ވެސް ދެމީހުން ދިޔައީ ސަކަރާތް ޖަހަމުންނެވެ. އޭރު ތިނެއް ޖަހައި ބޮޑު ވެއްޖެއެވެ.\nކޮޓަރި ކުޑަދޮރުން އެތެރެއަށް އިލްޔާ ފުންމައިލިއެވެ. ނަސީބަކުން ސަނާ އަދި އަަޒާމް ވެސް ކޮޓަރި ތެރެއަށް ވަދެފައެއް ނެތެވެ. މާދަން ލާނެ ހެދުމެއް ނަގާފައި ނިދާ ހެދުންލައިގެން އިލްޔާ އެނދަށް އެރިއެވެ. ފޯނުން މަޔާން އަށް މެސެޖް ކުރަން އޮއްވައި އިލްޔާ އަށް ނިދުނެެވެ.\nހޭލެވުނީ ސަނާ އައިސް ގޮވުމުންނެވެ. ފުންމައިގެން ތެދުވެ އިލްޔާ ފާހަނައަށް ދާން ދުއްވައިގަތެވެ. ސަނާ ކޮޓަރި ދޮރު ލެއްޕާލައިފައި ނިކުތެވެ. އިލްޔާ ފެންވަރައިގެން ރަތް ކުލައިގެ ސްވެޓާރ ގޮތަށް ހުރި އަތްދިގު ޓީޝާޓަކާއި ކަޅު ކުލައިގެ ޖީންސް އެއް ލިއެވެ. އަދި އިސްތިރިކޮށްފައި އޮތް ކަޅުކުލައިގެ ޝޯލް އަޅަން ފެށިއެވެ. އެންމެ ފަހު ޕިން ބުރުގާއަށް ޖަހާފައި އިލްޔާ އަމިއްލަ ނަފްސަށް ބަލާލިއެވެ. އަދި ބެކްޕެކް އަޅުވާލައިގެން ކޮޓަރިން ނިކުތެވެ.\n” އަނހަ.. މަޔާން ވެސް އައީނު.. އާދޭ ދެކުދިން ސައިބޯން.. ” ސަނާ ގޮވާލިއެވެ.” ނޫން.. އޯކޭ ވާނެ.. ކޮފީ ދަޅެއް ގަނެގެން ބޯލާނީ ” އިލްޔާ ސަނާ އާއި އަޒާމް ގައިގައި ބައްދާލިއެވެ. އަދި ސަލާމް ކޮށްލުމަށްފަހު މަޔާން އާއި އެއްކޮށް ގެއިން ނިކުތެވެ.\nރާއިލް ކޮފީ ދަޅުތައް ހިފައިގެން ފިހާރައިން ނިކުތެވެ.” ބްރޯ.. ފޮށިތައް ހިފައިބެ.. މަށަށް ބަރު ވެއްޖެ.. މި އަންހެން ވެރިން ފޮށިތައް ވެސް ނިކަށް ބަރު ވާނެ އަދި.. ” މަޔާން ގަސްތުގައި އިލްޔާ ރުޅި އެރުވުމަށް އެހެން ބުންޏެވެ.” މިހުރީ ވާ ކަމެއް.. މަ ދޯ ވީ ހުރިހާ ކަމެއް ކުރަން.. ” ރާއިލް ކުދި ކިޔައިގަތެވެ.” އިލްޔާ މަޔާން އަތުގައި ވިކައިގަތެވެ.” އައުޗް.. ކިހިނެއް ތިހެދީ… މި އަތަށް ތަދުވީމަ ކާކު ދެން އިލޫ އުރައިލާނީ ވެސް.. ތިހެން ނުހަދާ.. ” މަޔާން އެކްޓް ކޮށްލިއެވެ.” ނޫނޭ ވާ ރަނގަޅު… އެކްޓް ވެސް މޮޅީހަމަ.. ” އިލްޔާ ހީގަތެވެ. ތިންމީހުން އެ ސަކަރާތުގައި ތިބެ ލޯންޗަށް އެރިއެވެ.\nދަތުރު މަތީގައި ވެސް އެހާ ވަރަށް ސަކަރާތް ޖެހިއެވެ.” ވަޓް.. ޔާން.. މަގޭ މޫނު މަތީގަ އެއްޗެއް ހުރީތަ އެތިބަ މީހުންތައް އެބަލަނީ.. ؟؟ ” އިލްޔާ އެތާ ތިބި ފިރިހެން ގުރޫޕެއް ދައްކާލައިފައި ބުންޏެވެ. އެމީހުން ސިއްރު ސިއްރުން އިލްޔާ އަށް ބަލަބަލާފައި ވާހަކަ ދައްކަމުން ދިޔައެވެ.” އަޅައި ނުލާ.. އެއީ އެފާޑު މީހުންގެ ވައްތަރު.. ” މަޔާން ރުޅިއައެވެ. އެހެން އިންދައި އެތަނުން މީހަކު އަންނަން ފެށިއެވެ.\n” އާތް.. މަންޖޭ ހާދަ ރީއްޗޭ.. ” އެމީހާ އިލްޔާ ކޮލުގައި ފިރުމާލަމުން ވާހަަކަ ދެއްކިއެވެ.” އޭއި.. ގައިގަ އަތް ނުލާ..!! ” އިލްޔާ ލޯ އަޅާލިއެވެ.” އަތް ލިޔަސް ކޮންކަމެއް.. ” އެމީހާ ނުލަފާ ގޮތަކަށް ހީލިއެވެ.” އޭނަ ކައިރިން ދުރުގަ ހުރޭ.. އަހަރެމެން ވެސް ނުދަން ދޯ ކަލޭމެން ގަޔަށް އަރާކަށް.. ” މަޔާން ވާހަކަ ދެއްކީ އިލްޔާ ކުރި މައްޗަށް އަރަމުންނެވެ.” އައްދޭ.. ސަޅި ބިޓުން ގޮވައިގެން ދޯ އުޅެނީ އަދި.. ” އެމީހާ މަލާމާތް ކޮށްލިއެވެ.” އާނ!!.. ކަލެއަށް ކީއް.. ” މަޔާން މޫނަށް ވައްތަރެއް ޖައްސާލިއެވެ.\n” ދޭ މިތަނުން.. !! ” މަޔާން އެމީހާ ކޮށްޕާލިއެވެ.” ޔާން އިށީނދޭ.. ” އިލްޔާ މަޔާން އަތުގައި ހިފާފައި ބޭންދިއެވެ.” އެ ކަންތައް މަތިން ހަނދާން ނައްތާލާ.. މިހާރު އެއޮށް އާދެވެނީ ރަށަށް.. ” އިލްޔާ ވާހަކަ ދެއްކިއެވެ. މަޔާން ބޯ ޖަހާލާފައި ރާއިލް އާއި ވާހަކަ ދައްކަން ފެށިއެވެ. އެމީހާ ތެދުވެފައި ހިނގައިގަތީ ކުރިން އިންތަނަށެވެ.\nލަސްތަކެއްނުވެ ދޯނި ރަށަށް ޖެއްސިއެވެ. ތިން މީހުން އެކީގައި ލޯންޗުން ފައިބާފައި ފޮށިތައް ލިބެންދެން މަޑުކޮށްގެން ތިއްބެވެ. އެހެން ތިއްބައި އިލްޔާމެން ވަރު ކުދިންތަކެއް އައެވެ.” އޭއީ ހިލޫ.. ހާދަ ނޭނގޭކަމަށް ހަދައިގެން.. ކޮންތާކަށް ގޮއްސަ ތިޔައީ.. ” އެތަނުން އެކަކު އަހާލިއެވެ. އިލްޔާ ހައިރާންވިއެވެ.” ހިލޫއޭ؟؟ ތީ ކޮން ބައެއް.. ” އިލްޔާ ހައިރާން ވެފައި އެހިއެވެ.” ފާތިމަތު ހިލްޔާ ގަނޑާ!!.. އަހަރުން ދަންނަ ކަމަށް ވެސް ނުހެދީތަ؟؟ މީ ޔާނީއޭ.. ދެން އެހުރީ އައިހާ އެންޑް ނިހާ ” އެތަނުން އެކަކު ބުންޏެވެ.” އަމްމް.. މައި ނޭމް އިޒް ނޮޓް ހިލްޔާ.. އައިމް އާމިނަތު އިލްޔާ ” އިލްޔާ ވާހަކަ ދެއްކިއެވެ.\n” ނަން ވެސް އޮޅުވާލީ ދޯ.. ހޫ އިޒް ދިސް.. ބޯއި ފްރެންޑް؟؟ ” ޔާނީ ހީގަތެވެ.” ސޮރީ.. އައިމް ނޮޓް ހާރ ބޯއީ ފްރެންޑް.. ތީ ކޮން ބައެއް ކަމެއް ނޭންގުން… ” މަޔާން ވެސް ހައިރާން ވިއެވެ.” އޯކޭ އޯކޭ.. މިރޭ އަންނައްޗޭ ބާބަކިއު ހަދަން ބީޗަށް.. ވައިބާރ ގުރޫޕްގަ ވެސް ލިޔެލާނަން…. ” ޔާނީ އެހެން ބުނެފައި ދާން ހިނަގއިގަތެވެ. އައިހާ އާއި ނިހާ ވެސް ޔާނީ ފަހަތުން ދިޔައެވެ.” ކީކޯ އެ ކިޔަނީ؟؟ ” އިލްޔާ ހައިރާން ވެފައި މަޔާން ކައިރީގައި އެހިއެވެ.\nNice 🌹🌹 waiting for next part 🌹🌹 stay safe 🌹🌹 stay home 🌹🌹\nހައްގަކަށް ތީ މަގޭވުން ނިކަން ބޭނުމޭ 4..\nލޯބި February 5, 2021


SunOnline: Bolsonaro ah thaaidhu kuraa 12 facebook accounteh block koffi\nބޮލްސޮނާރޯއަށް ތާއިދު ކުރާ 12 ފޭސްބުކް އެކައުންޓެއް ބްލޮކްކޮށްފި\nރުގިއްޔާ މުހައްމަދު މޫސާ 03 Aug 2020, 07:15\nބްރެޒިލްގެ ރައީސް ޖައިރު ބޮލްސޮނާރޯ -- ފޮޓޯ: ރޮއިޓާސް\nބްރެޒިލިއާ (އޮގަސްޓު 2): ބްރެޒިލްގެ ރައީސް ޖައިރު ބޮލްސޮނާރޯއަށް ތާއިދު ކުރާ ބަޔެއްގެ 12 ފޭސްބުކް އެކައުންޓެއް އެގައުމުގެ ކޯޓު އަމުރެއްގެ މަތިން ބްލޮކްކޮށްފައިވާ ކަމަށް ފޭސްބުކުން ބުނެފި އެވެ.\nބްރެޒިލްގެ ސުޕްރީމް ކޯޓު ފަނޑިޔާރު އެލެގްޒެންޑްރާ ޑި މޮރައެސް ފޭސްބުކުގެ 12 އެކައުންޓަކާއި ޓުވިޓާގެ 16 އެކައުންޓެއް ބްލޮކް ކުރަން މިދިޔަ މެއި މަހު އެންގެވީ، ސޯޝަލް މީޑިއާ މެދުވެރިކޮށް އެކޯޓުގެ ފަނޑިޔާރުންނަށް އިންޒާރުދީ، ފޭކު ހަބަރު ފެތުރުމަށް ހަދާފައިވާ ނެޓްވޯކަކާ ބެހޭ ގޮތުން ބަލަމުންދާ މައްސަލައަކާ ގުޅިގެންނެވެ.\nޓުވިޓާ އާއި ފޭސްބުކުން އެ އެކައުންޓުތައް ފުރަތަމަ ބްލޮކް ކުރީ ބްރެޒިލްގައި އެކަނި ކަމުން ފަނޑިޔާރު މޮރައެސް ވަނީ ބޭރުގެ އައިޕީ އެޑްރެސްތަކުން އެ އެކައުންޓުތަކަށް ވަދެވޭ ކަމަށް ވިދާޅުވެފަ އެވެ. އަދި އެއީ އަމުރަށް ފުރިހަމައަށް ބޯލެނބުން ނޫން ކަމަށާއި އެހެންކަމުން ފޭސްބުކުން ޖޫރިމަނާގެ ގޮތުގައި 367,710 ޑޮލަރު ދައްކަން ޖެހޭނެ ކަމަށް ހުކުރު ދުވަހު ވިދާޅުވެފަ އެވެ. ނަމަވެސް ޓުވިޓާއިން ވެސް ޖޫރިމަނާ ދައްކަން ޖެހޭނެ ކަމަށް މޮރައެސް ފާހަގަ ނުކުރައްވަ އެވެ.\nއޭގެ ފަހުން ފޭސްބުކުން ވަނީ ބްރެޒިލްގައި ހުރި އެކުންފުނީގެ މުވައްޒަފަކު ކުށުގެ ޒިންމާ ނަގަން ޖެހިދާނެތީ ކޯޓުގެ އަމުރަށް ތަބާވެ، އެ 12 އެކައުންޓު ގައުމުން ބޭރުގައި ވެސް ބްލޮކް ކުރަން ނިންމާފައިވާ ކަމަށް ބުނެފަ އެވެ.\nނަމަވެސް ފޭސްބުކުން ވަނީ އެއީ ބްރެޒިލްއިން ބޭރުގައި ހިޔާލު ފާޅު ކުރުމުގެ މިނިވަން ކަމަށް ހުރަސް އެޅުން ކަމަށާއި އެއީ ދުނިޔޭގެ ގާނޫނުތަކާ ފުށޫ އަރާ ކަމެއް ކަމަށް ސިފަކޮށްފަ އެވެ. އަދި އެކުންފުންޏާއި ޓުވިޓާއިން ވެސް ވަނީ މައްސަލަ އިސްތިއުނާފު ކުރާނެ ކަމަށް ބުނެފަ އެވެ.\nއެ މައްސަލައާ ގުޅިގެން މިދިޔަ ހަފްތާގައި ބޮލްސޮނާރޯ ވަނީ އެ އެކައުންޓުތައް 'އަންބްލޮކް' ކުރުމަށް އެދި ސުޕްރީމް ކޯޓަށް މައްސަލައެއް ހުށަހަޅުއްވައިފަ އެވެ.\nއެ އެކައުންޓުތަކުގެ ތެރޭގައި ބްރެޒިލްގެ ސަރުކާރުގެ ނުވަތަ ސަރުކާރާ ގުޅުން ހުރި އެކައުންޓެއް ނުހިމެނެ އެވެ. ނަމަވެސް އެ ހުރިހާ އެކައުންޓެއް ވެސް ހިންގަނީ ބޮލްސޮނާރޯއަށް ތާއިދު ކުރާ މީހުންނެވެ.


Supreme court ge fandiyaarunge sharuthu hamaveytho balan hushahalhaifi\nސުޕްރީމް ކޯޓުގެ ފަނޑިޔާރުންގެ ޝަރުތު ހަމަތޯ ބަލަން އާޒިމް ހުށަހަޅުއްވައިފި\nމެދު ހެންވޭރު ދާއިރާގެ މެންބަރު އަލީ އާޒިމް. ސުޕްރީމް ކޯޓުގެ ފަނޑިޔާރުންގެ ޝަރުތު ހަމަތޯ ބަލަން ގޮވާލެއްވި -- ފޮޓޯ: މަޖިލީސް\nޖުޑިޝަލް ސާވިސް ކޮމިޝަން (ޖޭއެސްސީ) އިން ސުޕްރީމް ކޯޓުގެ ފަނޑިޔާރުންގެ ޝަރުތު ފުރިހަމަތޯ ބަލަން މަޖިލީހުން އަންގަން މެންބަރު އަލީ އާޒިމް މަޖިލީހަށް ހުށަހެޅުއްވައިފި އެވެ.\nޖޭއެސްސީގެ ނިންމުމުގެ މައްޗަށް ބިނާކޮށް ރައްޔިތުން މަޖިލީހުން ނިންމާ ނިންމުންތައް ބާތިލު ކަމަށް ކަނޑައަޅާ ސުޕްރީމް ކޯޓުން މިދިޔަ ހޯމަ ދުވަހު ނެރުނު އަމުރާ ގުޅިގެން މަޖިލީހުގެ ރިޔާސަތުން ހުށަހެޅި މައްސަލާގައި ބަހުސް ކުރައްވަމުން މެދު ހެންވޭރު ދާއިރާގެ މެންބަރު އަލީ އާޒިމް ވިދާޅުވީ ރައްޔިތުންގެ މަޖިލީހުގެ ނިންމުންތައް ބާތިލު ކަމަށް ސުޕްރީމް ކޯޓުން ކަނޑައެޅުމަށް ގާނޫނު އަސާސީން ތަން ނުދޭ ކަމަށެވެ.\nއާޒިމް ފާހަގަ ކުރެއްވީ ގާނޫނު އަސާސީގެ 88 ވަނަ މާއްދާ އެވެ. އެ މާއްދާގައި ވަނީ ގާނޫނު އަސާސީން އެހެން ގޮތަކަށް ބަޔާންނުކުރާހާ ހިނދަކު ރައްޔިތުންގެ މަޖިލީހުގެ އެއްވެސް ކަމެއްގައި އެ ކަން ހިނގި ގޮތުގެ ސައްހަކަން ބެލުމަށްޓަކައި އެއްވެސް ޝަރުއީ ކޯޓަކަށް މައްސަލައެއް ހުށަނޭޅޭނެ ކަމަށެވެ.\nބަހުސްގައު އާޒިމް ވިދާޅުވީ ޖޭއެސްސީގައި ގާނޫނުގައިވާ ގޮތަށް ވީ އެންމެ އަވަސް ފުރުސަތެއްގައި ސުޕްރީމް ކޯޓުގެ ފަނޑިޔާރުންގެ ޝަރުތު ފުރިހަމަވޭތޯ ބަލަން ހުށަހަޅުއްވާ ކަމަށެވެ. އަދި ސުޕްރީމް ކޯޓުގެ ފަނޑިޔާރުންގެ އެއްވެސް ކަހަލަ ކޮރަޕްޝަންގެ މައްސަލައެއް އޮތްތޯ ބަލައި ޖޭއެސްސީން އެ މައްސަލަތައް ވެސް ބަލައިދޭން ވެސް އެދި ވަޑައިގެންނެވި އެވެ.\nއާޒިމް ވަނީ ސުޕްރީމް ކޯޓަށް ވަރަށް ބޮޑަށް ފާޑުވިދާޅުވެފަ އެވެ. އާޒިމް ވިދާޅުވީ ކޯޓުގެ އަމަލުތައް ހުރީ "ފުކެއް ބޮޑު ވަރު" ކޮށް ކަމަށެވެ.\nގާނޫނު އަސާސީން ދީފައިނުވާ އެއްވެސް ބާރެއް އެއްވެސް މުއައްސަސާއަކަށް ބޭނުންކު ރެވިގެން ނުވާނެ ކަމަށާއި ކޮންމެ ކަމެއްގައި ފަހު ބަސް ބުނުމުގެ ފުރުސަތު ގާނޫނު އަސާސީން ސުޕްރީމް ކޯޓަށް ލިބިގެން ނުވާ ކަމަށް ވެސް އާޒިމް ވިދާޅުވި އެވެ. ސުޕްރީމް ކޯޓަށް ފަހު ބަސް ބުނުމުގެ ބާރު އޮންނަނީ ޝަރުއީ ކަންކަމުގައި ކަމަށްވެސް އޭނާ ވިދާޅުވި އެވެ.\n"ހަމަ ބޭނުން ކަމެއްގައި ފަހު ބަސް ބުނުމުގެ ބާރެއް ސުޕްރީމް ކޯޓަކަށް ދީފައެއް ނެތް. ގާނޫނު އަސާސީގައި އޮންނަނީ ސުޕްރީމް ކޯޓުން ޝަރީއަތުގެ ކަންކަމުގައި ފަހު ބަސް ބުނާ ފަރާތަކަށް. މި ރާއްޖޭގައި ހިނގާ ކޮންމެ ކަމަކާމެދު ފަހު ބަސް ބުނާކަށް ނޯވޭ." އާޒިމް ވިދާޅުވި އެވެ.\nއާޒިމް ވިދާޅުވީ ރާއްޖޭގައި އިންސާފު އޮތީ "ގަނެ ވިއްކާ"' ކަމަކަށް ވެފައި ކަމަށެވެ. ޝަރުއީ ކޯޓުތައް އާޒިމް ސިފަ ކުރެއްވީ "ނީލަން ފިހާރަތައް" ގޮތުގައި ކަމަށެވެ. ޝަރީއަތްތައް ނިމެނީ އެންމެ މަތީ އަގު ހުށަހަޅާ ފަރާތަކަށް މަންފާވާ ގޮތަށް ކަމަށާއި އެ ކަމުގެ ސަބަބުން ރައްޔިތަކަށް ލިބޭ ގެއްލުމަކާ މެދު ވިސްނުމެއް ނޯންނަ ކަމަށެވެ.\nރައްޔިތުންގެ މަޖިލިސް ސުޕްރީމް ކޯޓް ޖޭއެސްސީ + ޝަރުއީ ދާއިރާ އަލީ އާޒިމް\nޖޭއެސްސީ ބަދަލު ކުރަން ވާނީ އެންމެ ފަހުން: އާޒިމް\nސުއޫދު އައްޔަން ކުރަން ވެސް ރުހުން ދީފި\nމުއުތަސިމް އައްޔަން ކުރަން ރުހުން ދީފި\nސުޕްރީމް ކޯޓުގެ ފަނޑިޔާރުކަމުން ޣަނީ ވަކިކޮށްފި


"ވިނަވި ޕޯޓަލް" އައްޑޫ ސިޓީގައި ސިއްޙީ ޚިދުމަތްދޭ ހުރިހާ ތަނެއްގައި ފަށައިފި "ވިނަވި ޕޯޓަލް" އައްޑޫ ސިޓީގައި ސިއްޙީ ޚިދުމަތްދޭ ހުރިހާ ތަނެއްގައި ފަށައިފި\n"ވިނަވި ޕޯޓަލް" އައްޑޫ ސިޓީގައި ސިއްޙީ ޚިދުމަތްދޭ ހުރިހާ ތަނެއްގައި ފަށައިފި\nސިއްޙީ ޚިދުމަތް އެއް ވިއުގައެއްގެ ތެރެއިން ގުޅާލުމަށް ބޭނުންކުރާ އާސަންދަ "ވިނަވި ޕޯޓަލް"ގެ ޚިދުމަތް އައްޑޫ ސިޓީގެ ސިއްޙީ ޚިދުމަތްދޭ ހުރިހާ ތަނެއްގައި ފަށައިފިއެވެ. މިކަމަށް ބޭނުންވާ ތަމްރީންތައް މިހާރުވަނީ ހޮސްޕިޓަލްތަކާއި ސިއްޙީ ފަރުވާ ދޭ ތަންތަނުގެ މުއައްޒަފުންނަށް ދީފައެވެ.\nޢާސަންދަ ސްކީމްގެ ދަށުން ބޭނުންކުރަން ފަށާފައިވާ ވިނަވި ޕޯޓަލަކީ ބަލިމީހާއާއި ގުޅޭ ހުރިހާ މަޢުލޫމާތެއް އެއް ނެޓްވަރކެއްގެ ތެރެއިން ބަލަހައްޓައި ރައްކާކުރެވޭ ނިޒާމެކެވެ. މި ޕޯޓަލް މިހާރު އައްޑޫ ސިޓީގެ ހުރިހާ ހޮސްޕިޓަލަކާއި، އަމިއްލަ ފަރާތްތަކުން ސިއްހީ ޚިދުމަތްދޭ ތަންތަނުގައިވެސްވަނީ ބޭނުންކުރަން ފަށާފައެވެ.\nމި ޕޯޓަލްގެ ތެރެއިން ބަލިމީހާ ޑޮކްޓަރަށް ދެއްކުމަށް މެމޯ ހައްދާ ހިސާބުން ފެށިގެން ބަލިމީހާގެ ފަރުވާ ނިމެންދެން ދެވޭ ފަރުވާއާއިގުޅޭ ހުރިހާ މަޢުލޫމާތެއް ރެކޯޑް ކުރެވޭނެއެވެ. އަދި މީހާއަށް ދޭ ފަރުވާގެ ބާވަތާއި، ފަރުވާދޭ ޑޮކްޓަރާއި އަދި ދޫކުރާ ބޭސްތަކުގެ މަޢުލޫމާތުފަދަ މަޢުލޫމާތުތައްވެސް ރައްކާކުރެވޭނެއެވެ.\nމި ޕޯޓަލްގެ އެންމެ މުހިންމުކަމަކީ ބަލިމީހާގެ ބައްޔާ ގުޅޭ ހިސްޓްރީ ކަރުދާހާއި ނުލައި ވިނަވި ޕޯޓަލްގެ ތެރެއިން ޑިޖިޓަލްކޮށް ރައްކާކޮށް، ރާއްޖޭގެ ކޮންމެ ހިސާބަކުން މި މަޢުލޫމާތު ބަލާލުމުގެ ފުރުޞަތު ލިބުމެވެ. އަދި މިއީ ބަލިމީހާގެ ބައްޔާއި ގުޅޭ މަޢުލޫމާތު ނުގެއްލި ރައްކާތެރިކުރުމަށްވެސް ކުރެވޭ މުހިންމު ކަމެކެވެ.\nއައްޑޫ ސިޓީއަކީ އެ އަތޮޅެއްގައި ސިއްހީ ފަރުވާދޭ ހުރިހާ ތަނެއްގައި ވިނަވި ޕޯޓަލް ޤާއިމުކޮށް ބޭނުންކުރަންފެށި ފުރަތަމަ އަތޮޅެވެ.\nއައްޑު އަތޮޅުގެ އިތުރުން އިތުރު6އަތޮޅެއްގައި މިހާތަނަށް އާސަންދައިގެ ވިނަވި ޕޯޓަލް ޤާއިމުކޮށްފައިވެއެވެ. އެއީ ހއ، އއ، އދ، މ، ފ އަދި ޏ އަތޮޅެވެ.\nދެން އެންމެ އަވަހަށް ވިނަވި ޕޯޓަލްގެ ޚިދުމަތް ފެށުމަށް މަސައްކަތް ކުރަމުންދަނީ ދ އަތޮޅުގައެވެ. މި މަސައްކަތް މިހާރުދަނީ ކުރިއަށް ގެންދަމުންނެވެ. އާސަންދައިގެ ޢަމާޒަކީ މިއަހަރުގެ ނޮވެމްބަރު މަހުގެ ނިޔަލަށް ވިނަވި ޕޯޓަލްގެ ތެރެއިން ސިއްޙީ ޚީދުމަތްދޭ ހުރިހާ ތަނެއް ގުޅާލުމެވެ.\nއާސަންދައިގެ ޚިދުމަތް ފުޅާކުރުމަށް އެ ކުންފުނިން ދަނީ ވިނަވި ކަސްޓަމަރ ޕޯޓަލްގެ ނަމުގައި ޕޯޓަލެއް ހެދުމުގެ މަސައްކަތްވެސް ކުރަމުންނެވެ. މި ޕޯޓަލްގެ ޒަރިއްޔާއިން، އަމިއްލައަށް އެމީހެއްގެ ސިއްޙީ ފަރުވާއާއި ގުޅޭ ކަންކަން ފޯނުންވެސް ބަލާލެވޭނެއެވެ.\nރާއްޖޭގެ ޞިއްޙީދާއިރާގެ ކަންކަން ހަރުދަނާކުރުމާބެހޭ ސެމިނަރއެއް ޗައިނާގައި ފަށައިފި\n"ހީމޮފީލިއާ" ބައްޔާއި ގުޅޭ މަސައްކަތު ބައްދަލުވުމެއް އައިޖީއެމްއެޗުން ފަށައިފި\nއައިސްއަލަމާރިއަށް ލާން ނުޖެހޭ ބައެއް ބާވަތްތައް!